ישיבת מליאה, כנסת 25, פרוטוקול מספר 158, 2024-03-11 00:00

ארז מלול: שלום לכולם, היום יום שני, ראש חודש – א' באדר ב' התשפ"ד, 11 במרץ 2024

ארז מלול:  אני פותח את ישיבת המליאה

ארז מלול:       הנושא הראשון על סדר-היום – הצעות להביע אי-אמון בממשלה

ארז מלול:  לפני כן – הודעה למזכיר הכנסת

ארז מלול:  חברים, התחלנו את הישיבה

דן מרזוק: ברשות יושב-ראש הישיבה, אני מתכבד להודיעכם, כי הונחו היום על שולחן הכנסת –     דיון מוקדם – החל בהצעת חוק פ/4388/25 וכלה בהצעת חוק פ/4410/25: הצעת חוק חניה לנכים (תיקון – זכאות תג נכה לצמיתות), התשפ"ד–2024, מאת חברת הכנסת אימאן ח'טיב יאסין; הצעת חוק שירותי תשלום (תיקון – דיווח על ניצול כלכלי של אזרח ותיק או חסר ישע), התשפ"ד–2024, מאת חברי הכנסת יבגני סובה, אביגדור ליברמן, עודד פורר, שרון ניר, יוליה מלינובסקי וחמד עמאר; הצעת חוק קביעת דרגת הקדימות לקבלת ילד למעון או למשפחתון בהתחשב בשירות מילואים, התשפ"ד–2024, מאת חבר הכנסת יצחק קרויזר; הצעת חוק שירות הביטחון הכללי (תיקון – בדיקת פוליגרף למשתתפים בוועדת החוץ והביטחון של הכנסת), התשפ"ד–2024, מאת חברי הכנסת אוהד טל, דן אילוז, לימור סון הר מלך, שלום דנינו ובועז ביסמוט; הצעת חוק הארכת תקופות ודחיית מועדים (הוראת שעה – חרבות ברזל) (הליכי מס ומענקי סיוע) (תיקון – הפקדות משרת מילואים), התשפ"ד–2024, מאת חבר הכנסת אושר שקלים; הצעת חוק החיילים המשוחררים (החזרה לעבודה) (תיקון – הגנה על בן זוג של חייל מילואים), התשפ"ד–2024, מאת חברי הכנסת שרון ניר, אביגדור ליברמן, עודד פורר, יבגני סובה, יוליה מלינובסקי וחמד עמאר; הצעת חוק הנחה בדמי נסיעה בתחבורה ציבורית לעובדי בתי החולים הציבוריים הכלליים (תיקוני חקיקה), התשפ"ד–2024, מאת חבר הכנסת אחמד טיבי; הצעת חוק פיקוח על מחירי מצרכים ושירותים (תיקון – פיקוח על מוצרי מזון בריא בסיסיים), התשפ"ד–2024, מאת חברי הכנסת יסמין פרידמן ויונתן מישרקי; הצעת חוק צמצום פערי שכר מגדריים (תיקוני חקיקה), התשפ"ד–2024, מאת חברי הכנסת עאידה תומא סלימאן, אחמד טיבי, יוסף עטאונה, עופר כסיף, גלעד קריב, אימאן ח'טיב יאסין ומטי צרפתי הרכבי; הצעת חוק קידום התחרות בענף המזון (תיקון – איסור העלאת מחירים של מוצרי מזון בתקופת חירום), התשפ"ד–2024, מאת חבר הכנסת יונתן מישרקי; הצעת חוק איסור העברת כספים לרשות תומכת טרור (תיקוני חקיקה), התשפ"ד–2024, מאת חברי הכנסת צבי ידידיה סוכות, דן אילוז, ששון ששי גואטה, קטי קטרין שטרית, ניסים ואטורי, אריאל קלנר, יצחק קרויזר, עמית הלוי, אליהו ברוכי, חוה אתי עטייה, חנוך דב מלביצקי, משה פסל ולימור סון הר מלך; הצעת חוק הבנקאות (שירות ללקוח) (תיקון – הגברת השקיפות לגבי רמת הריביות בשוק האשראי), התשפ"ד–2024, מאת חבר הכנסת יונתן מישרקי; הצעת חוק שכר לחיילים בשירות סדיר, התשפ"ד–2024, מאת חברי הכנסת שרון ניר, אביגדור ליברמן, עודד פורר, יבגני סובה, יוליה מלינובסקי וחמד עמאר; הצעת חוק המים (תיקון – מניעת זיהום מים במוקדי זיהום אפשריים בשגרה ובחירום), התשפ"ד–2024, מאת חברי הכנסת קטי קטרין שטרית, אריאל קלנר, ששון ששי גואטה ואושר שקלים; הצעת חוק קדימות בתור לחיילים, התשפ"ד–2024, מאת חבר הכנסת משה פסל; הצעת חוק עידוד מעורבות סטודנטים בפעילות חברתית וקהילתית (תיקון – הכרה בהתנדבות למען המפונים והחטופים), התשפ"ד–2024, מאת חברי הכנסת יצחק קרויזר, ולדימיר בליאק וגלעד קריב; הצעת חוק צוותי התערבות במשבר, התשפ"ד–2024, מאת חברת הכנסת אימאן ח'טיב יאסין; הצעת חוק זכויות הסטודנט (תיקון – הקלות בתנאי קבלה ללוחמים ולמשרתי מילואים), התשפ"ד–2024, מאת חבר הכנסת חנוך דב מלביצקי; הצעת חוק התחשבנות בין בתי חולים לקופות חולים לשנים 2021 עד 2025 (התחשבנות בעד שירותי בריאות בבתי חולים ציבוריים כלליים) (תיקון – מועד התשלום לבית חולים ציבורי כללי עצמאי), התשפ"ד–2024, מאת חברת הכנסת קטי קטרין שטרית; הצעת חוק העסקת עובדים על ידי קבלני כוח אדם (תיקון – קבלן שירות בתחום הסיעוד), התשפ"ד–2024, מאת חבר הכנסת אליהו רביבו; הצעת חוק המשטרה (סמכויות), התשפ"ד–2024, מאת חבר הכנסת יצחק קרויזר; הצעת חוק הכניסה לישראל (תיקון – החמרת הענישה בעבירות של הסעה, הלנה והעסקה שלא כדין של שוהים בלתי חוקיים), התשפ"ד–2024, מאת חברי הכנסת יבגני סובה, אביגדור ליברמן, עודד פורר, שרון ניר וחמד עמאר; הצעת חוק גיל פרישה (הורה שילדו נפטר) (הוראת שעה) (תיקון – הפיכת הוראת שעה להוראה קבועה), התשפ"ד–2024, מאת חברת הכנסת גלית דיסטל אטבריאן

דן מרזוק:      לקריאה ראשונה, מטעם הממשלה: הצעת חוק לתיקון ולהארכת תוקפן של תקנות שעת חירום (חרבות ברזל) (הארכת מעצר לחשוד בעבירת ביטחון) (תיקון), התשפ"ד–2024; הצעת חוק לתיקון פקודת העיריות (הוראת שעה – החלטה על הטלת ארנונה כללית לגבי שנת הכספים 2024), התשפ"ד–2024

דן מרזוק:       לקריאה ראשונה, מטעם הכנסת: הצעת חוק הקמת מאגר מידע גנטי של כלבים, התשפ"ד–2024, של חברי הכנסת נאור שירי, אלי דלל וקבוצת חברי הכנסת; הצעת חוק בתי קברות צבאיים (תיקון מס' 5) (קבורת סוהרים וכבאים), התשפ"ד–2024, של חברי הכנסת מירב בן ארי וצביקה פוגל

דן מרזוק:       כמו כן הונח על שולחן הכנסת הסכם בין ממשלת מדינת ישראל לממשלת הרפובליקה של בולגריה בדבר שיתוף פעולה בתחום המים

דן מרזוק:       עוד הונחו על שולחן הכנסת מסקנות ועדת העלייה, הקליטה והתפוצות בעקבות דיון בהצעתם של חברי הכנסת דני אילוז, משה טור פז ואוהד טל בנושא: הצדעה לפעילים פרו-ישראלים בקמפוסים בעולם

דן מרזוק:  תודה

ארז מלול: תודה למזכיר

בממשלה בשל:  << נושא >> 1

בממשלה בשל:  הממשלה הכושלת מקום המדינה שמובילה אותנו למשבר כלכלי עם סדר עדיפויות פוליטי; << נושא >>  

ארז מלול: כאמור, הנושא הראשון על סדר-היום – הצעות להביע אי-אמון בממשלה

ארז מלול:  אני מזמין את חבר הכנסת יאיר לפיד, ראש האופוזיציה, לנמק את ההצעה מטעם סיעת יש עתיד

ארז מלול:  עד עשר דקות לרשותך

יאיר לפיד: אדוני היושב-ראש, כנסת נכבדה, לפני יותר מעשר שנים, כשהגענו הנה בפעם הראשונה, הייתה לנו שאלה: איפה הכסף? איפה הכסף של מעמד הביניים הישראלי? לאן הוא נעלם? מי לקח אותו? למה הוא משמש? דווקא על השאלה הזו יש לנו היום תשובה – אנחנו רואים אותו בתקציב

יאיר לפיד:  אני רוצה להוסיף אות אחת לשאלה שלי, אני רוצה להוסיף את האות מ"ם: מאיפה הכסף? מאיפה אתם מביאים את הכסף לכל מה שאתם מוציאים?      כשאתם העברתם אתמול בממשלה – במשאל טלפוני, אפילו לא טרחתם לכנס ישיבה – כשהעברתם עשרות מיליוני שקלים להזיות האנטי-יהודיות של אבי מעוז, מאיפה הבאתם את הכסף הזה? מה המקור שלו? כשבזמן מלחמה אתם מעלים את תקציבי הישיבות לשיא של כל הזמנים, את תקציב האברכים לשיא של כל הזמנים, מאיפה אתם מביאים את הכסף? כשאתם מפירים את כל ההבטחות, את כל השבועות החגיגיות שנשבעתם אחרי 7 באוקטובר, את כל מה שאמרתם בחמש הדקות שהרגשתם באמת אשמים, ובמקום זה אתם מעבירים מיליארדים בכספים קואליציוניים, מאיפה אתם לוקחים אותם? מאיפה הכסף? כשאתם מעלים את תקציב המשרד המיותר של אורית סטרוק ל-331 מיליון שקל, מאיפה הכסף? כשאתם מעלים את תקציב המשרד המיותר למורשת ל-101 מיליון שקלים ואת המשרד המיותר לירושלים ל-279 מיליון שקלים, מאיפה זה בא? כשאתם מקפיצים את תקציב המשרד לשיתוף פעולה אזורי של דודי אמסלם, שיושב פה, ל-38 מיליון שקל, למרות שאני יודע ואתם יודעים שהמשרד הזה לא משתף פעולה עם אף אזור חוץ מאזורים מסוימים במרכז הליכוד, מאיפה אתם לוקחים את הכסף הזה?      ולזה יש רק תשובה אחת: מאנשים עובדים

יאיר לפיד:  אתם לוקחים את הכסף הזה מאנשים שקמים בבוקר, עושים קפה, ויוצאים לעבודה, ועובדים קשה, ועובדים הרבה שעות, ונלחמים על כל אגורה, וחוסכים כל אגורה, וחושבים פעמיים על כל אגורה שהם מוציאים

יאיר לפיד:  האנשים האלה משלמים מיסים, כי הם חושבים שהכסף הזה יצא על החינוך של הילדים שלהם ועל בתי חולים טובים ועל אפודים קרמיים וברכיות לילדים שלהם שהם לוחמים בצה"ל

יאיר לפיד:       היום בערב אתם מביאים הנה חוק שמעלה את המע"מ, מעלה את כל המוצרים הבסיסיים, מעלה את יוקר המחיה של האנשים האלה בדיוק

יאיר לפיד:  משם הכסף

יאיר לפיד:  מהם, מהמקרר שלהם, מהמכונית שהם לא יחליפו, מהחוג של הילד שלהם שיעלה יותר, מעוד שחיקה של המשכורת שלהם

יאיר לפיד:  אתם באים, לוקחים את הכסף שלהם, ומבזבזים אותו בלי חשבון ובלי מצפון ובלי למצמץ

יאיר לפיד:  אתם לא שואלים מאיפה הכסף, כי לכם לא אכפת מהם, הם לא מעניינים אתכם

יאיר לפיד:  מבחינתכם הם, מעמד הביניים הישראלי, שם רק למטרה אחת – כדי שיהיה לכם את מי לסחוט ויהיה לכם על חשבון מי לחיות

יאיר לפיד:       זה לא הולך להימשך, זה לא יכול להימשך

יאיר לפיד:  אתם תלכו הביתה, ותהיה פה ממשלה טובה שאכפת לה מאזרחי ישראל, שמכבדת אנשים עובדים, שלפני שהיא מוציאה את הכסף היא שואלת ברצינות מאיפה הכסף הזה מגיע

יאיר לפיד:      אני קורא לכנסת ישראל להצביע אי-אמון בממשלה ששודדת את כספו של מעמד הביניים הישראלי

יאיר לפיד:  תודה רבה

ארז מלול: תודה רבה

ארז מלול:  ישיב על ההצעה השר דוד אמסלם, בשם שר האוצר בצלאל סמוטריץ', בבקשה

דוד אמסלם: אדוני היושב-ראש, חברי הכנסת, שמעתי את לפיד כדרכו בקודש מסית ומדיח, כרגיל

דוד אמסלם:  הוא חושב שגם הסיסמאות האלה כל הזמן יעבדו – מאיפה הכסף

דוד אמסלם:  אני רוצה לומר, איך אמר לפיד? הכסף מהאנשים שעובדים

דוד אמסלם:  תתפלא, גם במחנה הלאומי עובדים ומשלמים מיסים

דוד אמסלם:  זה לא כסף שלך שהבאת מהבית, אתה והחבורה שלך מקפה דובנוב

דוד אמסלם:  לרוב מי שעובד קשה, קם בבוקר, זה האנשים מהמחנה הלאומי, שיוצאים, שותים את הקפה והולכים לעבודה במפעלים

דוד אמסלם:  תבין, אתה, יש לך איזו אדנות על הכסף

דוד אמסלם:  זה פעם עבד לך בבחירות, בגלל שזה עזר להסתה שלך, ואתה ממשיך כרגיל

דוד אמסלם:       אז בוא, אני אספר לך

דוד אמסלם:  אנחנו הגשנו תקציב בשנה שעברה, עוד לפני המלחמה, תקציב 2023–2024, תקציב מאוזן, תקציב טוב למדינת ישראל

דוד אמסלם:  ואני רוצה לספר לך עוד דבר –אנחנו לא הקמנו את המשרד לשיתוף פעולה אזורי

דוד אמסלם:  אתה היית ראש הממשלה, עיסאווי פריג' היה השר, והיה טוב לך, מצוין

דוד אמסלם:  שיתף פעולה עם כל האזור, אמרת? עם מרכז הליכוד

דוד אמסלם:  לא יודע איך המשרד לשיתוף פעולה אזורי יכול לשתף פעולה עם מרכז הליכוד, אבל כהרגלך בקודש אתה רק מכפיש, וגם בטיפשות

דוד אמסלם:  עיסאווי פריג', חבר שלך, שהחזיק אותך כראש ממשלה

דוד אמסלם:  אתה נתת למנסור עבאס 50 מיליארד שקל שיחזיק אותך כראש ממשלה

מירב בן ארי: די כבר עם השקר הזה

מירב בן ארי:  יאללה, לא נמאס לך לשקר?     

דוד אמסלם: אבל ליהודים? לחרדים? לעולם התורה? מוציא אתכם מדעתכם

יסמין פרידמן: שקרן, אתה פשוט משקר

יסמין פרידמן:  שקרן עלוב

גלעד קריב: - - -      

דוד אמסלם: אתם מבינים איך זה עובד?     

דוד אמסלם: - - - את השקר הזה

דוד אמסלם:  אתה לא מתבייש - - -     

דוד אמסלם: אתה מבין? אני אמרתי לך, מר לפיד, אתה אחד הצבועים הגדולים פה, הכי צבועים

דוד אמסלם:  אני לא אומר לך שאז לא אמרתי לך לסגור את המשרד לשיתוף פעולה אזורי

דוד אמסלם:  היו לך יותר מ-30 שרים על קואליציה של 56

דוד אמסלם:  אתה הבאת את כל הנורבגים, לא אנחנו

מירב בן ארי: מה אתה אומר?      

דוד אמסלם: אבל אנחנו שתקנו אז, וגם אמרנו לכם - - -     

מירב בן ארי: מה זה שתקת? קראת להם פועלים תאילנדים

מירב בן ארי:  אתה שותק? קראת להם פועלים תאילנדים, לחברי כנסת

מירב בן ארי:  בושה וחרפה - - -     

דוד אמסלם: אבל את הבדיחה של הנורבגים אתה אמרת, אבל אתה לא הבנת שבצד אחד אתה עושה את העבירות, ואחרי זה בעצם אתה מתחיל להטיף לאחרים

מירב בן ארי: איזה עבירות? למה, נורבגי זה עבירה? למה, נורבגי זה עבירה?     

דוד אמסלם: אמרתי - - -     

מירב בן ארי: יש לכם ח"כים נורבגים, יש לך

דוד אמסלם: כרגיל, את מפריעה כל הזמן

מירב בן ארי: אני אפריע כמה שאני רוצה, אני לא שואלת אותך אם להפריע

מירב בן ארי:  יש יושב-ראש, ואם יש לו בעיה, הוא יעיר לי

מירב בן ארי:  אתה לא תעיר לי, האחריות היא שלו

ארז מלול: מירב, מירב – אז הינה, אני לוקח את האחריות ואני מעיר לך

מירב בן ארי: תודה, ושלא יעיר לי גם

דוד אמסלם: אני רוצה להעיר לך

דוד אמסלם:  את יכולה להמשיך לצרוח, אבל אני מעיר לך

מירב בן ארי: אני לא צורחת

דוד אמסלם: דרך אגב, את לא מדברת, את צורחת כל הזמן

דוד אמסלם:  זה מה שאת עושה כל הזמן

ארז מלול: את לא חייבת לענות

מירב בן ארי: ואתה, מה זה, שיעור של חנה בבלי על הדוכן

דוד אמסלם: אבל המשרד לירושלים היה לכם

מירב בן ארי: עוד לא ראיתי דבר כזה

דוד אמסלם: לכן, טלו קורה מבין עיניכם, אל תהיו צבועים

דוד אמסלם:  אנחנו הבאנו תקציב, ומביאים עכשיו תקציב מקוצץ

דוד אמסלם:  התקציב הזה עבר מזמן

דוד אמסלם:  אנחנו מקצצים בכספים הקואליציוניים

דוד אמסלם:  דרך אגב, מבחינתי אין דבר כזה כסף קואליציוני

דוד אמסלם:  תלמידים חרדים – אני יודע שזה הורג אותך, לפיד, אבל הם צריכים לקבל תקציב בדיוק כמו הילדים שלך - -     

גלעד קריב: - - -     

דוד אמסלם: - - לא פחות

דוד אמסלם:  היום הם לא מתוקצבים, אפילו לא 70%

ארז מלול: חבר הכנסת גלעד קריב

דוד אמסלם: אבל מה זה משנה? אם אתה יכול להסית נגד יהודים חרדים, למה לא? הרי ממה אתה מתפרנס? בוא תספר לי מה אתה עשית פה בכלל

מירב בן ארי: למה מה אתה עשית?     

דוד אמסלם: תספר לי איזה החלטה קיבלת, איזה חוק העברת

מירב בן ארי: איזה חוק אתה העברת?     

ארז מלול: חברת הכנסת מירב בן ארי, את בקריאה ראשונה

מירב בן ארי: אני לא בקריאה ראשונה

דוד אמסלם: לכן אני מציע לך, שנה סגנון

דוד אמסלם:  עכשיו היא תגיד לך - - -     

מירב בן ארי: - - -     

ארז מלול: רגע, את מלמדת - - -     

דוד אמסלם: כן, עכשיו היא מלמדת גם אותך

דוד אמסלם:  כרגיל, היא גם מפריעה לי וגם מפריעה לך

דוד אמסלם:  כרגיל

מירב בן ארי: מי שואל אותך?      

דוד אמסלם: אף אחד לא שואל אותי, אני מכיר את הסגנון שלך, הכול בסדר

מירב בן ארי: לא, והסגנון שלך - - -     

דוד אמסלם: הכול בסדר

דוד אמסלם:  רק אם הייתי מדבר ככה אצל מיקי לוי, אחרי דקה וחצי כבר הייתי בחוץ

מירב בן ארי: מה אתה אומר?      

דוד אמסלם: כן

דוד אמסלם:  ככה זה עובד אצלכם, הרי אתם אדוני הארץ

מירב בן ארי: אתה יודע כמה ספגנו ממך - -     

דוד אמסלם: אתם האנשים הכי אלימים שאני מכיר

מירב בן ארי: - - כמה רעל

דוד אמסלם: בכל מקרה, אני אומר לך, מר לפיד, אני מציע לך להגיש הצעות אי-אמון על דברים באמת רציניים, על נושאים אחרים, בוודאי לא איפה הכסף – וחשבת שאתה מתוחכם היום, וכבר אתה שואל: מאיפה הכסף?      אז אני בוודאי מבקש מהכנסת להסיר את הצעת האי-אמון הזאת מסדר-היום

ארז מלול: תודה רבה לשר דוד אמסלם

ארז מלול:      עוד הגישו – הצעת אי-אמון של סיעת העבודה

ארז מלול:  אני מזמין את חבר הכנסת גלעד קריב להציג את הצעת האי-אמון מטעם סיעת העבודה

ארז מלול:  לרשותך עשר דקות, בבקשה

גלעד קריב: אדוני היושב-ראש, כנסת נכבדה, ראש הממשלה לא כאן

גלעד קריב:  מקומו נפקד, כיסאו ריק

גלעד קריב:  איזו תפאורה הולמת לדיון באסון שכל-כולו תוצאה של היעלמות הממשלה והעומד בראשה

גלעד קריב:  אבל אני, אדוני היושב-ראש, מתעקש לדבר אליו, אל ראש הממשלה, ולא עליו, כי הצעת האי-אמון שאנו דנים בה עוסקת כל-כולה באחריות האישית שלו, האחריות שהוטלה עליו מפורשות על ידי ועדת החקירה הממלכתית לחקר אסון מירון

גלעד קריב:  ועדת החקירה קבעה מפורשות את הדברים הנוקבים הבאים: "נוכח כל האמור, הגענו לכלל מסקנה כי ראש הממשלה בנימין נתניהו נושא באחריות אישית בהתאם לממצאים שפורטו" – אחריות אישית לאסון שבו קופדו חייהם של 45 זקנים, נערים וטף, אסון שהכתובת בעניינו הייתה רשומה על הקיר במשך שנים באותיות קידוש לבנה

גלעד קריב:       ומדוע אנו נדרשים להצעת אי-אמון? גם כאן ראוי לחזור לדברי הוועדה, שקבעה: "החלטנו שלא להמליץ המלצה אופרטיבית בעניינו של ראש הממשלה בנימין נתניהו

גלעד קריב:  תפקיד ראש הממשלה הוא במהותו תפקיד נבחר בעל מאפיינים ייחודיים, ועל כן, כאמור, איננו באים בהמלצה בעניינו"

גלעד קריב:  מכיוון שהוועדה נמנעה מההמלצה האופרטיבית, אנו, חברי הכנסת, חייבים לעמוד על האינטרס הציבורי ועל החובה המוסרית שלנו להרוגי האסון ומשפחותיהם, ולומר בפה ברור: ראש ממשלה שנושא באחריות אישית לאסון שבו נהרגו 45 אזרחים, ראש ממשלה שעצם את עיניו וסתם את אוזניו לפני האסון וניסה לחמוק מאחריות לאחריו, אינו ראוי לאמון הבית הזה

גלעד קריב:      האמת הזו הייתה נכונה לפני אסון שמחת תורה, והיא נכונה עשרות מונים אחרי אותו אסון נורא נוסף

גלעד קריב:  אתה, מר נתניהו, הראש, ואתה נושא באחריות האישית הישירה, הנוקבת

גלעד קריב:  כדרכך, אדוני ראש הממשלה, הוספת חטא על פשע; לא רצית את ועדת החקירה ונמנעת מלהקים אותה, בדיוק כפי שמנעת הקמת ועדת חקירה ממלכתית לאסון הכרמל, בדיוק כפי שתעשה הכול על מנת למסמס את ועדת החקירה הממלכתית לאסון שמחת תורה

גלעד קריב:  הרי כל ניסיון להצמיד אליך את המושג "נטילת אחריות" מוביל לכשל לוגי בלתי פתיר

גלעד קריב:  מושגי היסוד של מסורת ישראל, "חשבון נפש" ו"בדק בית", רחוקים ממך כמרחק שמיים וארץ, שניים רק למרחק בינך לבין ניקיון כפיים ויושרה

גלעד קריב:       בעבורך מושג האחריות מסתכם ביוניקלו שחור, בתמונות מבוימות עם חיילי צה"ל ובמסיבות עיתונאים עמוסות איפור

גלעד קריב:  אתה הרי אחראי רק להצלחות, גם אם הן שייכות בעיקר לאחרים

גלעד קריב:  הכישלונות הם תמיד הבנים של הורים אחרים – "לא ידעתי", "לא שמעתי", "לא ראיתי", "לא אמרו לי", "לא סיפרו לי", "לא תפסו את דש המעיל שלי"

גלעד קריב:  כמה מתאים לך הניסיון הפתטי לגלגל לכתפי רעייתך את האחריות על ההודעה הבזויה של דובר הליכוד אחרי פרסום הדוח המטלטל

גלעד קריב:  אין דבר שאתה והסביבה שלך לא תעשו בדרך להתחמק מאחריות

גלעד קריב:  אין ספק, אתה ליגה אחרת, אלוף העולם בריצת התחמקות מאחריות

גלעד קריב:      אדוני ראש הממשלה, אני בספק גדול אם טרחת לקרוא את דוח ועדת החקירה

גלעד קריב:  אתה הרי קורא ביוגרפיות רק של מנהיגים גדולים כמו צ'רצ'יל

גלעד קריב:  מה לך ולזוטות של אסון מירון? לא התעניינת בפרטים לפני, וספק אם אתה מתעניין בהם עתה

גלעד קריב:  אבל כל מי שקורא את הדוח לא יכול שלא להזדעזע מהעובדה המטלטלת שאת האסון הזה היה ניתן למנוע ואת הרוגיו ניתן היה להציל

גלעד קריב:  עוד הרבה לפני שחברי הוועדה הנכבדים הגיעו לעסוק בשאלת האחריות האישית שלך ושל עוד שני שרים בממשלתך, הם הציגו בדוח המסכם את הטענה המוכחת שהכתובת אכן הייתה על הקיר

גלעד קריב:  לאחר מכן הם ניגשו לעסוק בשאלה מדוע לעזאזל הכתובת לא נמחקה מהקיר בזמן

גלעד קריב:       אדוני ראש הממשלה, למקרה שלא קראת את הדוח, אלה הכותרות שנתנו חברי הוועדה לתשובתם לשאלה הנוקבת הזאת, ואני מצטט מילה במילה מתוך הדוח: "ריבוי אינטרסים ומעורבות פוליטית"; "דפוס פעולה של הימנעות"; דחיינות ועמימות מתוכננת"; "היעדר משילות"; "קיבעון מחשבתי ויצירת מראית עין"

גלעד קריב:  איזה סיכום מדויק של כל כהונותיך רצופות האסונות, אדוני ראש הממשלה, כהונות שבהן האינטרסים האישיים והאינטרסים הפוליטיים גברו פעם אחר פעם על האינטרס הציבורי וטובת האזרחים והמדינה, כהונות שבהן המאפיין המרכזי של פעילותך היה אי-קבלת ההחלטות הנחוצות, קידוש הסטטוס קוו, פחד מעימותים נדרשים עם השותפים שלך, הססנות כרונית שהפכה לשם דבר; כהונות שבהן משילות הייתה סיסמת בחירות וסיסמת הקמפיין המתועב שלך נגד שומרי הסף ותו לא; כהונות שבהן נוצרו עוד ועוד זירות אקס-טריטוריאליות לריבונות המדינה, לחוק, למינהל התקין

גלעד קריב:  כך היה הדבר בהר מירון, כך הדבר בחלקים גדולים מהחינוך החרדי, כך הדבר בחלק ניכר מהיישובים הערביים בישראל, שעברו לריבונות של ארגוני הפשע, והדוגמאות הנוספות רבות מספור

גלעד קריב:       ואיך אפשר בלי יצירת מראית העין, שהפכה לאסטרטגיה המרכזית של הקריירה הפוליטית שלך? מר ביטחון ומאבק בטרור שבתקופת כהונתו התרחש האסון הצבאי הגדול ביותר שידעה מדינת ישראל; מר ביטחון ומאבק בטרור שחבורת טרוריסטים הערימה עליו אחרי שקיבלה, בחסותו, מיליארדים לבניית התשתיות שלה; מר כלכלה שחתום על הורדת דירוג האשראי של מדינת ישראל, שנכנע לכל סחיטה פוליטית ולכל דרישה מופרכת והרסנית; מר מדינאות, ליגה אחרת, שהפך לפרסונה נון גרטה בחלק ניכר מבירות העולם החופשי

גלעד קריב:  כל-כולך מראית עין, רוח וצלצולים, אימוני משחק מול המצלמות, ובינתיים, קול דמי אחינו צועקים אלינו מן האדמה, זועקים אלינו מאדמת הר מירון, מאדמת יישובי הנגב המערבי, ממנהרות החמאס ברצועת עזה

גלעד קריב:       בלי למצמץ, אדוני ראש הממשלה, הסברת, ביהירות האופיינית לך, לחברי הוועדה, שהכול היה יכול להיות אחרת אם מישהו היה אוחז בדש מעילך

גלעד קריב:  למי בדיוק התכוונת, מר נתניהו? הרי כבר שנים ארוכות אתה מקיף את עצמך בחבורת חנפנים אומרי הן, באנשים שעסוקים בהגנה עליך במקום על טובת המדינה

גלעד קריב:  מי בדיוק יכול לתפוס בדש מעילך? המקסימום שאנשיך יודעים לעשות הוא להסיר את אבק האיפור מעל הדש לפני שאתה עולה לעוד שידור חסר תוחלת

גלעד קריב:  הרי מחוסר היכולת שלך להגביה עוף כמנהיג, גימדת את כל סביבתך בשנים האחרונות, הסביבה הפוליטית והמקצועית, כדי שאתה תוכל להרגיש ענק, כמו גוליבר בארץ הגמדים, ולמכור את האשליה לציבור הישראלי

גלעד קריב:       דש המעיל – זה הדימוי שבחרת כדי לחמוק מאחריות

גלעד קריב:  אנחנו, אדוני ראש הממשלה, נענה לך בדימוי אחר, הקשור גם הוא במעיל, דימוי הלקוח מספר הספרים; דימוי המלמד מה עולה בגורלם של מנהיגים המסרבים לקחת אחריות, דימוי הלקוח מההפטרה שנקרא בבוקר שבת זכור, ערב חג הפורים המתקרב: "ויאמר שמואל אל שאול לא אשוב עמך כי מאסתה את דבר ה' וימאסך ה' מהיות מלך על ישראל

גלעד קריב:  וַיִסֹב שמואל ללכת ויחזק בכנף מעילו ויקרע

גלעד קריב:  ויאמר אליו שמואל קרע ה' את ממלכות ישראל מעליך היום ונתנה לרעך הטוב ממך"

גלעד קריב:      45 משפחות קרעו את דש הבגד בעקבות האסון הנורא, שאתה נושא באחריות אישית לו

גלעד קריב:  על כותנות האבלות של החודשים האחרונים אין צורך להוסיף מילה - -     

ארז מלול: תודה רבה

גלעד קריב: - - הרי כולנו קרועים וכואבים את הקריעה הזו

גלעד קריב:       עוד משפט: הגיעה העת לקרוע את ממלכות ישראל מעליך, אדוני ראש הממשלה, ולתת את מוסרות ההנהגה בידי רעך הטוב ממך – וישנם רבים כאלה

גלעד קריב:  מר נתניהו, אתה הראש, אתה האחראי, אתה האשם

גלעד קריב:  אינך ראוי לאמון של העם המופלא שלנו

ארז מלול: תודה

ארז מלול:  ישיב על ההצעה השר המקשר בין הממשלה לכנסת, השר דוד אמסלם

ארז מלול:  בבקשה

דוד אמסלם: חבר הכנסת קריב, שכחת פה דף

דוד אמסלם:  אולי תרצה לשמור אותו לאחד הנאומים הנלהבים שלך

גלעד קריב: כן, כן

דוד אמסלם: אדוני היושב-ראש, חברי הכנסת, אענה בקצרה על הצעת האי-אמון של האופוזיציה

דוד אמסלם:  אני רוצה לומר שני דברים: אסון גדול היה במירון

דוד אמסלם:  בוודאי ובוודאי היה צריך לבוא ולבדוק אותו עד תומו על מנת שהדברים יתוקנו

דוד אמסלם:  אכן, הממשלה ומי שהיה שם מעורב, כולל ראש הממשלה, יקבלו את הדוח, ילמדו אותו

דוד אמסלם:  בוודאי ובוודאי בסופו של עניין המטרה היא להפיק את הלקחים ולסדר את הדברים על מנת שלא יישנו

נעמה לזימי: אבל הליכוד כבר - - -     

דוד אמסלם: לא להפריע

דוד אמסלם:       אבל אני רוצה להזכיר לך דבר קטן

דוד אמסלם:  בשנת 1995, כמדומני, היה אסון ערד

דוד אמסלם:  הממשלה לאחר מכן – אחת הממשלות של הליכוד – לא הקימו ועדות חקירה

דוד אמסלם:  זה לא נהוג שממשלה שנכנסת מקימה ועדת חקירה לממשלה שיצאה

דוד אמסלם:  זה מעולם לא קרה במדינת ישראל

נעמה לזימי: למה לא הקמתם?     

דוד אמסלם: רק אצלכם נשברו כל הכללים - -     

נעמה לזימי: אז למה לא הקמתם?     

דוד אמסלם:  - - בגלל שבסוף אתם בעצם משתמשים בזה - -     

נעמה לזימי: אז למה לא הקמתם?     

ארז מלול: חברת הכנסת נעמה לזימי, די

דוד אמסלם: - - ככלי לחפור בו, כקרדום לחפור בו

דוד אמסלם:  זה התפקיד שלכם, תמיד

דוד אמסלם:  לכן אני אומר - - -     

נעמה לזימי: אתה יודע, ארז? גם את החיים של הציבור שלך הם הפקירו

גלעד קריב: למה לא הקמתם ועדה?     

דוד אמסלם:  ההחלטה, ההחלטה של הוועדה – דרך אגב, אני מכבד את החלטות הוועדה גם אם אני לא מסכים עם חלקן, זה לא חשוב

דוד אמסלם:  אני גם מכיר את הסיפור, אני הייתי בוועדה, העדתי בוועדה; לא אלאה אתכם

גלעד קריב: אתה, דרך אגב, התרעת

גלעד קריב:  ראית מה - - -     

דוד אמסלם: לא חשוב

גלעד קריב: חשוב

דוד אמסלם: אני רק אומר, צריך להבין, הוועדה לא הטילה על ראש הממשלה אחריות אישית - -     

נעמה לזימי: היא כן

גלעד קריב: היא כן

דוד אמסלם: דקה

דוד אמסלם:  היא לא

דוד אמסלם:  - - היות שהוא משמש בתפקיד ראש הממשלה, שהוא במהותו תפקיד נבחר בעל מאפיינים ייחודיים

נעמה לזימי: אבל עדיין - - - יש אחריות - - -     

קריאות: - - -      

דוד אמסלם: לכן החליטה הוועדה שלא להמליץ המלצה אופרטיבית בעניינו - - -     

ארז מלול: שנייה, תנו לשר לדבר

דוד אמסלם: אני מספר לך אם אני מכיר כרגע מה  שבאחד - -     

גלעד קריב: הטילו אחריות

דוד אמסלם: - - הדברים נכתבו

דוד אמסלם:  אבל אני רוצה לומר: צריך להבין, ראש הממשלה במדינת ישראל, לפי תפיסתי והבנתי - - -     

גלעד קריב: הוא חושב שהוא - - -     

דוד אמסלם: אני מסביר

דוד אמסלם:       לכן אני אומר: הממשלה על כל חלקיה, ובוודאי ראש הממשלה – נלמד את הדוח ונסיק את המסקנות על מנת לתקן

דוד אמסלם:  דרך אגב, אחריות, תמיד, לכל דבר שקורה במדינת ישראל, יש אחראית, וזו הממשלה

דוד אמסלם:  מה השאלה בכלל?     

נעמה לזימי: ראינו

דוד אמסלם: השאלה היא: האחריות שלה זה לתקן - -     

נעמה לזימי: אה, האחריות היא גם להישאר בתפקיד אחרי זה

דוד אמסלם: - - זה לא כדי לנגח את הממשלה על למה וכמה

דוד אמסלם:  עכשיו נופל עמוד חשמל באיזשהו מקום וקרה משהו, בוודאי שהממשלה אחראית

דוד אמסלם:  מה השאלה? אבל אחריות זו לא אשמה

גלעד קריב: השר, אתה זוכר מה אמר ראש הממשלה לגבי ראש הממשלה אולמרט, מי אמור לתקן?     

דוד אמסלם: אז לכן אני אומר, הממשלה – תקשיב

גלעד קריב: אבל הוא אמר

דוד אמסלם: תקשיב

דוד אמסלם:  תקשיב

דוד אמסלם:  הממשלה, בוודאי ראש הממשלה – נלמד את הדברים, ואנחנו נתקן אותם

דוד אמסלם:       אני רוצה לומר לכם משהו באמת יותר עקרוני: תראו, אתם יודעים לבד שכשקורה משהו ונופל אצלך במשמרת, הרבה פעמים – דרך אגב, אתה בוודאי ובוודאי – זו שאלה של טיימינג ועיתוי

דוד אמסלם:  גם אם היה מישהו אחר, זה מה שהיה קורה, לדעתי

אפרת רייטן: לא בטוח

דוד אמסלם: הרי עלו לשם שנים

גלעד קריב: אדוני, הוא היה ראש ממשלה - - -     

דוד אמסלם: רק שנייה

דוד אמסלם:  עד האסון שקרה, עלו שנים והמשיכו באותה מסורת

דוד אמסלם:  זה גם מה שאמרתי גם בוועדת החקירה

דוד אמסלם:  בגדול, אם, חס ושלום, עכשיו נופל, אני לא יודע, מתמוטט חצי מהכותל, מה עושים? מי אשם? זאת לא השאלה

אפרת רייטן: הכתובת הייתה על הקיר

גלעד קריב: מי שעצם עיניים

קריאות: - - -     

דוד אמסלם: דקה

דוד אמסלם:  צריך להבין, במדינת ישראל - - -     

גלעד קריב: אתה שלחת לו מכתבים

דוד אמסלם: תראה, אני רוצה להסביר לך משהו

גלעד קריב: השר, אתה שלחת לו מכתבים, והוא התעלם מהם

דוד אמסלם: תן רק שנייה

דוד אמסלם:  אני אסביר לך למה שלחתי, אני אסביר לך

אפרת רייטן: אתה ידעת שהאסון הזה הולך לקרות? ידעת? התרעת?     

גלעד קריב: הוא התריע לפני - - -     

אפרת רייטן: - - -     

דוד אמסלם: שנייה

דוד אמסלם:  אני אסביר לך מה הטריד אותי אז – הרי אני נסעתי פעמיים, ביקרתי וכו', אני אסביר – לא הנושא התשתיתי, זו לא הגדר

דוד אמסלם:  אני יותר הייתי – דווקא הטריד אותי יותר נושא התנועה, האוטובוסים והעליות של האנשים

דוד אמסלם:  לכן אני אומר, אם אתה הגון עם עצמך, אתה יודע שבכל רגע נתון יכול לקרות דבר כזה או אחר, כמעט בכל מדינה

גלעד קריב: השאלה היא אם היו מקרים של התעלמות מליקויים שהמבקר התריע עליהם, שכולם – התעלמתם

נעמה לזימי: - - - כבר לא חיים איתנו - - -     

דוד אמסלם: שנייה

דוד אמסלם:  ראש הממשלה לא קם – ראש הממשלה זה בן אדם אחד, ויש עוד עשרות אלפי בעיות שמתגלגלות כל היום במשרדי הממשלה

גלעד קריב: אבל זה הגיע לפתחו - - -     

דוד אמסלם: לכן אני אומר, בגדול, מה שחשוב, בסופו של עניין, בדבר הזה – מבחינתי, ככה לראייתי בוודאי – זה להסיק את המסקנות ולתקן קדימה

גלעד קריב: צודק

גלעד קריב:  צודק

נעמה לזימי: - - - ומי שהחליט - - -     

דוד אמסלם: דקה

דוד אמסלם:  לכן אני אומר, החשיבות של הוועדה זה בתיקון - -     

נעמה לזימי: מי שאחראי הוא גם אשם?     

דוד אמסלם: - - כדי שהדברים לא יישנו ולא יחזרו על עצמם

נעמה לזימי: מי שאחראי הוא גם אשם?     

דוד אמסלם: לכן אני אומר, ואני מקבל את זה

דוד אמסלם:  אני טוען, גם לראש הממשלה במדינת ישראל יש את הציבור

דוד אמסלם:  הוא בא לציבור פעם בארבע שנים, במקרה הטוב

דוד אמסלם:  לכן אני אומר, בכל דבר שהוא במישור הציבורי, הציבור מחליט

גלעד קריב: זה מה שאנחנו עושים, זה אי-אמון, אנחנו מייצגים את הציבור

דוד אמסלם: בסדר

דוד אמסלם:  לכן אני אומר, יבוא הציבור, תבוא הכנסת, תרצה – כן, בבקשה

דוד אמסלם:  אל תשכח שאנחנו מגיעים לבחירות בכל ארבע שנים - -     

נעמה לזימי: במהרה

דוד אמסלם: - - והציבור גם בוחר בבחירות, עושה את מכלול השיקולים שלו לגבי הבן אדם – היכולות, הכישלונות וההצלחות – וכך מחליט

דוד אמסלם:  לכן אני מבקש מהכנסת לדחות את הצעת האי אמון הזאת

ארז מלול: תודה רבה לשר דוד אמסלם

גלעד קריב: השר אמסלם, אתה זוכר מה אמר נתניהו לאולמרט – שמי שקלקל הוא לא זה שיתקן?     

דוד אמסלם: אתה עכשיו שואל אותי?     

ארז מלול: חבר הכנסת גלעד קריב, אתה מפריע לי

ארז מלול:       תודה רבה לכבוד השר דוד אמסלם

ארז מלול:  בהתאם לתקנון הכנסת, נעבור לדיון הסיעתי

ארז מלול:  ראשון הדוברים – חבר הכנסת נאור שירי מסיעת יש עתיד

ארז מלול:  בבקשה, לרשותך שלוש דקות

נאור שירי: תודה רבה, אדוני היושב-ראש

נאור שירי:  כנסת נכבדה, חברת הכנסת רייטן, אני מתנצל על השיגוע, אבל תודה רבה על הנכונות ועל ערך החברות

נאור שירי:  לפעמים זה חשוב

נאור שירי:  אני רוצה לבשר – אני לא יודע אם אתם יודעים, חבריי חברי הכנסת – שוועדת הכספים ב-shut down

נאור שירי:  לא יודע אם קיבלתם את ה-memo

נאור שירי:  חבר הכנסת בליאק, אתה זה שבישרת לי על זה, אז אני מניח שאתה קיבלת את ה-memo - - -      

אורית פרקש הכהן:  - - -      

נאור שירי: קואליציוש – חברת הכנסת פרקש, חברת ועדת הכספים, גם את תחת השבתה

נאור שירי:  בימים כתיקונם אולי מישהו היה מתעניין בזה, אבל פה - - -     

נעמה לזימי: אמרו לנו שפעת

נאור שירי: שמעתם את התגובה של יושב-ראש הוועדה: מסיבות ענייניות בלבד

נאור שירי:  תקציב המדינה שעבר – אורית, את לא היית בערב התקציב, אבל תקציב המדינה שעבר, עבר על ידי חבר הכנסת ינון אזולאי

נאור שירי:  כבר אז חשדנו; אמרנו: יש פה משהו שיו"ר ועדת הכספים נמנע מלדון בהסתייגויות והוא לא נמצא

נאור שירי:      אני לתומי חשבתי שיו"ר ועדת הכספים, נוכח התקציב המזעזע שהוגש ועבר תחת ידו, בא ועושה שרירים, או אומר למשרד האוצר: עד כאן – עד כאן בנוגע לחינוך לגיל הרך; עד כאן בנוגע לקיצוץ שהולך להיות בתנועות הנוער; עד כאן למשפחות החטופים ולטיפול בהם; עד כאן למשפחות הנובה; עד כאן ל-6

נאור שירי: 6 מיליארד שקלים שאמורים להגיע בתוכנית המאזנת, והצווים נדחו בגלל שיש אינטרסים חשובים מאוד מאוד לציבור, או לציבור מאוד מאוד מסוים, של מתפקדים ממפלגה מאוד מאוד מסוימת

נאור שירי:       אז אני לתומי באמת חשבתי על זה – עד כאן, הוא בא ומותח את הקו בנוגע לאופקים

נאור שירי:  במשך חמשת החודשים האלה אף אחד – הממשלה פשוט התעלמה מאופקים

נאור שירי:  היום היה דיון – סוף-סוף הגיע המשיח, והצלחתי לייצר דיון בנוגע לאופקים

נאור שירי:  חברת הכנסת לזימי ואני סיירנו באופקים, ראינו את המצוקות, ראינו את העיר מתפוררת, ואף אחד לא מדבר עליה

נאור שירי:  ביקשנו להכניס אותה לתקומה – אי-אפשר

נאור שירי:  ביקשתי לעשות דיון בוועדת הכספים – אי-אפשר

נאור שירי:  החתמתי שליש מוועדת הכספים על מנת לייצר דיון לפני התקציב – אי-אפשר

נעמה לזימי: אגב, זה לא חוקי – למזכיר הכנסת אני אומרת – שליש שלנו לא נענים, אחד אחרי השני, כבר תקופה, למרות הפניות

נעמה לזימי:  ועדת הכספים - - - לדיון שליש, לא נענתה

ארז מלול: זו לא העת עכשיו

ארז מלול:  את יכולה לפנות לוועדת האתיקה

ארז מלול:  לא כעת

גלעד קריב: לא, לא, זה לא לוועדת האתיקה

ארז מלול: זו לא ועדת האתיקה? לייעוץ המשפטי

נעמה לזימי: רגע, אתה אומר לי להגיש קובלנה על גפני?      

ארז מלול: תעשי מה שאת רוצה

נעמה לזימי: אתה מייעץ לי להגיש קובלנה אישית על גפני? רק תגיד

ארז מלול: תעשי מה שאת רוצה, אבל לא על חשבון נאור שירי

ארז מלול:  את יכולה לעשות מה שאת רוצה – לא על חשבון נאור שירי

גלעד קריב: תגיש דיון מהיר על מצב החינוך החרדי בעיר אופקים וסוגיות נוספות – תוך יומיים הוא יענה

ארז מלול: תודה רבה

נעמה לזימי:  נאור, גם על הכספים הקואליציוניים הגשנו - - -      

ארז מלול: חברת הכנסת נעמה לזימי

נאור שירי: אני יודע, גם חתמתי

נעמה לזימי:  - - - ארבעה חודשים לדיון שליש

ארז מלול: בבקשה לא להפריע

ארז מלול:  נאור, נא לסיים

נעמה לזימי: אני מפריעה?     

נאור שירי: 30 שניות

נאור שירי:  אז לא על הגיל הרך, לא על מכון וולקני, לא על תנועות הנוער, לא על אגודות הספורט, לא על אופקים – לא על מצב העיר אופקים, שהשירות הפסיכולוגי בה קורס, שחסרים בה מטפלים – מי בכלל מטפל במטפלים? שאין בה פיצויים, שספקים ועסקים קטנים בה קורסים

נאור שירי:  כל הדברים האלה – אין שום בעיה עם ועדת הכספים, אבל ה-590 מיליון שקלים - -     

ארז מלול: תודה רבה

נאור שירי: רק ה-20 שניות שבאמת לקחו לי

נאור שירי:  - - שכל מה שהמדינה רוצה זה, רחמנא ליצלן, פיקוח על הכסף הציבורי במערכת הציבורית, כשאתם מפרקים את מערכת החינוך הציבורי גם כך – על זה משביתים את ועדת הכספים

נאור שירי:  מה שנקרא: לא תודה, אלא סליחה מאזרחי ואזרחיות מדינת ישראל

ארז מלול: תודה רבה

ארז מלול:  חבר הכנסת יבגני סובה מסיעת ישראל ביתנו, לרשותך שלוש דקות

ארז מלול:  בבקשה

יבגני סובה: אדוני היושב-ראש, כנסת נכבדה, אני אתחיל בציטוט מדויק מה משמעותו של המושג הרתעה: פעולה או תהליך של איום המונעים מהאויב נקיטת פעולה בשל חשש מפני תוצאותיה

יבגני סובה:  ההרתעה יוצרת הלך רוח בדבר קיומו של איום אמין שאין פעולת נגד סבירה נגדו לדעת מקבלי ההחלטות של האויב

יבגני סובה:  מימוש האיום כרוך, להערכתם, בתוצאות שאין הם יכולים או רוצים לעמוד בהן

יבגני סובה:  רבותיי, זה לא ציטוט של פוליטיקאים או של מדינאים, זהו ציטוט מתוך מילון המונחים הרשמי של צה"ל, המגדיר את המונח הרתעה

יבגני סובה:       כמו שנהוג להגיד בקופה בסופר: בואו נעשה חשבון ביניים

יבגני סובה:  אחרי 156 ימי לחימה, בואו נראה מה היה לנו, מה נשאר לנו, ובעיקר – מה מצפה לנו בעתיד הקרוב

יבגני סובה:  למעלה מ-60,000 אנשים עדיין לא נמצאים בבתים שלהם בצפון

יבגני סובה:  מספר הטילים שחיזבאללה שיגר לעבר ישראל נאמד במאות טילים

יבגני סובה:  יש לנו, לצערי, הרוגים – אזרחים, חיילים, חברי כיתות הכוננות, חקלאים, קשישים חפים מפשע וגם עובדים זרים – שנפגעו בשטחה הריבוני של מדינת ישראל

יבגני סובה:  אני כבר לא מדבר על הנזק הכלכלי, שנאמד במיליארדי שקלים

יבגני סובה:       רבותיי, השרים שמדברים ככה בנחת, אתם האחראים למצב הזה

יבגני סובה:  זו האחריות שלכם

יבגני סובה:  אתם קיבלתם מנדט למשול, וזלזלתם בכל האזהרות וההתראות

יבגני סובה:  עסקתם בהסתה ובשיסוע, בין היתר נגד אלה שהיום מחרפים את נפשם למען המדינה

יבגני סובה:  הגדרתם אותם בוגדים, רק בגלל שהם חשבו אחרת מכם

יבגני סובה:  הבוגדים האמיתיים הם אלה שאיתם אתם לא מסוגלים להתמודד כבר חמישה חודשים

יבגני סובה:  אני רק מדמיין מה הייתם אומרים לו הדבר הזה היה קורה במשמרת שלנו; התוך כמה זמן אתם, אתם, הממשלה, הייתם דורשים מאיתנו להחזיר את המנדט וללכת לקלפי

יבגני סובה:       אדוני, זה לא מכבודה של הכנסת שככה שרים עומדים עם הגב

ארז מלול: השר קרעי

יבגני סובה: אני מבקש, זה לא הולם את כבודה של הכנסת שהשרים באים עם הגב ולא שומעים את מה שאני אומר

יבגני סובה:       אדוני היושב-ראש, בסוף דצמבר 2022 השארנו לכם מדינה במצב טוב, במצב אפילו טוב מאוד: הגירעון היה אפס; בקופה היה עודף תקציבי של 10 מיליארד; באותה שנה רשמנו צמיחה כלכלית למעלה מ-6%

ארז מלול: חבר הכנסת מיקי לוי, זה מפריע

יבגני סובה: המעמד של מדינת ישראל בעולם היה טוב – שיקמנו את מערכת היחסים עם מדינות אירופה ובעיקר עם הבית הלבן

יבגני סובה:  היציאה של ישראל אחרי הקורונה הייתה בין הטובות בעולם

יבגני סובה:  כעבור שבועיים – רק שבועיים – התחלתם עם המהפכה המשפטית

יבגני סובה:  לא הקשבתם לכל תמרורי האזהרה

יבגני סובה:  אמרתם: העם אמר את דברו, יש לנו 64 מנדטים

יבגני סובה:  אתם, השרים - -      

ארז מלול: תודה רבה

יבגני סובה: אני כבר מסיים, שני משפטים

יבגני סובה:  - - אתם ורק אתם נושאים באחריות למה שקורה במדינה

יבגני סובה:  הרסתם את ההרתעה, הרסתם את הכלכלה, הרסתם את הביטחון, איבדתם את הצפון ורמסתם את הכבוד הלאומי

יבגני סובה:  הדבר היחיד שמצופה מכם, אדוני השר – אדוני היושב-ראש, אני מסיים – זה ללכת הביתה

יבגני סובה:  אם לא תעשו את זה בעצמכם, העם יזרוק אתכם מכל המדרגות בבחירות הקרובות, והדבר הזה קרוב מתמיד

ארז מלול: תודה

ארז מלול:  תודה רבה

ארז מלול:  חבר הכנסת ואליד אלהואשלה, מטעם סיעת רע"מ

וליד אל-הואשלה: מכובדי היושב-ראש, חבריי חברי הכנסת, אין ספק שהממשלה צריכה לתת גם ביטחון וגם ביטחון כלכלי לאזרחים

וליד אל-הואשלה:  מה שאנחנו רואים בתקופה האחרונה היא שאין ביטחון, וגם המצב הכלכלי בתקופה מאוד קשה

וליד אל-הואשלה:  מאז כינון הממשלה אנחנו מדברים על מצב כלכלי קשה, יש עליית מחירים דרסטית במדינה

ארז מלול: השר דודי אמסלם, זה מפריע

וליד אל-הואשלה: אנחנו גם מדברים על קיצוץ נרחב בתקציבי החברה הערבית

וליד אל-הואשלה:  ממשלה שאמונה ואמורה לתת שירות לכלל האזרחים, מפקירה אותם – מפקירה אותם בכלכלה, מפקירה אותם בביטחון, מפקירה אותם בכל הפרמטרים

ארז מלול: חבר הכנסת רון כץ, זה מפריע

וליד אל-הואשלה: במקום לטפל בנושאים הקשורים גם לחברה הערבית, היא מפקירה אותם

וליד אל-הואשלה:  ראינו איך שר האוצר קיצץ בתקציב של החברה הערבית והתעקש בניגוד להרבה דעות

וליד אל-הואשלה:  הוא לא רוצה שהחברה הערבית תתנהל ותהיה כמו כלל החברה הישראלית

וליד אל-הואשלה:  וגם בפשיעה – אנחנו שומעים כאן, כשמדברים על ביטחון, שהחברה הערבית מופקרת

וליד אל-הואשלה:  רבותיי, המספרים רק מזנקים בפשיעה

וליד אל-הואשלה:  מאז תחילת השנה – 38 נרצחים בחברה הערבית

וליד אל-הואשלה:       האמת היא שאין לנו הרבה ציפיות מראש הממשלה, מהממשלה שלו, שהפקירה את הגליל, את המשולש ואת הנגב, אם זה בפשיעה, אם זה בהריסת בתים בנגב ואם זה במצב הכלכלי

גלעד קריב: אבל לקיה זה ליד כרמיאל, הכול בסדר

גלעד קריב:  לפחות בידיעת הארץ הוא מבין - - -     

וליד אל-הואשלה: השר שאמון על ביטחון האזרחים בוחר לצייץ על הירי שבמועצה המקומית לקיה, שאנחנו גם לא מצדיקים, אבל על חמישה נרצחים בחברה הערבית הוא לא מוציא אפילו ציוץ אחד

וליד אל-הואשלה:    מחובותיה של הממשלה לדאוג לאזרחים שלה, לדאוג לכלל האזרחים, אם זה בכלכלה ואם בביטחון של התושבים, של האזרחים

וליד אל-הואשלה:  ממה שאנחנו, האזרחים הערבים, רואים מהעמדה שלנו, ממשלת נתניהו הפקירה את החברה הערבית בכל הפרמטרים

וליד אל-הואשלה:  תודה

ארז מלול: תודה רבה

ארז מלול:  חבר הכנסת יוסף עטאונה מחד"ש-תע"ל

יוסף עטאונה: כבוד היושב-ראש, כנסת נכבדה, השר אמסלם - -      

ארז מלול: השר יואב קיש, זה מפריע

ארז מלול:  שר החינוך קיש, זה מפריע

יוסף עטאונה: - - בתשובה על הצעת האי-אמון שהגיש חבר הכנסת יאיר לפיד, ענה השר אמסלם: על דבר כזה – איפה הכסף – מבקשים אי-אמון? אני רוצה להציג ולענות לשר ולכולם שלחברה הערבית אולי יש אלף סיבות להצביע אי-אמון בממשלה הזאת – אין-סוף סיבות להצביע אי-אמון בממשלה הזאת

יוסף עטאונה:      אני רוצה להקריא – דובר רבות על הרצח בחברה הערבית מתחילת השנה

יוסף עטאונה:  כבוד היושב-ראש, מתחילת שנת 2024 – 38 נרצחים בחברה הערבית: איסמהאן קדורה; סמיח אבו מוח'; מוחמד פדילי; עבד אל-ואחד קאסם; היית'ם חסין אע'באריה; עז אבו ע'נים; מוחמד ג'בארין; מוחמד ג'מאל, אמג'ד אבו רקיק; ראמז עודה; ח'אלד כראג'ה; ענאן חביש; עדנאן אבו שחאדה, אדהם חמוד; עכרמה עיסי; מוחמד דהאמשה; סלאמה א-סופי; סאמיה אבו ע'אנם; נביה טבראני; יאסר זאיד; פארס שעבאן; ח'אלד חסין; אחמד עבד אל-חי; מחמד אבד אלחי; אחמד ג'ופה; סוהייב אשווי; עארף זיד; ראמי עזקי; אמל עוראבי; עבד אל-ואחד עוואבדה; מנסור אל-נעימי; מוחמד עווד אללה; פטין קזל; עלי אבו טראש; סלמאן אלג'וויני; רסמי אבו מוח'; הישאם אמון; וסעיד קעדאן

יוסף עטאונה:      כבוד היושב-ראש, כנסת נכבדה, אלה לא מספרים – אלה נרצחים, בני אדם שיש להם משפחות, ולכן האחריות על הדם הזה של 38 השמות האלה היא על ראש הממשלה, שלא נמצא בכיסא שלו, שמינה שר כושל, שמתעלם מארגוני הפשיעה בחברה הערבית

יוסף עטאונה:  החברה הערבית מדממת, ומשלמים מחיר על הדבר הזה יום-יום

יוסף עטאונה:      ראש הממשלה – או שיפטר את שר הכישלון לביטחון לאומי, או שיתפטר, ולכן רק על הדבר הזה – הדם של הילדים שלנו, של האזרחים שלנו, הערבים, הוא לא פחות אדום מכל דם אחר

יוסף עטאונה:  תודה רבה

ארז מלול: תודה רבה

ארז מלול:  אחרונת הדוברים – חברת הכנסת אפרת רייטן מרום מסיעת העבודה

ארז מלול:  לרשותך עד שלוש דקות, בבקשה

אפרת רייטן: אדוני יו"ר הישיבה, כנסת נכבדה, מילה אחת ברורה חסרה לממשלה הזאת, אולי צריך ללמד אותה מההתחלה: אחריות

אפרת רייטן:  אחריות אין פה, שום דבר

אפרת רייטן:  אנחנו צריכים, הציבור צריך להתחנן שמישהו ייקח על עצמו אחריות

אפרת רייטן:  זה דבר שהיה אמור להיות מובן מאליו, דבר שכל אבא, אימא, מלמדים את הבן שלהם, את הילד שלהם – לקחת אחריות

אפרת רייטן:  במקרה שלנו אזרחי מדינת ישראל נושאים עיניים לממשלה ומסתכלים לראות מי יהיה סוף-סוף האיש שיסכים לקחת על עצמו את האחריות

אפרת רייטן:      מה קרה לכם? השתגעתם לגמרי, ואתם מנרמלים את זה לאזרחים במדינת ישראל, שאי-לקיחת אחריות היא הנורמה, אין צורך יותר לקחת אחריות

אפרת רייטן:  לא משנה שקמה ועדת חקירה ממלכתית, שהיא לא ממונה על ידי הגורמים הפוליטיים, שהיא לא ממונה על ידיכם, כי התנערתם מאחריות ולא רציתם שתקום ועדה כזאת שתבדוק – חס וחלילה – עכשיו אתם באים ואומרים, אנחנו באנו לתקן

אפרת רייטן:  ראינו את התגובה המבישה של הליכוד – מבישה, חבל מאוד שהיא באה לעולם

אפרת רייטן:  זה שם עליכם עוד לבנה, על כל חוסר האחריות המזעזע שלכם

אפרת רייטן:          לבוא היום ולהסתכל על מה שקורה במדינת ישראל – גם האסון הכי גדול שהיה פה אי פעם, גם אסון אזרחי, גם אסון הכרמל – אתם באים ואתם אומרים: אנחנו נתקן, אנחנו נתקן – עם כל האסונות המזעזעים שקרו במשמרת אחרי משמרת אחרי משמרת שלכם? זה דבר שהוא בלתי ייאמן, שאתם ממשיכים עדיין לנהל את המדינה בלי שיש לכם טיפת אחריות לגורל המדינה הזו, ועוד עומדים מאחורי האזרחים האומללים, ששברתם אותם, שברתם את רוחם

אפרת רייטן:  אתם באים ומתנערים מכל פיסת אחריות שהייתה יכולה להיות לכם

אפרת רייטן:  תרכינו את הראש שלכם, תבקשו סליחה בפני כל כך הרבה אזרחים שלקחתם את החיים שלהם, הם פצועים, גזלתם מהם חירות וחופש

אפרת רייטן:  וזה שאתם היום נמצאים כאן ולא מדברים על דבר אחד וחשוב, וזה באמת הצעקות של האזרחים שנטבחו ב-7 באוקטובר, וזעקות - - -     

ארז מלול: חברת הכנסת נעמה לזימי, חברת הכנסת נעמה לזימי

ארז מלול:  היא לא מתייחסת

אפרת רייטן: היא לא מפריעה

ארז מלול: לי זה מפריע

ארז מלול:  אני רוצה להקשיב

אפרת רייטן: זעקות החטופים והחטופות היום, שברגע זה, שאתם עוסקים בשטויות ובמינויים ובהסתה, נמצאים במערות ובמנהרות ובדירות איומות בידי חמאס – עצם זה שאתם מתעסקים בדברים אחרים זה בושה ואות קין על המצח שלכם

אפרת רייטן:  והדבר הזה לעולם לעולם לא יימחה

ארז מלול: תודה רבה

ארז מלול:       חבריי חברי הכנסת, אנו עוברים להצבעה על הצעה להביע אי-אמון בממשלה של סיעת יש עתיד

ארז מלול:  בבקשה לשבת

ארז מלול:  הצבעה

ארז מלול: בעד הצעת סיעת יש עתיד להביע אי-אמון בממשלה – 34 

ארז מלול: נמנעים – אין  

ארז מלול: להלן תוצאות ההצבעה: 34 בעד, אין מתנגדים

ארז מלול:  אני קובע שההצעה לא התקבלה מאחר שלא זכתה לרוב הדרוש

ארז מלול:      אנו עוברים להצבעה על ההצעה להביע אי-אמון בממשלה של סיעת העבודה

ארז מלול:  הצבעה

ארז מלול: בעד הצעת סיעת העבודה להביע אי-אמון בממשלה – 34 

ארז מלול: נמנעים – אין 

ארז מלול: להלן תוצאות ההצבעה: 34 בעד, אין מתנגדים

ארז מלול:  אני קובע שגם הצעה זו לא התקבלה מאחר שלא זכתה לרוב הדרוש

ארז מלול: נעבור לנושא הבא על סדר-היום – דיון משולב בהצעות החלטה בדבר צו ערך מוסף

ארז מלול:  אני מזמין את חבר הכנסת ינון אזולאי, בשם יושב-ראש ועדת הכספים חבר הכנסת משה גפני, להציג את הצעות ההחלטה

ארז מלול:  בבקשה, לרשותך עד עשר דקות

גלעד קריב: חבר הכנסת אזולאי, אתה יכול למסור רק דיווח לכנסת על מצב בריאותו של יושב-ראש הוועדה? אנחנו דואגים

גלעד קריב:  חבר הכנסת ינון אזולאי, תרגיע אותנו שהכול בסדר

גלעד קריב:  רק תרגיע אותנו

ארז מלול: חבר הכנסת גלעד קריב, תודה רבה

ארז מלול:  בבקשה

ינון אזולאי: הדבר האחרון שהוא זקוק לבריאות שלו זה הדאגה שלך

גלעד קריב: לא, לא

גלעד קריב:  אני לא - - - רק תרגיע אותנו

גלעד קריב:  שבוע אנחנו לא יודעים איפה נעלם יו"ר הוועדה

ינון אזולאי: אז תהיה רגוע

ינון אזולאי:  תהיה רגוע

קריאה: שמעתי שהוא היה בבית שמש

גלעד קריב: הוא עוזר לחשב - - -     

ארז מלול: חבר הכנסת גלעד קריב, זה מפריע

ינון אזולאי: אדוני היושב-ראש, כבוד השר, חבריי חברי הכנסת, צו מס ערך מוסף (שיעור המס על עסקה ועל יבוא טובין) (תיקון), התשפ"ד–2024; צו מס ערך מוסף (שיעור המס על מלכ"רים ומוסדות כספיים) (תיקון), התשפ"ד–2024 – לצד צו מס ערך מוסף, בהתאמה, מובא גם צו מס ערך מוסף של המלכ"רים ומוסדות כספיים (תיקון), התשפ"ד–2024, שקובע העלאה של שיעור מס השכר והרווח על מוסד כספי מ-17% ל-18%

ינון אזולאי:  צו זה, תחילתו ביום 1 בינואר 2025

אלעזר שטרן: אני לא מבין

אלעזר שטרן:  לאט יותר

ינון אזולאי: אתה רוצה מהתחלה? אני אגיד לך מהתחלה

ינון אזולאי:  בצו מס ערך מוסף (שיעור המס על עסקה ועל יבוא טובין) (תיקון), התשפ"ד–2024, המונח לפניכם, מוצע להעלות את שיעור המע"מ מ-17% ל-18%, וזאת החל מיום א' בטבת התשפ"ה, 1 בינואר 2025

ינון אזולאי:  בהתאמה, מובא גם צו מס ערך מוסף (שיעור המס על מלכ"רים ומוסדות כספיים) (תיקון), התשפ"ד–2024, אשר קובע העלאה של שיעור מס השכר והרווח על מוסד כספי מ-17% ל-18%

ינון אזולאי:  גם צו זה, תחילתו ביום 1 בינואר 2025

ינון אזולאי:       שיעור מס השכר שחל על מלכ"רים לא שונה בצו זה, והוא ימשיך לעמוד על 7

ינון אזולאי: 5%

ינון אזולאי:  ביום י"א באדר א' התשפ"ד, 20 בפברואר 2024, קיימה ועדת הכספים של הכנסת דיון בעניין צו שיעור המס על עסקה ועל יבוא טובין, אשר לגביו על פי החוק קיימת חובת היוועצות של שר האוצר עם ועדת הכספים, שלאחריה הצו מתפרסם ברשומות ועומד בתוקפו לתקופה של שבועיים, שבמהלכה נדרשת החלטת הכנסת בדבר אישור הצו או ביטולו

ינון אזולאי:      על מנת להעלות את שיעור המס על מלכ"רים ומוסדות כספיים נדרש, בהתאם להוראת החוק, אישור הכנסת

ינון אזולאי:  על פי הנוהג, גם צו שיעור המס על מלכ"רים ומוסדות כספיים מובא לדיון בוועדת הכספים לפני שמתקיים לגביו דיון במליאה, והוועדה מביאה את הצו בפני המליאה על דרך של הצעת החלטה

ינון אזולאי:      כפי שהובהר על ידי הממשלה בדיון שהתקיים בוועדת הכספים, הצווים הם חלק מהתוכנית המאזנת לשנת 2024, וזאת לצד תיקוני חקיקה נוספים שנדונו בימים האחרונים בוועדה - -     

קריאה: מה למשל?     

ינון אזולאי: - - ובהם התקציב הנוסף לשנת 2024, הצעת חוק הפחתת הגירעון והגבלת ההוצאה התקציבית, הצעת חוק תשלום מיוחד לשם השגת יעדי התקציב, צווי התזקיק השעווני, צווי העלאת המס על סיגריות, תקנות מס רכוש וכיוצא בזה, שנועדו להגדיל את הכנסות הממשלה ולהתאים את יעדיה לצרכים הנובעים ממצב הלחימה והסיוע בשיקום העורף

ינון אזולאי:      בהתאם להחלטת הממשלה שהתקבלה בנושא, לקראת שנת 2025 יבחן שר האוצר את ביטול העלאת שיעור המע"מ, ככל שהדבר יתאפשר בהתאם למסגרות הפיסקליות – יחס חוב–תוצר

ינון אזולאי:  תוספת ההכנסות הצפויות – 7

ינון אזולאי: 2 מיליארד משנת 2025 ואילך

ינון אזולאי:       אני רוצה רק להגיד משהו בנימה אישית על צו העלאת המע"מ

אלעזר שטרן: זה בשמך או בשם גפני? אישית – בשם מי זה?      

קריאה: איפה גפני?     

ינון אזולאי: אלעזר שטרן, אני חושב שכשאני אומר את זה, אני מדבר גם בשם הרב גפני, גם בשם הוועדה, גם בשם כל אחד שיצביע

ינון אזולאי:  אני יכול להגיד לך דבר אחד: להעלות את המע"מ זה לא הדבר הכיף

ולדימיר בליאק: אני הצבעתי נגד

ינון אזולאי: אמרתי, כל מי שיצביע בעד

ינון אזולאי:  אמרתי

ינון אזולאי:  אני רוצה להגיד לכם, זה לא הדבר הכי כיף לעמוד פה ולהגיד שבשנת 2025 המע"מ יעלה

ינון אזולאי:  אנחנו יודעים שזה דבר שיפגע, אנחנו יודעים שזה יפגע בציבור

ינון אזולאי:  יש מצב שאנחנו נמצאים בו, שזה מצב המלחמה, ולכן יש תוכנית מאזנת, שעל פיה גם שינו את התקציב

אלעזר שטרן: יש לנו הצעות אחרות, טובות יותר

ינון אזולאי: אני מאמין שכשהעליתם את המע"מ ב-2013 השתמשתם לפני זה בהצעות טובות יותר, ובכל זאת העליתם את המע"מ, נכון? ולא הייתה מלחמה

אלעזר שטרן: אבל תראה מה הם - - - לכלכלה, ומה אתם עשיתם

ינון אזולאי: אלעזר, עזוב

ינון אזולאי:  אני לא רוצה לרדת למקומות האלה

ינון אזולאי:  אני רק רוצה להגיד לך שאני כאזרח יודע מה זה

ינון אזולאי:  אני מרגיש כאב שצריך את הצעד הזה

ינון אזולאי:  והצעד יהיה ב-2025, והממשלה אז תחליט אם היא מעוניינת, אם יש אפשרות שלא להעלות אותו

ינון אזולאי:  וזה נאמר גם בהחלטת ממשלה, וגם זה נאמר בוועדת כספים

ינון אזולאי:  וכולי תקווה שזה מה שיקרה

אלעזר שטרן: אבל אתה יודע, גם בנק ישראל הציע לכם גם דברים אחרים

ינון אזולאי: אגב, גם בנק ישראל יגיד, למשל, על המס על הבנקים של 2

ינון אזולאי: 5 מיליארד ש"ח

ינון אזולאי:  אבל בסופו של דבר, כולנו בוועדה הצבענו בעד

אלעזר שטרן: מה זה קשור?     

קריאה: אני נמנעתי

ינון אזולאי: לא תמיד כל מה שבנק ישראל מציע – אגב, התקציב הזה, כמעט כולו, עבר באופן מלא ובשיתוף עם בנק ישראל, והוא גם אמר את זה בוועדה

ינון אזולאי:  התקציב הזה עבר בוועדה - - -     

אלעזר שטרן: לא, אבל אני אמרתי, ואתה יודע את זה, יש אפשרויות אחרות

נאור שירי: התקציב הזה, עם 6

נאור שירי: 6 מיליארד השקלים, אם כבר הוא אמר שהוא בעד, הוא גם אמר שיש לו הערות

נאור שירי:  אבל באופן יחסי למה שרציתם לעשות, אז הוא בעד זה

אלעזר שטרן: על השקעה בתשתיות, תשתיות לימוד, מקצועות ליבה – אתה יודע

ינון אזולאי: ואף על פי כן, היו דברים - - -      

אלעזר שטרן: איך אתה חושב שפעם הורידו את המע"מ, אם לא משקיעים בתשתיות ותעסוקה לעתיד - - -      

ינון אזולאי: אלעזר, הורידו אותו בעבר באותם תנאים, ואפילו בתנאים פחות טובים

אלעזר שטרן: לא, לא באותם תנאים

אלעזר שטרן:  מעולם לא - - -     

ינון אזולאי: אל תגיד לי

ינון אזולאי:  ב-2013, כשהעליתם אותו, לאחר מכן המע"מ הזה הורד, אנחנו הורדנו אותו

ינון אזולאי:  אז מה? עזוב, באמת, לשבת פה ולספר לי כאלה סיפורים

ינון אזולאי:       אני אגיד לכם משהו

ינון אזולאי:  שאלתם פה על גפני

ינון אזולאי:  אגב, כולם יודעים שהוא בארץ

ינון אזולאי:  בפעם שעברה, כשהעליתם את המע"מ, מי שהיה שר האוצר והעלה את המע"מ הוא ברח באותו יום, הוא אפילו לא הציג את זה

ינון אזולאי:       תפסיקו, נו באמת, אל תהיו – תהיו אחראים

ינון אזולאי:  אז אתה לא רוצה, אתה רוצה להצביע נגד זה – בסדר גמור, אין בעיה

אלעזר שטרן: אני רוצה להציע משהו אחר

ינון אזולאי: באמת, אתה רוצה להציע? אז למה לא באת לוועדת כספים להציע?     

קריאה: תבוא לוועדה

קריאה:  מה? פה אתה מציע?     

קריאה: נבוא לוועדה, אל תדאגו

ארז מלול: - - - לא היית בוועדה

ינון אזולאי: זה היה בוועדה

ינון אזולאי:  יש דברים בוועדה שנעשו בשינוי, יש דברים שלא נעשו, ושלא שונה בהם; יש דברים שעדיין דנים בהם, ואנחנו נעשה את הכול על מנת - - -     

אלעזר שטרן:  אבל מה זה - - - יש הסתייגויות שיגיעו לכאן - - -     

ינון אזולאי: בסדר, אין בעיה

ינון אזולאי:  אין על זה הסתייגויות

ינון אזולאי:  זה צו ולא יגיעו הסתייגויות על זה

ינון אזולאי:  זה צו

ינון אזולאי:  זה צו, ובצו אין לך הסתייגויות

ינון אזולאי:  אבל בכל אופן, עם כל זה צריך להודות למי שעושה את העבודה

ינון אזולאי:  קודם כול אני מודה ליושב-ראש הוועדה; אני מודה לצוות הוועדה; ליועצת המשפטית לוועדה, שלומית ארליך, שעושה את העבודה, ללא כל קשר – את העבודה המקצועית שלה – ומגיע לה על זה יישר כוח

ינון אזולאי:  על זה אתה מסכים?      

אלעזר שטרן: על זה כן

ינון אזולאי: תודה רבה

ינון אזולאי:  אז אם ככה, בנימה אופטימית זו

ינון אזולאי:  תודה רבה

ארז מלול: בואו נצביע על זה

ארז מלול:  תודה רבה לחבר הכנסת ינון אזולאי

ארז מלול:  נעבור לדיון האישי

ארז מלול:  ראשונת הדוברים, חברת הכנסת מיכל מרים וולדיגר – אינה נוכחת; חבר הכנסת איימן – מוותר

ארז מלול:  חברת הכנסת דבי ביטון

דבורה ביטון: מה?     

ארז מלול: מה מה? כן את

קריאה: כולם עייפים

ארז מלול: שלוש דקות לרשותך

דבורה ביטון: כבוד היושב-ראש, כבוד השר, כנסת נכבדה, לפני כשבועיים, כבוד השר והיושב-ראש, הייתה לנו ישיבה של הוועדה לזכויות הילד

דבורה ביטון:  המלחמה הנוכחית הביאה עימה סוגיות קשות

דבורה ביטון:  סוגיות שאליהן אנחנו נחשפים בכל פעם בוועדות – לסיפורים ולדברים מורכבים שצריך לתת להם פתרונות

דבורה ביטון:       בוועדה זו עלתה סוגיה של מילואימניקים ומילואימניקיות גרושים אשר מנהלים משמורת משותפת על הקטינים, ומן הסתם, ברגע שיש לך צו 8 ואתה נמצא בשירות מילואים, אתה לא מסוגל לעמוד בתנאי החלוקה והשהות עם הילדים

דבורה ביטון:      בוועדה נכחו – במקרה הזה, היו אבות שטענו שבגלל שהם לא מגיעים, שהגיעו אחרי 140 יום ואחרי 60 יום, והגיעו ביום שהוא לא יום המשמורת שלהם, ונתקלו - -      

ארז מלול: חבר הכנסת גלעד קריב

דבורה ביטון: - - בקשיים לראות את הילדים

דבורה ביטון:  התקיימה באמת ועדה נוקבת, עם הנהלת בתי המשפט, עם משרד המשפטים ועם משרד הרווחה על מנת למנוע את הסוגיה הזו

דבורה ביטון:  הילדים לא יכולים לשמש ככלי ניגוח בין בני המשפחה

דבורה ביטון:  בהמשך ישיבת הוועדה קבענו בנוהל שיתקיים – שיהיה איזשהו תקנון עם הנהלת בתי המשפט שיועבר לשופטים, כדי לבדוק מה עושים במקרי חירום

דבורה ביטון:      פגשתי גם אבות שבאמת הלינו על הקושי, על איך יכול להיות שהם לא יכולים לראות את ילדיהם

דבורה ביטון:  אתמול שמחנו לקבל החלטה של אחת השופטות מבית המשפט לענייני משפחה בבאר שבע, שקבעה כך: במהלך שירות מילואים של האיש, תגלה האישה - - -     

ארז מלול: חבר הכנסת נאור שירי - -     

דבורה ביטון: תכבדו את זה

ארז מלול: - - אתה מפריע לחברת סיעתך

דבורה ביטון: במהלך שירות מילואים של האיש, תגלה האישה גמישות בכל הקשור למתכונת זמני השהות ולא תמנע מהאיש לפגוש בקטינים, בזמנים שבהם הוא יוצא לחופשות, גם אם הדבר אינו עולה בקנה אחד כהסדר בימי שגרה, ובלבד שתינתן על כך התראה של 12 שעות, וככול שאין מניעה מבוררת ומשמעותית

דבורה ביטון:  כמובן שהפסיקה הזו היא נכונה לאימהות ולאבות

דבורה ביטון:  שמחתי על זה, ואני מקווה שאת הפתרון למילואימניקים ולמילואימניקיות נתנו

ארז מלול: תודה רבה

ארז מלול:  חבר הכנסת יבגני סובה – אינו נוכח; חבר הכנסת יוסף עטאונה – אינו נוכח

ארז מלול:  חברת הכנסת מירב בן ארי, בבקשה

ארז מלול:  שלוש דקות לרשותך

מירב בן ארי: תודה רבה, אדוני היושב בראש

מירב בן ארי:  הייתה לי הזכות להיות כאן כשהורידו את המע"מ מ-18% ל-17% בכנסת העשרים

מירב בן ארי:  לצערי, אני נמצאת עכשיו בדיון שמעלה את המע"מ

מירב בן ארי:  בואו נגיד: אין רגע דל בכנסת

מירב בן ארי:  השיא של האירוע הזה הוא שינון אזולאי מש"ס, הוא זה – המפלגה שכל הזמן מדברת על יוקר המחיה – שנאלץ להגיע לפה, ולהגיד שהוא מעלה את המע"מ

מירב בן ארי:  אין, אי-אפשר לדמיין את זה

מירב בן ארי:  תבין, אני הייתי פה - - -     

ארז מלול: על זה נאמר: הכרח לא יגונה

מירב בן ארי: 	כן

מירב בן ארי:  אני הייתי פה, אצל כחלון, כשזה ירד מ-18% ל-17%

מירב בן ארי:  עכשיו, אני צריכה להיות כאן כשאתם מעלים את המע"מ

מירב בן ארי:  באמת אי-אפשר להמציא את הממשלה הגרועה הזאת

מירב בן ארי:       	אבל אין לי זמן לדבר על זה, כי מה שקורה ברחובות של מדינת ישראל זה שערורייה

מירב בן ארי:  אי-אפשר כבר להסביר באמת את ההתנהלות של השר הזה; את הכישלון המהדהד הזה, שבו 37 אזרחים בחברה הערבית נרצחו מתחילת 2024, זה נתון לא הגיוני, והזילות והחוסר אכפתיות של השר הזה, כאילו: זה בסדר, הם קורבנות החברה הערבית, את מי זה מעניין? אבל אם האוהדים של סח'נין – שזה חמור בפני עצמו – צעקו באמת על שחקן כדורגל, שזה חמור, הוא מהר-מהר שולח למעצר

מירב בן ארי:  יש לו מצלמות, הוא יודע מי אשם; אבל כשאנשים משלמים במותם ברחוב, זה לא מעניין אותו

מירב בן ארי:       איך זה יעניין אותו? בקבוצת וואטסאפ כותבים לו על אירוע בלקיה – הוא אומר להם שהממ"ז צפון שם, כי הוא חשב שלקיה זה ליד כרמיאל

מירב בן ארי:  איך? איך הוא יטפל בהם, כשהוא אפילו לא יודע איפה החברה הערבית נמצאת, שלא נדבר בכלל על כך שאלה בדואים, כן? לקיה – הוא חשב שזה ליד כרמיאל; הוא שולח ממ"ז, ואומר לתושבים בכרמית: הממ"ז בדרך, ממ"ז צפון

מירב בן ארי:  לא, אי-אפשר להסביר את זה; באמת אי-אפשר להסביר את הטירוף הזה

מירב בן ארי:  הוא לא יודע איפה חיים בחברה הערבית, זה לא מעניין אותו, והדם של האזרחים הפקר

מירב בן ארי:  זה צריך לעניין כל אזרח, כל תושב, כשבאים ואומרים: הינה יש החמרה בפשיעה, כי זה היה בתחנת דלק בערד

מירב בן ארי:  מה זו החמרה בפשיעה? מה שקורה בחברה הערבית קורה גם בחברה היהודית

עאידה תומא סלימאן: אנחנו לא נספרים

מירב בן ארי: סליחה?     

עאידה תומא סלימאן: אנחנו לא נספרים

מירב בן ארי: לא, תשמעי, אני חייבת להגיד: זה לא נורמלי, זה לא קשור לימין ושמאל

מירב בן ארי:  אם אנשים נרצחים ברחובות של מדינת ישראל, זה צריך להפריע לכל אחד

מירב בן ארי:  אם יוצאת בחורה – בחורה בת 33 בסך הכול – ממועדון בחיפה, ויורים בה חמישה כדורים, והוא לא אומר כלום, כלום – מה זה הדבר הזה? אבל האוהדים בסכנין, זה מה שחשוב לו

מירב בן ארי:       היום נרצחה עוד אישה בעפולה, בשבוע שעבר נרצחו שתי נשים

מירב בן ארי:  מתי השר, הכישלון הזה, ידבר אל המשפחות של הנרצחים? מתי הוא ילך לכפר של החברה הערבית ויגיד: אני מצטער שאני לא עושה כלום? אתה שואל את המשטרה והם אומרים: אין כלים

מירב בן ארי:  איך יהיה כלים? למה, יש להם סגלוביץ'? למה, יש להם פרויקטור? לאף אחד לא אכפת, והפשיעה ברחובות משתוללת, ורק שלא יהיה ספק: אצל השר אוחנה, הינה בדקתי, ב-2021, לא מהמחנה שלי, אוחנה - -       

ארז מלול: תודה רבה

מירב בן ארי: אני מסיימת

מירב בן ארי:  - - 126 נרצחים; אצל עמר בר לב – 108, אצל איתמר בן גביר – 241 נרצחים בחברה הערבית, ובחברה היהודית 11 נרצחים

מירב בן ארי:  מתי ראש הממשלה יתעורר ויבין שמדובר בכישלון לאומי?      

ארז מלול: תודה רבה

מירב בן ארי: תודה רבה

מירב בן ארי:  אמרתי שאני מסיימת, אני מסיימת, תאמין לי

ארז מלול: בסדר, ואני אומר תודה רבה

מירב בן ארי: ולכן אמרתי: אני מסיימת – אוקיי?      

ארז מלול: אני אומר תודה רבה

ארז מלול:  חברת הכנסת נעמה לזימי – אינה נוכחת

ארז מלול:  חבר הכנסת רון כץ, בבקשה

קריאה: מירב, 244 - - -     

מירב בן ארי: עוד יותר חמור

קריאה: עוד שלושה

מירב בן ארי: עוד שלושה

מירב בן ארי:  אבל האוהדים של סח'נין – בזה יש כבר עצורים

רון כץ: תודה רבה, אדוני היו"ר

רון כץ:  כנסת נכבדה, אני באמת שואל: איך הגענו למצב הזה, שבזמן לחימה, בזמן שהיום התנהל דיון בוועדת הכלכלה, עם שר הכלכלה, על איך עוצרים עליית מחירים בסופרים – כי אנשים במדינת ישראל לא גומרים את החודש – אנחנו עומדים פה עכשיו ומעלים את המע"מ? ואני מבין שיש הוצאות מלחמה וזה בסדר, אבל זה בסדר אחרי שסוגרים משרדים מיותרים, אחרי שמקצצים כספים קואליציוניים שלא צריך, אחרי שעושים התייעלות; זה לא בסדר שעושים את זה ומעלים מיסים

רון כץ:  הכי קל – מעלים מיסים

רון כץ:  מה אכפת לנו? למה להתייעל? למה לסגור משרדים? למה לקצץ כספים שאף אחד לא צריך, כמו המשרד המומצא של השרה אורית סטרוק, שאף אחד גם לא יודע לאן הולך הכסף? למה לעשות את זה? הכי קל – וגם תקבל תוספת

ולדימיר בליאק: לחברים של בצלאל

רון כץ: לחברים של בצלאל

רון כץ:  הכי קל להעלות מיסים לאזרחי מדינת ישראל, הכספומט של כולם

רון כץ:  אנחנו לא נתעסק פה עכשיו בהתייעלות, חס ושלום

רון כץ:  לא נתעסק בפן הכלכלי של הנזק האדיר שעושים לדירוג האשראי של מדינת ישראל, לא עלינו

רון כץ:  לא נתעסק בכלום

רון כץ:  נעשה את הדבר הכי קל בעולם – חסר כסף? נעלה מיסים

רון כץ:  מי ישלם את המיסים? נחשו אתם

רון כץ:  אחלה

רון כץ:  בזמן שיושבת פה הממשלה הכי בזבזנית, גדולה ומיותרת שהייתה, והכי כושלת שהייתה פה

רון כץ:      חברתי, הינה, מירב בן ארי, יושבת-ראש הוועדה לביטחון הפנים הקודמת, שעוד תפקדה, דיברה על הפשיעה במדינת ישראל ועל הביטחון האישי

רון כץ:  מישהו שם לב שב-24 השעות האחרונות נרצחו שמונה אנשים? מישהו שם לב מה קורה במדינת ישראל? פחד אלוהים לצאת החוצה

רון כץ:  כל בן אדם שני חמוש, וכמעט לאף אחד אין מושג איך להשתמש בנשק

רון כץ:  אני מציע גם להזמין אולי דיון מקצועי ולהבין את התוצאות של השימוש בנשק הזה – כמה התאבדויות עלו, דברים שאף אחד לא רוצה לדבר עליהם, כי זאת הממשלה הכי חאפרית בעולם

רון כץ:  הכול בשליפות, בלי שום דיון מעמיק ואמיתי

רון כץ:       אז אני מציע לכם אולי רגע לפני שנבלה פה 48 שעות בלנסות לשכנע כיסאות ריקים – הינה, עכשיו אנחנו – ערוץ הכנסת יראה את המליאה הריקה הזאת, כמה אכפת לכם מלקחת כסף של אזרחים ולקחת להם מיסים, אולי כל מחלקת הדגים הקפואים והכיסאות הריקים ייאלצו רגע לחשוב - -     

ארז מלול: תודה רבה

רון כץ: - - רגע לפני שהם נכנסים לנו לארנק – תתייעלו

ארז מלול: תודה רבה

ארז מלול:  חבר הכנסת אחמד טיבי, בבקשה, שלוש דקות לרשותך

ארז מלול:  לאחר מכן – חבר הכנסת חמד עמאר

אחמד טיבי: תודה, כבוד היושב-ראש

אחמד טיבי:  זה היום הראשון של חודש הרמדאן (אומר בערבית:)

אחמד טיבי:  מכובדי היושב-ראש, זה היה סוף שבוע קשה, שבו נרצחו בחברה הערבית שישה בני אדם – בחברה הערבית, ועוד שניים בחברה היהודית

אחמד טיבי:  אישה יצאה ממועדון, מישהו ריסס את המועדון, והיא נרצחה

אחמד טיבי:  לכל אחד מששת האנשים בחברה הערבית יש שם, יש משפחה, יש רגשות לבן, לבת, לאימא, לאישה

אחמד טיבי:  כל זה קרה בסוף שבוע דמים, והדבר היחיד ששר הפיתות מצא לנכון לעשות הוא לצייץ על לסגור את אצטדיון דוחה בסח'נין

אחמד טיבי:  לא עניין אותו הנרצחת בחיפה או שאר הנרצחים – זו אחריות ישירה שלו, של המשטרה, של המפכ"ל ובעיקר של ראש הממשלה

אחמד טיבי:       אני מכיר באופן אישי את אחד הנרצחים אתמול, סעיד קעדאן אבו מוחמד (אומר בערבית:) – אסון, כמו כל מקרה של רצח לגבי האנשים שמכירים אותם, המשפחות שלהם

אחמד טיבי:  (אומר בערבית:)

אחמד טיבי:  Out of the blue, ככה פתאום אסון כזה נופל על משפחה – משום מקום

אחמד טיבי:  זה דבר שצריך להיפסק

אחמד טיבי:  הנושא באחריות העליונה להשתוללות של ארגוני הפשיעה, שמתנהגים כאילו מדינה בתוך מדינה – זה המדינה שמשלימה עם זה, וזה ראש הממשלה

אחמד טיבי:  אסור להשלים עם שלטון של ארגוני פשיעה וכנופיות שמשליטות טרור חברתי ואזרחי ומקיזות דם של אנשים רבים, רבים מדי

אחמד טיבי:       מזה כשנתיים כמעט ארגוני הפשיעה משתוללים

אחמד טיבי:  הם מרגישים לפעמים שהם יותר חזקים מהמשטרה, ובצדק – וכך מרגישים אנשים

אחמד טיבי:  אסור שההרגשה הזאת תהיה הרגשה קיימת

אחמד טיבי:  לכל השמות שחברי יוסף עטאונה הקריא, כל שמות הקורבנות שהקראנו כאן – כל אחד מהם הוא עולם ומלואו, וכל רצח מהם הוא רצח אחד יותר מדי

אחמד טיבי:  תודה רבה

ארז מלול: תודה רבה

ארז מלול:  חבר הכנסת חמד עמאר, בבקשה

חמד עמאר: אדוני היושב-ראש, חבריי חברי הכנסת, אין שר, רציתי להגיד לכבוד השר

ארז מלול: השר נמצא

ארז מלול:  השר - - -     

חמד עמאר: אה, נמצא

חמד עמאר:  כי ראיתי אותו קודם

ארז מלול: סימון, אתה מסתיר את השר

חמד עמאר: אתה מסתיר את השר, וחשוב שנראה את השר

חמד עמאר:  כבוד השר - - -     

ארז מלול: "והיו עיניך רואות את מוריך"

חמד עמאר: תשמע, אנחנו עכשיו - - -     

אלעזר שטרן: היושב-ראש, שכל אחד יבחר את המורים שלו לעצמו

אלעזר שטרן:  תשאיר אותנו

חמד עמאר: אתם מאשרים עכשיו, כי אנחנו מצביעים נגד

חמד עמאר:  הקואליציה מאשרת היום את הצו להעלות את המע"מ מ-17% ל-18%

חמד עמאר:  זה אמור להביא לתקציב המדינה בשנת 2025 7

חמד עמאר: 2 מיליארד שקל

חמד עמאר:  אני שואל את עצמי: במקום שהממשלה תתייעל ותוריד את ה-5

חמד עמאר: 8 מיליארד שקל, כסף קואליציוני – 1

חמד עמאר: 2 מיליארד שקל, משרדים מיותרים ושרים מיותרים שלא עושים כלום, זה 7 מיליארד שקל

חמד עמאר:  בעצם יכולנו לוותר על הצו הזה, שמעלה את המע"מ באחוז אחד

חמד עמאר:  אבל כולנו יודעים שזה לא אחוז אחד, כי ברגע שאתה מעלה את המע"מ באחוז אחד, זו עלייה במחירים של בין 3% ל-5% במחירים לצרכן

חמד עמאר:  בוא נוסיף את הבלו על הפחמן שמעלים במאות אחוזים, שמעלה את מחיר החשמל; אם עולה מחיר החשמל, מחיר המים יעלה; ואם עולה מחיר המים, יעלה מחיר המזון

חמד עמאר:  זה יגרום לעליית מחירים מטורפת

חמד עמאר:  את כל זה יכולנו לחסוך אם היינו מייעלים בתוך הממשלה, ולא יוצאים ומביאים את צו המע"מ להעלאה ל-18%, כי זה דבר שיפגע בשכבות החלשות

חמד עמאר:      אני אומר לך – ואתה בא מש"ס, אדוני היושב-ראש – מי שמרוויח 20,000 ו-25,000 שקל ואפילו 15,000 שקל – 15,000 שקל כבר לא משכורת במדינת ישראל – פחות ירגיש את ה-2%-3% שיגרמו עליית מחירים בהעלאת המע"מ באחוז אחד; אבל האוכלוסיות החלשות שאתה אמור לייצג כשאתה בממשלה כש"ס – ייפגעו

חמד עמאר:  הן ייפגעו הכי הרבה

חמד עמאר:  אלה שאתם נלחמתם עליהם כשאנחנו היינו בקואליציה, ולא העזנו להעלות את המע"מ, ולא העלנו את המע"מ

חמד עמאר:  אתם, כאשר קיבלנו את התקציב עם גירעון של יותר מ-140 מיליארדי שקלים, ולא העזנו להעלות את המע"מ באחוז אחד

ארז מלול: תודה רבה

חמד עמאר: לא העזנו להעלות את המחירים

חמד עמאר:  עשינו את הכול בשביל להוריד את המחירים

חמד עמאר:  אתם עושים להפך, אתם רק מעלים את המחירים

חמד עמאר:  זה מה שאתם גורמים, תודה רבה

ארז מלול: תודה רבה

ארז מלול:  חברת הכנסת מיכל שיר, בבקשה

ארז מלול:  רשימת הדוברים נעולה

מיכל שיר סגמן: תודה, אדוני היושב-ראש, חבריי חברי הכנסת, האירוע היום הוא אירוע עצוב

מיכל שיר סגמן:  נכון, הוא גם מקומם, גם מכעיס

מיכל שיר סגמן:  לא בכל יום בוחרת ממשלת ישראל – אחרי האסון הלאומי הגדול ביותר בתולדותיה – לא רק לייעל, לא רק להפיק לקחים, אלא לעשות בדיוק את ההפך בצורה כל כך בוטה ובאמת חסרת בושה, ועם אומץ להסתכל לציבור בעיניים ולהגיד לו: אנחנו מעלים לכם את המע"מ באחוז, תסבלו

מיכל שיר סגמן:  קחו את זה על הכתפיים שלכם

מיכל שיר סגמן:  תפסיקו להתבכיין

מיכל שיר סגמן:  אתם לא מבינים שלביבי יש איזושהי ממשלה שהוא צריך לתחזק ולהחזיק? כי אחרת, או ואבוי, חלקם לא ייבחרו מחדש; הם יישבו באופוזיציה; הוא ילך לכלא

מיכל שיר סגמן:       אתם לא מבינים את האירוע, עם ישראל יקר? מעלים לכם את המע"מ באחוז אחד, ושמים לכם עוד עול על הכתפיים

מיכל שיר סגמן:  אם לא היה לכם מספיק קשה אנחנו נוסיף לכם עוד שק מפה ועוד שק מפה – עד שאתם לא תיקברו לחלוטין הממשלה הזאת לא תניח לכם, כי אתם לא מבינים שאת המע"מ מעלים לכם בסוף מסיבה פשוטה: אי-אפשר לסגור את המשרד של עמיחי אליהו, זה משרד המורשת

מיכל שיר סגמן:  זה שלא מקצצים אצלו במשרד אבל כן מקצצים אצל ניצולי השואה במדינת ישראל – זה כן הגיוני

מיכל שיר סגמן:  מה לעשות? בעולם המעוות של ממשלת ישראל זה אירוע הגיוני

מיכל שיר סגמן:       במקום לטפל במערכת בריאות שגוססת לנו, פשוט לא מקצצים בעוד משרד להתיישבות

מיכל שיר סגמן:  לא שיש לי משהו נגד ההתיישבות, אבל למען השם, מיליונים – עשרות מיליונים, מאות מיליונים – בואו נוסיף מיסים על אזרחי מדינת ישראל, כדי שהקואליציה תשרוד

מיכל שיר סגמן:  רק היום גילינו שמקצצים גם 40% מהתקציב לקהילת הלהט"ב

מיכל שיר סגמן:  זהו קיצוץ, אגב, שבין היתר הוא מונע את התוכנית למניעת התאבדויות בקרב הקהילה

מיכל שיר סגמן:  אבל מה אכפת לנו מהקהילה? הם בסך הכול בעזה כרגע, נלחמים ומסכנים את החיים שלהם

מיכל שיר סגמן:  אלה הלהט"בים, הם לא חלק מהציבור, הם לא חלק מהציבור

מיכל שיר סגמן:  קל יותר לקצץ אצלם מאשר אצל אבי מעוז

מיכל שיר סגמן:       המשרד לזהות יהודית, זה הגיוני שיקבל 25 מיליוני שקלים

מיכל שיר סגמן:  זה שאבי מעוז מייצג יהדות משיחית, שוביניסטית והומופובית זה בסדר; גם נתניהו יודע את זה, גם חברי הליכוד יודעים את זה, חלקם אפילו מסכימים עם המילים שאני אומרת, אבל מה הקשר? צריך לשמור על הקואליציה

מיכל שיר סגמן:  למה אתם לא מבינים את זה?      הממשלה מפעילה לחץ לא אנושי על תושבי שדרות והעוטף - -      

ארז מלול: תודה רבה

מיכל שיר סגמן: - - לחזור לבתים שלהם

מיכל שיר סגמן:  ייקחו להם את הכסף אם הם לא יחזרו למקום שבו יורים עליהם טילים – זה בסדר

ארז מלול: בבקשה לסיים, חברת הכנסת

מיכל שיר סגמן: אבל לקצץ במקומות אחרים - -     

ארז מלול: תודה רבה

מיכל שיר סגמן: - - ולתת עוד מיסים על הגב של אזרחי מדינת ישראל - -     

ארז מלול: תודה רבה

מיכל שיר סגמן: - - זה בסדר

מיכל שיר סגמן:  אתם בושה וכלימה לעם ישראל

ארז מלול: תודה רבה

מיכל שיר סגמן: פשוט תתביישו על האירוע שקורה היום

מיכל שיר סגמן:  תודה

ארז מלול: תודה רבה

ארז מלול:  חבר הכנסת צבי ידידיה סוכות – אינו נוכח

ארז מלול:  חבר הכנסת ולדימיר בליאק, בבקשה

ארז מלול:  שלוש דקות לרשותך

ולדימיר בליאק: תודה רבה, אדוני היושב-ראש

ולדימיר בליאק:  חבריי חברי הכנסת, הממשלה הכושלת מטילה מיסים על הציבור, ומתחילה ממס ערך מוסף

ולדימיר בליאק:  היא מתחילה ממס ערך מוסף, כי זה הכי קל; כי מדובר במס רגרסיבי, שפוגע בכולם, וביתר שאת בשכבות החלשות

ולדימיר בליאק:  זה הכי קל, כי לא צריך להתמודד עם בעלי אינטרסים וקבוצות לחץ

ולדימיר בליאק:  העלאת מע"מ היא חלק אינטגרלי מתכנית הקיצוצים של משרד האוצר

ולדימיר בליאק:  לפי ההצעה הוא יעלה מה-1 בינואר 2025, אבל אסור לטעות: מחירי המוצרים יעלו כבר עכשיו, כי ככה זה עובד

ולדימיר בליאק:  גם זה קל – כפי שנוכחנו לדעת

ולדימיר בליאק:      לממשלה הזאת לא אכפת מיוקר המחיה

ולדימיר בליאק:  האם העלאת מע"מ, לאור הנסיבות, היא הכרחית? בהחלט יכול להיות

ולדימיר בליאק:  מדובר ב-7

ולדימיר בליאק: 2 מיליארד שקלים, שהם תוספת להכנסות המדינה

ולדימיר בליאק:  כל שקל היום – בעת המלחמה – הוא חשוב

ולדימיר בליאק:  אלא מה? שימו לב: הממשלה הזאת לא יכולה להטיל מיסים על הציבור, לפני שהיא בעצמה נכנסת מתחת לאלונקה – אבל באמת

ולדימיר בליאק:  בתקציב הזה אפשר היה לקצץ 5 מיליארד שקלים בכספים הקואליציוניים – מה שלא נעשה; בתקציב הזה אפשר היה לסגור לפחות עשרה משרדים מיותרים, ורק על זה לחסוך כ-2 מיליארד שקלים

ולדימיר בליאק:  והינה הגענו ל-7 מיליארד שקלים, ואם הממשלה הייתה עושה את זה, לא היה צורך להעלות היום את המע"מ

ולדימיר בליאק:       זה כל כך נכון, כל כך צודק וכל כך מתבקש – שברור שהממשלה הכושלת הזאת לא תעשה את זה

ולדימיר בליאק:  מכיוון שכל מה שמעניין את ראש הממשלה ואת שר האוצר זה שרידות הקואליציה, הם ממשיכים לפעול בניגוד מוחלט להמלצות של הדרג המקצועי במשרד האוצר, של קרן המטבע העולמית, של סוכנויות הדירוג, ובניגוד לאינטרס הציבורי הרחב

ולדימיר בליאק:  במקום לסגור משרדים, לבטל את הכספים הקואליציוניים, לקצץ בהוצאות הממשלה – בת 38 השרים – הם מטילים מיסים על הציבור

ולדימיר בליאק:  אין כאן מדיניות ואין כאן הנהגה כלכלית

ולדימיר בליאק:       אני אומר שוב: כל מי שמעניק היום חמצן להישרדות של הממשלה הכושלת הזאת, יישא באחריות המלאה על האסון הכלכלי שבדרך

ולדימיר בליאק:  תודה רבה

ארז מלול: תודה רבה

ארז מלול:  חבר הכנסת דן אילוז – אינו נוכח

ארז מלול:  חבר הכנסת גלעד קריב, בבקשה, שלוש דקות לרשותך

ארז מלול:  לאחר מכן – חבר הכנסת מאיר כהן

גלעד קריב: אדוני היושב-ראש, כנסת נכבדה, אדוני השר, ראשית, מכיוון שאנחנו בדיון בהחלטה של ועדה את הכספים אני אשלח מכאן ברכת רפואה שלמה ליושב-ראש הוועדה, חבר הכנסת, הרב משה גפני

גלעד קריב:  אני מקווה שהוא בטוב, ושכל השמועות על כך שהוא לא מופיע לעבודתו – שעליה הוא מקבל משכורת – מכיוון שהוא לא מרוצה מהקפאת האתנן, שניתן למפלגות החרדיות, שהשמועות הללו הן שקריות, ובאמת מדובר בעניין של הצטננות קלה

גלעד קריב:  אז קודם כל איחולי החלמה לרב גפני

גלעד קריב:      עכשיו, אדוני היושב-ראש, תראה, חברי, חבר הכנסת בליאק, שהוא מרכז את האופוזיציה בוועדת הכספים, היטיב לדבר על העיוות המוסרי בהעלאת המע"מ, בשעה שהממשלה הזו לא מקצצת באמת בכספים קואליציוניים ובסגירת משרדים מיותרים

גלעד קריב:  באמת, יש פה – אני לא מקנא בחבר הכנסת אזולאי, כי הוא כבר הוכיח את דאגתו לשכבות החלשות, וידוע לכולם שאין דבר שפוגע בשכבות המוחלשות יותר מאשר מיסוי רגרסיבי על מוצרי צריכה

גלעד קריב:      אז גם ראינו איך בשעה שמעלים את מלגות האברכים בישיבות מקצצים בחצי את תקציבי תלושי המזון שש"ס הפכו לדגל, עכשיו מיסוי רגרסיבי

גלעד קריב:  באמת, אני לא מקנא בו, שידידו, חבר הכנסת גפני, שלחו אותו להציג את השרץ הזה כאן, מעל הבמה

גלעד קריב:  אבל מעבר לעיוות המוסרי שיש בהעלאת מע"מ, עמיתי, חבר הכנסת בליאק, אתה גם תוכל לאשר לי את התחושה, שיש כאן לא רק עיוות מוסרי אלא גם עוד מהדורה של ישראבלוף

מיקי לוי: איזה ריבית מטורפת

גלעד קריב: זהו, לא היה דבר כזה בתולדות מדינת ישראל, ואז, כשפותחים את הספרים, מגלים שאנחנו משלמים ריבית – מה זה אנחנו? הילדים והנכדים שלנו ישלמו ריבית, כאילו אנחנו מדינה עם אג"ח זבל – מדינת עולם שלישי - -     

מיקי לוי: כמו תאילנד

גלעד קריב: - - בדירוגBBBB  – אז אם שר האוצר חוגג הנפקה, כאילו היינו מדינה בדירוג BBB, למה שסוכנויות הדירוג לא יעשו את זה?     

ארז מלול: תודה רבה

גלעד קריב: ולכן אתם לא רק ממשלה וקואליציה לא מוסריות - -      

ארז מלול: תודה רבה

גלעד קריב: - - אתם גם קואליציה וממשלה של שקרנים

ארז מלול: בבקשה לסיים

ארז מלול:  תודה רבה

ארז מלול:  חבר הכנסת מאיר כהן, בבקשה

ארז מלול:  שלוש דקות לרשותך

מיקי לוי: צ'ילה לא הסכימה לקחת את הריבית הזאת

מאיר כהן: אדוני היושב-ראש, חברות וחברי כנסת נכבדים, אדוני, ברשותכם, אני רוצה לדבר על הפשיעה הגואה, שאנחנו קצת מעלימים עין ונוהגים איתה בהסתר פנים

מאיר כהן:  ראו, אתם זוכרים את השיחות הרבות ואת הכותרות בעקבות הפשיעה? אתם זוכרים

מאיר כהן:  הוגשה תוכנית, תוקצבה לחמש שנים

מאיר כהן:  בממשלה הקודמת התחלנו לראות ניצנים של טיפול משמעותי בהורדת הפשיעה

מאיר כהן:  עשינו את זה בדרכים של הכבדת היד מבחינה כלכלית

מאיר כהן:  המשטרה ישבה איתנו, עשינו עבודה מצוינת

מאיר כהן:  אני כשר אחראי על הבדואים בדרום, התחלנו להקים גם תחנות משטרה לצד מרפאות ולצד בתי ספר

מאיר כהן:  התחלנו להיכנס לשטחים שהיו אקסטריטוריאליים בנגב, שאי-אפשר היה להיכנס אליהם – נכנסנו עם משטרה ועם פעילות, ולאט-לאט, בזהירות, התחלנו להסתכל על התמתנות

מאיר כהן:  בימים האחרונים השר, שהגיע לכל מקום של פיגוע - -     

ארז מלול: השר חיים כץ

מאיר כהן: - - שהגיע לכל מקום, ועמד עם שלטים וזעק: אצלי לא יהיה ואצלנו לא יהיו פיגועים, ורקד בצורה מבישה על הדם – הוא היום השר לביטחון פנים הכושל ביותר שהיה

מאיר כהן:       המדינה שלנו מתחמשת – חלוקה של נשקים בלי שום מסננת

מאיר כהן:  העיר על זה מבקר המדינה

מאיר כהן:  העיר זה יושב-ראש ועדת הביקורת

מאיר כהן:  העירו על זה חבריי מהליכוד, ואני רק רוצה שתסתכלו, חבריי, מה ההבדל

מאיר כהן:  אנחנו רואים את הדברים – לא רוקדים על הדם, לא מגיעים לזירות הפיגועים

מאיר כהן:  אנחנו מכבדים את הנופלים, אנחנו נותנים למשטרה את הזמן לפתור את הבעיות, אנחנו לעולם לא נלך למקום של פיגוע עם שלטים – אנחנו נבוא לפה ונעביר את הביקורת

מאיר כהן:  והשר הכושל בתולדות מדינת ישראל מאפשר למציאות לחזור לסורה

מאיר כהן:  רק – אדוני חבר הכנסת סעדה, שהיה במשטרה ומכיר את זה לפני ולפנים - - -     

משה סעדה: הייתה לי הצעת חוק

משה סעדה:  אתם כולכם התנגדתם אפילו בלי - - -     

מאיר כהן: לא לא לא

גלעד קריב: - - -     

מאיר כהן: שנייה, סעדה, אבל תסכים איתי ששמונת הנרצחים בסוף השנה הם עליית מדרגה

משה סעדה: זה אסון, זה אסון נוראי

מאיר כהן: זה אסון, אתה צודק

מאיר כהן:  במקום שיגיע לכאן השר לביטחון פנים ויגיד מה הוא עושה חוץ מלחלק נשקים ולדבר גבוהה-גבוהה, אתה יודע - - -     

ארז מלול: תודה רבה

מאיר כהן: אדוני, עוד חצי שנייה – אנחנו חוזרים לאותו מצב

מאיר כהן:  ברגע שהמלחמה טיפ-טיפה דועכת, האנשים האלה מרימים את ראשם, לכן - -     

משה סעדה: אני רציתי

מאיר כהן: - - בואו ביד אחת – אנחנו נהיה שותפים לזה, כי הביטחון של האזרחים שלנו – ולא משנה מאיפה – חשוב בדיוק - - -     

משה סעדה: מעבר לזה רק אוסיף משהו: זה כרגע נמצא במגזר הערבי – זה יזלוג למגזר היהודי ממש בקרוב

גלעד קריב: - - -     

מאיר כהן: בוודאי

מאיר כהן:  טוב לשמוע את זה

מאיר כהן:  תודה רבה לאדוני

משה סעדה: זו סכנת נפשות

ארז מלול: תודה

ארז מלול:  חברת הכנסת טטיאנה מזרסקי, בבקשה

גלעד קריב: גם אם זה לא יזלוג למגזר היהודי, זה לא משנה

גלעד קריב:  אזרחי ישראל הערבים הם באותה מדרגת חשיבות

ארז מלול: בבקשה

טטיאנה (טניה) מזרסקי: אדוני היושב-ראש, כנסת נכבדה, אני רוצה לדבר היום על הפערים בבריאות – השירותים הרפואיים שמקבלים תושבי הפריפריה ותושבי המרכז

טטיאנה (טניה) מזרסקי:  מטבע הדברים בתקופה זו הקשב הציבורי מופנה בעיקר למלחמה

טטיאנה (טניה) מזרסקי:  זה נכון, אך גם בעת הזו ולמרות היעדר הקשב הציבורי – אסור שהנושא הזה ירד מהפרק ומסדר-היום

טטיאנה (טניה) מזרסקי:      פורסם לא מזמן דוח חדש של מכון ברוקדייל שמראה לנו כי תושבי הפריפריה סובלים מפערים בשירותי רפואה

טטיאנה (טניה) מזרסקי:  הם מוותרים על ביקור אצל הרופאים בגלל המרחק, מגיעים יותר לחדרי מיון, ומחזיקים בפחות ביטוחי בריאות פרטיים בהשוואה לתושבי המרכז

טטיאנה (טניה) מזרסקי:  לפי הדוח: "הסיכוי שאלו שמתגוררים בפריפריה יוותרו על שירותים רפואיים בגלל מרחק, כפול מזה של תושבי המרכז"

טטיאנה (טניה) מזרסקי:  עוד מראה הדוח כי הסיכוי של תושבי הפריפריה לפנות לחדר מיון במקרה רפואי דחוף, גבוה פי 1

טטיאנה (טניה) מזרסקי: 8 מאשר במרכז

טטיאנה (טניה) מזרסקי:  זה מעיד על המחסור במוקדי חירום בקהילה בפריפריה

טטיאנה (טניה) מזרסקי:  נכון לשנת 2022 מספר הרופאים לכל 1,000 תושבים: בצפון 3

טטיאנה (טניה) מזרסקי: 1 ובדרום 2

טטיאנה (טניה) מזרסקי: 4

טטיאנה (טניה) מזרסקי:  ותקשיבו,  במחוז תל אביב מספר הרופאים ל-1,000 תושבים עומד על 5

טטיאנה (טניה) מזרסקי: 2

טטיאנה (טניה) מזרסקי:  אני כבר לא מדברת על ההשוואה עם המדינות של OECD

טטיאנה (טניה) מזרסקי:      לכולנו יש זכות בסיסית וחסרת פשרות לבריאות ולטיפול רפואי איכותי

טטיאנה (טניה) מזרסקי:  לצערנו, בין תושבי המדינה ישנם פערים מדאיגים בגישה לשירותים רפואיים, לשירותי בריאות

טטיאנה (טניה) מזרסקי:  תושבי הפריפריה נאלצים להתמודד עם מחסור באנשי רפואה, במתקנים רפואיים, וכתוצאה מכך נאלצים לוותר לגמרי על טיפולים ולהסתפק בשירותים מעטים יותר

טטיאנה (טניה) מזרסקי:  הנתונים מדברים בעד עצמם

טטיאנה (טניה) מזרסקי:      כיושבת-ראש השדולה לצמצום פערים בבריאות וכתושבת הפריפריה לקחתי על עצמי להזכיר לנו כחברה שאנחנו מוכרחים לצמצם את הפערים הללו, ולצמצם אותם עכשיו

טטיאנה (טניה) מזרסקי:  עלינו לפעול אקטיבית לשדרוג מערכות הבריאות בפריפריה; עלינו להגדיל את ההשקעות בתשתיות הבריאות בפריפריה, לייצר תמריצים לאנשי רפואה ותיקים לעבוד באזורים אלו, להקים מרכזים רפואיים חדשים; עלינו להבטיח שכל ילד, נער ומבוגר יוכל לקבל טיפול רפואי מהיר ואיכותי, ללא קשר למקום מגוריו

טטיאנה (טניה) מזרסקי:      תושבי הפריפריה סובלים יותר ממחלות קשות, תוחלת חיים קצרה יותר ומצב גרוע יותר במניעת בעיות בריאותיות כמו התקפי לב וסוכרת

טטיאנה (טניה) מזרסקי:  אם לא נפעל בנושא עכשיו, הפערים ילכו ויעמיקו עד למצב שבו כבר לא נוכל לצמצם את הפערים בכלל

טטיאנה (טניה) מזרסקי:  עלינו להתעקש להציל את הפריפריה ולפתח פתרונות מתוך הבנת הצורך הקריטי להצלת חיים

טטיאנה (טניה) מזרסקי:  אנחנו חייבים לשפר שירותים רפואיים באזורים המרוחקים, ולא לזלזל בהם

טטיאנה (טניה) מזרסקי:  תודה

ארז מלול: תודה רבה

ארז מלול:  חבר הכנסת אלעזר שטרן, בבקשה

ניסים ואטורי: אל תיקח את זה אישית, אלעזר

אלעזר שטרן: לא, מה אני אקח אישית, יש כל כך הרבה סגני יושב-ראש, ואתם לא מסתדרים ביניכם?     

ניסים ואטורי: מסתדרים יופי

אלעזר שטרן: לא ספרתי כמה

אלעזר שטרן:      אדוני היושב-ראש, עמיתיי חברי הכנסת, אנחנו התכנסנו כאן לדון בכישלון

אלעזר שטרן:  עוד כישלון

אלעזר שטרן:  כישלון של הממשלה, שמתגלגל להעלאת המע"מ; כישלון של הממשלה, שבמקום לחתוך את הכספים הקואליציוניים, לבטל אותם, שבמקום לקצץ את משרדי הממשלה המיותרים, דבר שהיה מכסה את כל מה שהמע"מ ייתן, בוחרת להעמיס בעיקר על השכבות החלשות את יוקר המחיה, באמצעות העלאת מע"מ

אלעזר שטרן:       וביום הזה, כשאנחנו עומדים כאן, מעז שר האוצר לדבר על הכישלון של 7 באוקטובר

אלעזר שטרן:  אני אזכיר, הרמטכ"ל אמר "נכשלנו"

אלעזר שטרן:  ונכשלנו

אלעזר שטרן:  אבל להגיד: "לפיקוד הבכיר בצה"ל אין מנדט למנות, רק להילחם, אסור לתת לו לעצב את פני צמרת צה"ל בעתיד", אדוני שר האוצר, מה זה להילחם? איך אתה יודע להילחם מה זה? אתה מציע לרמטכ"ל, לפיקוד הבכיר, להילחם? נלחמת פעם?      

גלעד קריב: הוא שאל את הבן שלו

גלעד קריב:  חצוף

אלעזר שטרן: נלחמת פעם? יש לך – אני אעבור פה על השמות – מאיר פרוש, מאי גולן, תגיד לי, מי אתה רוצה שיְלמד, שיבחר מפקדים להילחם? גולדקנופ - -   

משה סעדה: אתה יודע כמה - - -     

טלי גוטליב: איזה שוביניסט

טלי גוטליב:  שוביניסט ומיזוגן

טלי גוטליב:  נשים, הוא מסמן נשים - - -     

אלעזר שטרן: - - אייכלר, יש לנו הרבה

אלעזר שטרן:  יש לנו הרבה שילמדו מה זה להילחם, והם גם יחליטו בטח מי יהיה אלוף פיקוד צפון, מי יהיה מח"ט גולני

אלעזר שטרן:  של נעליך

משה סעדה: תגיד, אתם הגנתם על עופר כסיף

משה סעדה:  אתה והמפלגה שלך הגנתם בחירוף נפש על האיש הזה

אלעזר שטרן: של נעליך

אלעזר שטרן:  אין לך בושה

משה סעדה: מי אתה שתדבר על החרדים? במקום להוקיע את האיש הזה - -      

אלעזר שטרן: אין לך בושה

אלעזר שטרן:  אני מדבר גם עליך, יותר טוב שתרגיע

משה סעדה: - - במקום להוקיע את האיש הזה אתם הלכתם כולכם יחד, השארתם אותו בכנסת, אתם לא מתביישים?     

טלי גוטליב: יצאתם, השארתם אותו פה

טלי גוטליב:  יצאת החוצה כמו שפן

משה סעדה: טיפת אמת

משה סעדה:  יצאת החוצה

משה סעדה:  תגן על החיילים, על הילדים שלי

משה סעדה:  על האחים שלנו לא הגנת, אפשרתם לאיש הזה להיות פה, וזאת בושה לכנסת, בושה לחיילים

טלי גוטליב: ברחת מהכנסת

משה סעדה: והרי זה לא עניין אותך

משה סעדה:  אולי תרוויחו איזה דיל פוליטי קטן, איזה קומבינה

משה סעדה:  קצת אמת

משה סעדה:  קצת אמת

מיקי לוי: על מי הוא מדבר?     

ניסים ואטורי: תודה רבה

משה סעדה: פעם אחת תסתכל במראה ותגיד: לפני שאני יוצר שסע, פה אני עושה אמת

משה סעדה:  האיש הזה העליל עלילת דם על מדינת ישראל, ואתה יודע את זה

משה סעדה:  אתה יודע שזה שקר

אלעזר שטרן: - - -     

ניסים ואטורי: משה, משה, תודה רבה

משה סעדה: אבל מה עשית? העדפת קומבינה

משה סעדה:  סליחה, העדפת קומבינה קטנה

משה סעדה:  הוא מקשיב

קריאה: מה זה סליחה? מה זה סליחה?      

אלעזר שטרן: אני אתחיל מהתחלה

אלעזר שטרן:  עוד לא היה דבר כזה שהוא ככה נתן נאום

משה סעדה: דברי האמת חודרים

משה סעדה:  "אין אדם מעיז פניו"

משה סעדה:  הוא מקשיב כי זה מפריע לו

ניסים ואטורי: משה, די, חלאס, זהו, בסדר

אלעזר שטרן: תגיד, נתת לו לנאום, על מה?     

ניסים ואטורי: אתה יכול לשבת בבקשה? שב

משה סעדה: כן, כן, אני אנאם

אלעזר שטרן:  על מה?      

משה סעדה: על חוסר הצדק

אלעזר שטרן: משה, אתה רוצה שאני אגיד לך משהו?      

משה סעדה: על שמכרתם את הערכים שלנו

אלעזר שטרן: תשתוק, תשתוק

משה סעדה: אני לא אשתוק

משה סעדה:  אני אגן על חיילי צה"ל מהאיש הזה

אלעזר שטרן: לך תקרא את מקור ראשון, תקרא את מקור ראשון

משה סעדה: מהאיש הזה שהוציא עלילת דם נגד מדינת ישראל

אלעזר שטרן: את הפרשן המשפטי של מקור ראשון, את יהודה יפרח

מיקי לוי: אתה יודע שאין לזה היתכנות

משה סעדה: קראתי

משה סעדה:  אני מכיר את - - -     

אלעזר שטרן: ולך תשמע מה הוא חושב על ההצבעה הצבועה שלכם

משה סעדה: האיש הזה העליל עלילת דם על מדינת ישראל

אלעזר שטרן: לך תקרא את יהודה יפרח במקור ראשון

ניסים ואטורי: חבר הכנסת משה סעדה, בישיבה בבקשה

משה סעדה: אנשים הולכים ופוגעים ביהודים בגלל האיש הזה

אלעזר שטרן: את כל התסכולים שלך אתה מביא לפה

אלעזר שטרן:  אתה לא תלמד אותי

משה סעדה: האיש הזה, רק בזכותך – האיש הזה, בזכותך הוא פה

משה סעדה:  תתבייש לך שהוא פה, האיש הזה

ניסים ואטורי: משה, משה, אני מבקש להפסיק

משה סעדה: ממש בושה וחרפה

ניסים ואטורי: אבקש לא להפריע, חבר הכנסת סעדה

ניסים ואטורי:  תודה

קריאה: הוא לא נותן לו לדבר

קריאה:  מה זה?     

קריאות: - - -     

נאור שירי: אין קריאות לסדר? אין קריאות לסדר, אתה שם לב? נאום שלם ואין קריאות לסדר

משה סעדה: קודם כול, הוא צודק שהוא מתבייש בהצבעה שלו

משה סעדה:  הוא מבין את הבושה, מרכין ראש, הוא צודק - - -      

ניסים ואטורי: חבר הכנסת משה סעדה, קריאה ראשונה

ניסים ואטורי:  די, נו, אתה מפריע

משה סעדה: גם הכבוד של החיילים מפריע לי

אלעזר שטרן: אולי תשתוק? אם היושב-ראש לא עושה את התפקיד שלו אני אעשה את זה

אלעזר שטרן:  תתבייש

טלי גוטליב: איזה מזל שאתה - - - איזה מזל שאתה - - -     

משה סעדה: על עצמי לא הייתי מגן

משה סעדה:  על החיילים

משה סעדה:  על עצמי אני לא אגן

אלעזר שטרן: תתבייש

אלעזר שטרן:  תתבייש

משה סעדה: על החיילים אני אגן

משה סעדה:  על עצמי אני לא אגן

אלעזר שטרן: אני לא התביישתי בהצבעה, אני עמדתי פה

אלעזר שטרן:  אני עמדתי פה

אלעזר שטרן:  עמדתי פה, לפני שקראתי את יהודה יפרח, ואמרתי שהתרגיל הצבוע שלכם, הפופוליזם הזול - -     

טלי גוטליב: שוביניסט - - - מיזוגן

אלעזר שטרן: - - ההתגוללות על בית המשפט העליון - -      

משה סעדה: איזה בית משפט עליון? על האיש הזה הגנת

משה סעדה:  על האיש הזה, לא על בית משפט

אלעזר שטרן: - - אני לא אתן לזה יד

אלעזר שטרן:  אל תלמד אותי ציונות

ניסים ואטורי: חבר כנסת סעדה, די, נו, זה נאום שלו, לא שלך

משה סעדה: הוא פונה אליי

ניסים ואטורי: תן לו, אבל, נו, באמת

משה סעדה: הוא פנה אליי, מה אני אעשה – הוא לא היה פונה אליי אז הייתי שותק

ניסים ואטורי: אתה רואה שאני מאופק, די

אלעזר שטרן: אני פניתי אליו?     

משה סעדה: פנית אלינו, אמרת זה, אמרת שמות

אלעזר שטרן: פניתי אליך?      

משה סעדה: כן, כן

אלעזר שטרן: לפחות אל תשקר

אלעזר שטרן:  לא ראיתי דברים כאלה

אלעזר שטרן:  היית קצין במשטרה, אומנם לא קודמת, אבל אל תשקר

משה סעדה: גם לא הייתי קצין במשטרה, רק תדייק בעובדות

מיקי לוי: לא במשטרה, במח"ש, מח"ש

אלעזר שטרן: במח"ש

משה סעדה: זו לא משטרה, זו פרקליטות

טלי גוטליב: הוא לא היה קצין, הוא היה פרקליט

משה סעדה: פרקליט, רק תדע

אלעזר שטרן: גם שם לא

אלעזר שטרן:  גם שם לא

טלי גוטליב: העמיד לדין שוטרים שסרחו, ששיקרו

אלעזר שטרן: למה אני צריך להתייחס אליו? דוגרי, למה אני צריך להתייחס אליכם? היושב-ראש לא היה נותן לך לדבר כל כך הרבה זמן

ניסים ואטורי: בבקשה, אלעזר, תמשיך

משה סעדה: תתייחס לעופר כסיף

משה סעדה:  תתייחס לעופר כסיף

משה סעדה:  תן לעופר כסיף

משה סעדה:  תסתכל על עופר כסיף ותדבר אליו על החיילים, על מי התגייס

משה סעדה:  על עופר כסיף

אלעזר שטרן: אל תלמד אותי מה זה חיילים

אלעזר שטרן:  לא עשית בחיים שלך מספיק כדי שתלמד אותי איך להתייחס לחיילים

אלעזר שטרן:  אתה יודע את זה

טלי גוטליב: אנחנו נלמד מה שאנחנו רוצים

משה סעדה: ברוך השם, הייתי בצבא, הילדים שלי בצבא, שלושתם

אלעזר שטרן: לא אמרתי שלא היית בצבא, אמרתי על כמה שרי ממשלה

משה סעדה: אני על עצמי

אלעזר שטרן:  לא רק חרדים, דרך אגב, לא רק חרדים, שלא יודעים מה זה מטווח אחד, מה זה להחזיק נשק

אלעזר שטרן:  שרי ממשלה, לא אחד ולא אחת

אלעזר שטרן:  זהו

אלעזר שטרן:  אז אם אתה מתבייש בממשלה שאתה תומך בה אוטומטית, ההתפרצות שלך לא עוזרת לכלום

משה סעדה: לא, ההתפרצות שלי - - -     

אלעזר שטרן: ומה שאני אומר, כששר האוצר מדבר על כישלון שבוע אחרי שראש ממשלה מתחמק מאחריות של ועדת חקירה על מירון עם הודעה מבישה – שהממשלה הזאת לא תלמד את הרמטכ"ל ולא תלמד אף ראש גוף ביטחוני שלקח אחריות מה זה לקחת אחריות

אלעזר שטרן:       וכשאתה מבין שאם הוא לוקח אחריות מי שצריך למנות זה הפורום שיושב פה – זה בן גביר, סמוטריץ', פרוש, גולן, אני אתן לך עוד שמות – הם ימנו את מח"ט גולני? הוא בכלל יודע, סמוטריץ', מה ממנה רמטכ"ל ומה לא? מה ממנה ראש ממשלה ומה לא? מה ממנה שר ביטחון ומה לא? הוא לא יודע

אלעזר שטרן:  ולכן ההתגוללות הזאת על הצבא כשיש מלחמה – תפסיקו

אלעזר שטרן:  תסתכלו על עצמכם ותתביישו

ניסים ואטורי: חבר הכנסת עמית הלוי, בבקשה

עמית הלוי: אדוני היושב בראש, חברותיי וחבריי לכנסת, אזרחי ישראל, במידה מסוימת אני אשיב פה לדברים שאמר חבר הכנסת שטרן, כי הוא טועה גם לגבי המינויים, וחמור מכך, לגבי התחקירים

עמית הלוי:       חכמינו אמרו, אדוני, "אדם קרוב אצל עצמו"

עמית הלוי:  אדם קרוב אצל עצמו, העיקרון התלמודי הזה מבטא את הדבר הפשוט: אדם לא יכול להעיד על עצמו, בדיוק כמו שהוא לא יכול להעיד על קרוב שלו

עמית הלוי:  לא יכול, קרוב

עמית הלוי:  חלק מהטבע שלנו – שוחד מעוור עיני צדיקים, כמו שאמרה התורה, הוא מעוור גם עיני כל אדם

עמית הלוי:  לכן אדם לא יכול להעיד על עצמו, קל וחומר בן בנו של קל וחומר שהוא לא יכול לחקור את עצמו

עמית הלוי:  לא יכול לחקור את עצמו

עמית הלוי:       וזה בדיוק מה שעשה הרמטכ"ל בשבוע שעבר

עמית הלוי:  הוא החליט שהגוף הנחקר, שאמור להיות נחקר, הוא יהיה החוקר

עמית הלוי:  כמובן, הוא גם יגיש לכולנו את המסקנות

עמית הלוי:  עכשיו, אני יודע שלא נעים לבקר את הרמטכ"ל, גם לא לי, בטח לא בשעת מלחמה, כמו שנאמר כאן, אבל זאת ליבת התפקיד שלנו כחברי כנסת, לפקח גם על מערכת הביטחון

עמית הלוי:  וב-7 באוקטובר המערכת הזו קרסה

עמית הלוי:  והיא קרסה קריסה מלאה

עמית הלוי:  המודיעין, ההגנה, ההתקפה, כל המערכות האלו קרסו והביאו אותנו לאחד המצבים – אולי הכי קשה בתולדות מדינת ישראל

עמית הלוי:  ולכן המערכות האלו חייבות לעבור בדיקה מן היסוד

עמית הלוי:  מן היסוד – מעולם המושגים, מהנחות היסוד, מהפקודות, ההיערכות, הכול

עמית הלוי:  הכול צריך להיבדק, מהמסד עד הטפחות

עמית הלוי:  זאת החובה שלנו, חברותיי וחבריי לכנסת, לאזרחים, למשפחות, ליישובים שהופקרו, לנופלים ולמשפחות שלהם, לעתיד של הילדים ושל הנכדים שלנו, לעתידה של מדינת ישראל, כדי שצה"ל יתקן את עצמו, ישתנה לטובה מכל הבחינות

עמית הלוי:  ואת התהליך הזה, שהוא כל כך חיוני, רוצה הרמטכ"ל שיוביל הגוף בעצמו – שקרס

עמית הלוי:  איך זה יעלה על הדעת במדינה מתוקנת?     

טלי גוטליב: ותוך שבועיים הוא רוצה דוח

עמית הלוי: איך? איך כל הגופים למינהל תקין לא צווחים? איפה היועמ"שית שהוציאה פה חוות דעת על ניגוד עניינים בעשרה עותקים על כל דבר פחות וקל ערך מזה? אני מאוד קיוויתי שהוא לא יעשה את זה

עמית הלוי:  שלחתי לו הודעה אישית דרך ועדת החוץ והביטחון: אל תעשה את זה, הרצי הלוי

עמית הלוי:  זה היה אחד הימים היותר מבישים בחודשים האחרונים, ההחלטה הזאת

עמית הלוי:       עכשיו אני רוצה לומר, בפקודה שהוציא הרמטכ"ל הוא אמר שהוא מחויב לערכים הבאים: אמת, שקיפות, ענייניות, אחריות ורעות

עמית הלוי:  ואני אומר לך, אדוני היושב בראש, אולי רעות

עמית הלוי:  אולי ברשימה הזאת יש ערך אחד שרלוונטי, ורלוונטי לרעה

עמית הלוי:  לרעה

עמית הלוי:  הרעות של החוקר עם הנחקרים והרעות של החברים לשעבר של החוקר עם הנחקרים, ודברים מהסוג הזה

עמית הלוי:  אבל לא אמת, לא שקיפות, לא ענייניות ולא אחריות – לא יכולות להיות

עמית הלוי:  אי-אפשר לתת למהנדס של הפל-קל לחקור את אולמי ורסאי, ואי-אפשר לתת למהנדס של הגשר בכפר המכבייה לחקור את האסון בכפר המכבייה, ואי-אפשר לתת לצה"ל לחקור את צה"ל, אי-אפשר

עמית הלוי:  נקודה

עמית הלוי:  זה לא רק מה שאני אחשוב, זה מה שיחשבו משפחות החטופים, ומה שיחשבו המשפחות השכולות, ומה שיחשבו תושבות ותושבי אופקים ושדרות

עמית הלוי:  מה הוא מצפה? באיזה אמון הוא רוצה שיתייחסו לתוצאות של התחקירים הללו? והאמון הוא זה שנפגע, ואת האמון צריך להחזיר

עמית הלוי:  הדרך להחזיר במקרה הזה – אנחנו לא מדברים,  אומרים לי, יש תחקירים מבצעיים בצה"ל - - -     

קריאה: - - -     

עמית הלוי: אני מסיים – יש תחקירים מבצעיים

עמית הלוי:  זאת לא הייתה פעולה מבצעית עם איזה כשל מבצעי מסוים, גם לא היה פרט מסוים, גם לא הייתה קונספציה מסוימת בתחום מסוים, קונספציה לגבי אזור מסוים או תחום מסוים

עמית הלוי:  הכול קרס – כל הקונספציה, כל מערכות המדינה

עמית הלוי:      להשיב את האמון, חברותיי וחבריי לכנסת, הדבר הראשון שהרמטכ"ל צריך לעשות הוא לחזור בו מההודעה השערורייתית הזאת, לא לתת לגוף הנחקר לחקור

עמית הלוי:  תודה

גלעד קריב: אין בעיה

גלעד קריב:  למה הממשלה לא מחליטה על ועדת חקירה ממלכתית?      

ניסים ואטורי: תודה רבה

ניסים ואטורי:  חבר הכנסת חנוך דב מלביצקי

גלעד קריב: נו

עמית הלוי: אדרבה

גלעד קריב: בבקשה

גלעד קריב:  תחליטו

עמית הלוי: בתום המלחמה

גלעד קריב: תחליטו

גלעד קריב:  הוא פשוט לא רוצה שפוגלמן ימנה את השופטים - - -     

מיקי לוי: תודיעו

מיקי לוי:  תודיעו, אין בעיה

גלעד קריב: אתם עובדים עלינו? תקימו ועדת חקירה ממלכתית

עמית הלוי: בניגוד לרמטכ"ל, הוא לא רוצה שקצינים שאמורים להיחקר ונמצאים עכשיו במלחמה, יידרשו לזה

גלעד קריב: תקימו ועדת חקירה ממלכתית

גלעד קריב:  לא הקמתם בכרמל, לא הקמתם במירון, ולא הקמתם עכשיו

מיקי לוי: רק תודיע

מיקי לוי:  רק תודיע שבתום המלחמה

מיקי לוי:  רק תודיע

ארז מלול: טוב, חזרתי

גלעד קריב: די כבר

גלעד קריב:  תקימו, תקימו ועדת חקירה ממלכתית כבר

ארז מלול: תודה רבה

עמית הלוי: הודיעו

עמית הלוי:  הודיעו שתהיה חקירה בתום המלחמה

מיקי לוי: לא

מיקי לוי:  ראש ממשלה לא הודיע, משרד רוה"מ לא הודיע

ארז מלול: חבר הכנסת מיקי לוי, תודה רבה

גלעד קריב: תקימו ועדת חקירה ממלכתית, מה אתה מדבר איתנו?     

ארז מלול: חבר הכנסת גלעד קריב, בבקשה

גלעד קריב: ממשלה של פחדנים

ארז מלול: תודה רבה

גלעד קריב: חנוך, אתה בסדר, אני לא יצאתי נגדך

חנוך דב מילביצקי: אדוני היושב-ראש, חבריי חברי הכנסת, ברשותכם, אני רוצה לחזור ולדבר על צו העלאת המע"מ, שלשמו התכנסנו

חנוך דב מילביצקי:  זה צעד כואב להרבה מאוד משפחות, בעיקר לשכבות החלשות

חנוך דב מילביצקי:  אני בזמנו לא הצבעתי בעדו בוועדת הכספים, היה לי קשה מאוד עם כך שמגדילים את המע"מ, פוגעים בשכבות החלשות, ולא ראיתי התעסקות באלה שיש להם

חנוך דב מילביצקי:  לכן, אני שמח לבשר לכם ואני שמח לבשר לכלל הציבור במדינת ישראל שלאחר דין ודברים ממושך מול משרד האוצר כל הנושא של הפנסיות התקציביות יעלה לבחינה מחדש במסגרת הוועדה לבדיקת מבנה צה"ל ותקציב משרד הביטחון, שאמורה לקום ממש בימים הללו

חנוך דב מילביצקי:      למי שקצת פחות מכיר את הנושא של הפנסיות התקציביות, מדובר בעלות מצטברת של למעלה מטריליון שקלים בשנה למדינת ישראל – סליחה, לא בשנה – למעלה מטריליון שקלים, כך על פי דוח החשב הכללי לאוצר משנת 2022

חנוך דב מילביצקי:  מדובר בהפרשות של עשרות מיליארדים בשנה, ולא הגיוני שכולם צריכים לתרום, שהמע"מ לשכבות החלשות עולה, שעובדי שכר מינימום מוותרים על יום עבודה בשווי של בין 430 ל-470 שקלים, ואלו שנהנים מהפנסיות התקציביות – והם נהנים כדין ובגין שירות שהם עשו למדינה, ואין על זה מחלוקת – אבל גם הם צריכים לשאת בנטל, לא יכול להיות שהגלגל יפסח עליהם

חנוך דב מילביצקי:       הנ"ל כאמור נוגע גם לכל נושא פנסיות הגישור ובטח ובטח לכל מה שנוגע לפנסיות הרמטכ"ל, שעל פי הודעה של הפרקליטות שהוגשה לבית המשפט העליון במסגרת עתירה שנעשתה בנושא הזה, נקבע שהן לא חוקיות

חנוך דב מילביצקי:  ולמרות זאת, עדיין במשך השנים האחרונות, למרות שמדובר בתשלום לא חוקי – הוא ממשיך להתבצע

חנוך דב מילביצקי:      לכן, הדברים הללו, טוב שייבחנו, ונראה איפה ואיך אפשר לשתף בנטל גם בסכומים המאוד-מאוד משמעותיים הללו

חנוך דב מילביצקי:  תודה רבה

ארז מלול: תודה רבה

ארז מלול: הודעה לסגנית מזכיר הכנסת

ראדה חסייסי: תודה

ראדה חסייסי:  ברשות יושב-ראש הישיבה, הינני מתכבדת להודיעכם, כי הונחו היום על שולחן הכנסת –     לקריאה שנייה ולקריאה שלישית: הצעת חוק התכנון והבנייה (תיקון מס' 151), התשפ"ד–2024, שהחזירה ועדת הפנים והגנת הסביבה; הצעת חוק התכנון והבנייה (תיקון מס' 152), התשפ"ד–2024, שהחזירה ועדת הפנים והגנת הסביבה

ראדה חסייסי:  תודה

ארז מלול: תודה רבה

ארז מלול: חבר הכנסת עידן רול, בבקשה

ארז מלול:  בבקשה

עידן רול: תודה רבה, אדוני היושב-ראש

עידן רול:  כנסת נכבדה, לצערי, אני רוצה לחזור למשהו שנאמר פה כשחגגו ברוב הוד והדר את ההטבות למילואימניקים

עידן רול:  כבר אז אמרתי שהטבות שלא מסייעים לממש, וזכויות שלא מסייעים למילואימניקים לממש – זה כמו הבטחות על הקרח

עידן רול:  בכל יום אני מקבל מכמה כיוונים פניות ממשרתי מילואים שפשוט לא הצליחו לקבל – חלקם לא הצליחו לקבל את מלוא הזכויות שלהם, מרביתם לא הצליחו לקבל אותן בכלל

עידן רול:      היום כבר דיברו איתי מילואימניקים שאומרים, אנחנו כבר חזרנו מצו ראשון של 100–130 יום, אנחנו כבר יודעים מה הצו הבא שלנו, ועדיין לא הצלחנו לקבל את הזכויות שלנו מתקופת המילואים הראשונה

עידן רול:  הם כבר מבינים שהסיכוי שהם יקבלו את מה שהם הפסידו הוא נמוך

עידן רול:  אני מדבר איתכם במיוחד על עצמאים – חלקם אומרים, עדיין לא הצלחתי לממש שקל מהסיוע לעצמאים; אני יודע שאני חוזר שוב עוד חודש-חודשיים למילואים, מי יודע מה יהיה עד אז

עידן רול:      זה מטורף בעיניי שהבית הזה שמח וחגג, ובקואליציה חגגו ודיברו על הגדלות, וידענו שרוב התקציב שכביכול נצבע לטובת מילואימניקים, אין לו בכלל מקור תקציבי, אבל מה עם לייצר פתרון אמיתי? בסוף יש אנשים אמיתיים, יש משפחות אמיתיות בסוף הדפים שמחולקים פה, בסוף החקיקות שעוברות פה, בסוף נאומי הרהב של פוליטיקאים שאומרים, איזה יופי, ואני סיפרתי ואני סידרתי, ואיזה חשובים המילואימניקים

עידן רול:  בסוף יש אנשים, ובסוף יש מבחן נורא פשוט, מבחן התוצאה – קיבלו כסף, לא קיבלו כסף; קיבלו מה שמגיע להם, לא קיבלו מה שמגיע להם – והם לא קיבלו מה שמגיע להם, זה נורא פשוט

עידן רול:  אני בטוח שכל אחד פה שילך וישאל את המילואימניקים הקרובים אליו, מה שנקרא, ישמע שהם לא קיבלו

עידן רול:       אדוני היושב-ראש, האבסורד הוא שלרובם אין פנאי לזה, לא נעים להם, הם מרגישים שהם מטריחים, והרוב פשוט – הם אומנם גיבורים גדולים בשדה הקרב, ללא ספק, אבל מול תחנות הביורוקרטיה זה כבר סיפור אחר

עידן רול:  אין להם זמן, וזה בדיוק מה שהזהרתי מפניו, שהם יצאו ממילואים – ואנחנו מצפים שמה? חושבים פה בממשלה שהם יתחילו להתעסק בשיחות מבוקר עד לילה לביטוח לאומי, למס הכנסה,  כי זה לא עובד?     היה צריך להקים פה במשרד הביטחון מינהלת מתוקצבת, עם מה שנקרא Case Manager

עידן רול:  כל מי שעשה מילואים, המינימום שאפשר לעשות עבורו או עבורה הוא להצמיד בן אדם שאומר: זה מה שמגיע לכם, אני מטפל בזה, בואו תחתמו לי פה, אני אדאג לכול, אני אעדכן אתכם אם צריך מסמכים נוספים, אני אודיע לכם

עידן רול:  בינתיים אני על זה, לכו תהיו עם המשפחות שלכם, לכו תשקמו את העסקים שלכם

עידן רול:      אני אומר לכל מי שאולי יבוא ואחרי זה יגיד, לא, אבל יש רואי חשבון, יש עורכי דין – פונים אליי רואי חשבון, פונים אליי עורכי דין שאומרים: זה גדול עליי, אני עורך דין, והסבך הביורוקרטי גדול עליי, לא מצליח לקבל לעסק שלי כלום ממה שהתחייבו

ארז מלול: תודה רבה

עידן רול: זו בושה, זו פשוט בושה גדולה שזה המצב של מילואימניקים שחוזרים משדה הקרב, ועכשיו צריכים להילחם על המעט שגם מגיע להם

עידן רול:  תודה רבה

ארז מלול: תודה

ארז מלול:  חבר הכנסת מיקי לוי, בבקשה

מיקי לוי: אדוני היושב-ראש, ענייננו הר הבית שוב, חבית חומר הנפץ של העולם המוסלמי, וראוי שכך נתייחס אליו

מיקי לוי:  אני מברך את הקבינט על כך שהוא נטל את האחריות, והוא אשר יקבל את ההחלטות

מיקי לוי:       קראתי השבוע שהשר בן גביר שלח מכתב לראש הממשלה – מסיר את האחריות מכל מה שקורה בהר הבית

מיקי לוי:  ברור כשמש – הוא מכין את הקרקע שחס וחלילה אם יפרצו מהומות ביום השישי הראשון – ואני מאוד מקווה שלא יפרצו, אני מאוד מקווה שהכול יעבור בשלום – בדיוק שר הטיקטוק יגיד, אמרתי לכם, קונספירציה – למה לא שמעתם לעצתי לא לתת לאף אחד להיכנס, הרי זו הייתה ההמלצה שלו, חסר הבנה – חוסר הבנה מוחלט בכך שצריך לאפשר חופש מוחלט, חופש דתי מוחלט ובפרט לערביי ישראל, אזרחי מדינת ישראל

מיקי לוי:       רוצה להגביל כניסת פלסטינים מיהודה ושומרון – אפשר לדבר על זה, אבל לא לתת לאף אחד להיכנס? נהדר

מיקי לוי:  הרי כולם היו מתכנסים בשערי העיר העתיקה, והמהומות היו פורצות משם על כך שלא נתנו להם להיכנס להר הבית

מיקי לוי:  השליחה של המכתב היא פשוט להכין תירוץ, סיבה

מיקי לוי:  הרי איך שיפרצו מהומות, הוא הראשון שיתייצב ויגיד, אמרתי לכם, הזהרתי אתכם, לא שמעתם לי

מיקי לוי:  חסר הבנה מוחלט

מיקי לוי:  טוב שהקבינט לקח ממנו את האפשרות הזו

מיקי לוי:  אין לו שום יכולת ניהול

מיקי לוי:      קראתי – ומה לעשות, אני בצד שאומר, הממשלה הטורקית, טוב שאנחנו כרגע במין פאוזה איתה, לאור מה שאומר נשיאה, ארדואן, על מדינת ישראל

מיקי לוי:  הוא מאשים אותנו – אני לא רוצה להגיד אפילו במה, כי לא ראוי שכנסת ישראל תשמע

מיקי לוי:  התקבלה בקשה לקבל דיווח על שני עצורים טורקים שנמצאים אצלנו בשירות בתי הסוהר

מיקי לוי:  אז הוא אומר: לא, אני לא נותן דיווח

מיקי לוי:      הרי רק לפני שבועיים נעצר כדורגלן ישראלי על ידי הממשל הטורקי

מיקי לוי:  הרי זה win-win

מיקי לוי:  מה הטמטום הזה, לא לתת דיווח על מה הם עצורים? בשביל מה? מחר ייעצרו אזרחי ישראל ולא נקבל דיווח

מיקי לוי:  תודה רבה

ארז מלול: חברת הכנסת שרון ניר, בבקשה

ארז מלול:  לאחר מכן – חבר הכנסת נאור שירי

שרון ניר: אדוני היושב-ראש, כנסת נכבדה, אני כבר לא יודעת מאיפה להתחיל

שרון ניר:  ממשלה כושלת, שיש בה ירידת ערך בכל מרכיבי הביטחון הלאומי

שרון ניר:  ביטחון – אין; המצב בצפון חרפה; אפס הרתעה, ביטחון לאומי – עוד זה מדבר וזה בא: ממש בשלוש הדקות האחרונות היה רצח בלוד; אתמול רצח בעפולה

שרון ניר:  והשר לביטחון לאומי? הוא שותק

שרון ניר:      כלכלה – פשיטת רגל

שרון ניר:  אנחנו נמצאים פה בדיון על החלטה בדבר צו מס ערך מוסף

שרון ניר:  הולכים על ההחלטות הכי קלות: מכניסים את היד לכיס של האזרחים ושל אלה שאין להם

שרון ניר:  פשוט פשיטת רגל

שרון ניר:  ברמה הבין-לאומית – בידוד מוחלט

שרון ניר:  עד לאיפה ולאיזו תחתית נגיע? כמה נגרד את התחתית?     אבל אני רוצה לנצל את הזמן שיש לי לדבר על דוח האו"ם ועל השימוש באלימות מינית כבנשק מלחמה

שרון ניר:  הדוח שפורסם לאחרונה – ועולה בשעות הקרובות לדיון באו"ם – מעלה תמונה מחרידה של המציאות שבה אנחנו חיים

שרון ניר:  לפי הדוח שנערך על-ידי פרמילה פאטן, במהלך מתקפת החמאס ב-7 באוקטובר, ביצע חמאס פשעים נגד האנושות, ונקט באלימות מינית כנגד גברים ונשים כאחד; אונס, אונס קבוצתי ואונס גופות

שרון ניר:  פגיעות אלה אינן רק פגיעה בגוף האדם, זהו רצח הנשמה, זוהי רמיסת הכבוד

שרון ניר:      הדוח מציג הוכחות לפגיעות מיניות במהלך הטבח, כמו גם פגיעות מיניות בחטופים ובחטופות, שנמצאים בשבי כרגע

שרון ניר:  חובתנו לקרוא לקהילה הבין-לאומית לפעולה מיידית; חובתנו לדרוש מהעולם כולו

שרון ניר:  אסור לטמון את הראש בחול, אסור לשתוק ואסור להתעלם

שרון ניר:  אין לנו את הפריבילגיה להישאר אדישים

שרון ניר:      כל קריאה צבועה בעולם להפסקת אש מבלי להתייחס לזוועות האלה, היא עוול בלתי נסבל לנפגעים ולנפגעות, וזה נותן אור ירוק לחמאס להמשיך ולהתעלל ולפגוע בנשים בשבי

שרון ניר:  קריאה להפסקת אש לא יכולה להיות מסך עשן להשתקה ולהסתרת פשעים

שרון ניר:  היא לא יכולה להיות תירוץ להפקרת נשים וגברים

שרון ניר:      אני רוצה לומר פה לכולם: לנו יש חובה מוסרית

שרון ניר:  חובה מוסרית לאותם חטופים וחטופות

שרון ניר:  יש לי תביעה ודרישה מהעולם כולו להתאפס, לתבוע לאלתר מהחמאס את שחרור החטופים

ארז מלול: תודה רבה

ארז מלול:  חבר הכנסת נאור שירי, בבקשה

נאור שירי: תודה רבה, אדוני היושב-ראש

נאור שירי:  רציתי נורא לדבר על הסעיפים התקציביים, אבל דודי אמסלם היה פה – השר לשיתוף פעולה אזורי, עם עשייה מאוד נרחבת בחודשים האחרונים – וקסם לי נורא משפט אחד שהוא ציין

נאור שירי:  לא נהוג שממשלה שנכנסת מקימה ועדת חקירה על הממשלה שיצאה – דודי אמסלם, 11 במרץ 2024

נאור שירי:      אני שמח לקבל שיעורי לא נהוג, מה שנקרא, מדודי אמסלם

נאור שירי:  אז עברתי על עוד כמה סעיפים שלא נהוג שממשלה תעשה

נאור שירי:  נניח, לא נהוג שממשלה תתעלם ותתייחס בצורה שהיא מתייחסת למשפחות החטופים והחטופות

נאור שירי:  לא נהוג שאחרי אסון עם 45 נרצחים, צריך יהיה למנות ועדת חקירה רק בממשלה הבאה, ולא אתם תחקרו או תמנו את ועדת החקירה בו-בזמן

נאור שירי:  זה לא נהוג

נאור שירי:  לא נהוג שאחרי שאסון הכרמל קרה, אם שכחנו, לא קמה ועדת חקירה

נאור שירי:      לא נהוג להעלות מיסים כל הזמן, בעוד שהממשלה ממש לא מציגה שום צעד להתייעלות כלכלית

נאור שירי:  אפס

נאור שירי:  לא נהוג למנות שר משתמט, מורשע בעבירת תמיכה בארגון טרור לשר לביטחון לאומי

נאור שירי:  עוד יותר – נוכח הכישלונות העצומים שלו וחוסר ההצלחה ביצירת מרחב ציבורי בטוח – לא נהוג להשאיר אותו בתפקיד

נאור שירי:      לא נהוג להמשיך בזמן המשבר הכלכלי, מן החמורים שהיו לנו אי-פעם במדינת ישראל – להמשיך עם כספים קואליציוניים ולא לקצץ במשרדי ממשלה

נאור שירי:  לא נהוג לא לקיים את מסקנות צוק איתן, שומר חומות, אסון הכרמל, אסון מירון

נאור שירי:  בעיקר לא נהוג – או לא צריך שיהיה נהוג בממשלה הגיונית, מערבית, ליברלית, דמוקרטית – לשלוט במשך 17 שנים ועדיין לעלות לפה, ובכל ראיון ובכל התבטאות שלכם, להאשים איזה הסכם מלפני 30 שנים, ראשי ממשלה מלפני 20 שנים, ולא יודע – דוד בן גוריון, אולמרט, שרון, מי לא? כולם אשמים, רק אתם לא

נאור שירי:  זה מה שלא נהוג במדינת ישראל, ולצערי, הפכתם את זה לנורמה

ארז מלול: תודה רבה

ארז מלול:  חברת הכנסת מירב כהן, בבקשה

מירב כהן: כבוד היושב-ראש, כנסת נכבדה, אני קוראת את ההצעות השונות שנועדו להכשיר את ההשתמטות ההמונית והמגזרית מצה"ל

מירב כהן:  אני שומעת איך הרב הראשי מאיים שהחרדים יעזבו לחו"ל אם יידרשו להתגייס, ואני אומרת לעצמי: איבדנו את זה לגמרי

מירב כהן:  מי שמוכן לקבל את המשוואה המסוכנת, שלפיה מגזר שלם פוטר את עצמו מהמלחמה, ועוד מקבל על זה תמיכה מהמדינה, הלך לאיבוד

מירב כהן:      אני גם לא מוכנה לחוק ישראבלוף חדש, שרק ימסד את ההתחמקות וההשתמטות מהצבא

מירב כהן:  הגיע הזמן לשים סוף לתופעה ההזויה הזאת – תופעה יהודית חדשה מאוד במונחים היסטוריים, חדשה ובזויה

מירב כהן:  יקרא הרב וילמד מהמורשת היהודית

מירב כהן:  כשיהושע ובני ישראל חצו את הירדן, הם עשו את זה חמושים למלחמה

מירב כהן:  כשהסגירו את שמשון הגיבור לידי האויב, הוא לא אמר: תורה מגנא ומצלא

מירב כהן:  הוא הרים לחי של חמור והרג איתה 1,000 פלשתים

מירב כהן:  לא ציוו אותנו: הבא להורגך – שב והתפלל לנפילתו, אלא, הבא להורגך – השכם להורגו

מירב כהן:  כך נכתב, נכון?     אפילו במלחמת העצמאות, בשכונות החרדיות נתלו אז פשקווילים שקוראים לבחורי המגזר החרדי להתגייס להגנה על המדינה הטרייה

מירב כהן:  רק ל-400 עוקרי הרים, החכמים ביותר, ניתן פטור חברתי וצידוק מוסרי וחוקי לא לצאת למלחמה

מירב כהן:  אז תגידו לי, איפה גאוני הדור שלנו ואיפה הרב הראשי? "אמר רבי יהודה - - - במלחמת חובה הכול יוצאין", למלחמה, "אפילו חתן מחדרו וכלה מחופתה"

מירב כהן:  אז איך ולמה הסכמנו שה-400 האלה יהפכו ל-60,000? איך אפשר להצדיק 150,000 תלמידי ישיבות ואברכים שלא משרתים, ומרביתם גם לא עובדים, בזמן שאנחנו נטחנים, נקרעים, נפצעים ונופלים? כשקמים עלינו לכלותינו אסור להישאר בִישיבה ואסור להישאר בַישיבה

מירב כהן:  ככה לא מתנהגים אחים

מירב כהן:  תודה

ארז מלול: תודה רבה

ארז מלול:  חבר הכנסת עופר כסיף, בבקשה

עופר כסיף: אדוני היושב-ראש, חברי הכנסת, היה לי הכבוד בשבוע שעבר להיות מוזמן ולשוחח עם קולקטיב, גוף חדש יחסית, שנקרא "קולקטיב מזרחי-אזרחי"

עופר כסיף:  מדובר באנשים יקרים לליבי, את חלקם אני מכיר שנים רבות, שמזוהים עם השמאל, והם רובם ככולם ממוצא מזרחי

עופר כסיף:  הזכרתי שם, באותו כנס חשוב, הזכרתי ספר שהזכרתי אותו גם פה לפני מספר שנים, שערכו שני מרצים ממכללת ספיר, פרופ' ארז צפדיה וד"ר חנה כץ, והספר נקרא מהפקרה להשגחה

עופר כסיף:      במה בעצם מדובר, ואיך זה קשור לנושא שאנחנו מדברים פה? אם אני משתמש בכותרת, וגם למעשה בחלק נכבד מהנאמר בספר, ככל שהמדינה יותר מפקירה את אזרחיה, כך בסופו של דבר היא יותר נגררת להשגחה

עופר כסיף:  כאשר מעלים מס ערך מוסף כעוד נדבך בהזנחה הנפשעת של אזרחי המדינה בתקופה כל כך קשה, מה שיוצא מזה בסופו של דבר, הצד השני של המטבע, הוא השגחה

עופר כסיף:       המדינה, תחת ממשלת הזוועות הזאת, ממשלת הדמים, ממשלת הכישלון, שבראשה נוכל, שקרן סדרתי, מפקיר, אינפנטיל שמטיל על כולם את האשמה חוץ מעל עצמו – אין לו אחריות על כלום, רק כשכביכול מדובר על משהו חיובי, אבל כמובן שאין משהו חיובי לציין בהקשר הזה – מפקירים את האזרחים, מטילים על הציבור הרחב, בעיקר על השכבות המוחלשות, מטילים עכשיו עוד מס בנוסף למה שכבר מטילים, ושום דבר לא, למשל, על בעלי ההון

עופר כסיף:       כמה פעמים העליתי בוועדת הכלכלה מול השר, גם היום, את העיקרון או את הנושא של מאבק ביוקר המחיה באמצעות עידוד וסיוע לקמעונאים הקטנים ולמכולות? זה גם יסייע למשפחות, ל-10,000 עסקים קטנים, וגם לציבור הרחב שישלם פחות, ויוקר המחיה ירד

עופר כסיף:  זה המפתח

עופר כסיף:  שום מענה

עופר כסיף:  זאת ממשלה מנותקת

עופר כסיף:  זאת ממשלה שבזה לציבור הרחב, שמשפילה ומבזה את הציבור הרחב, שפעם אחרי פעם פוגעת בו ובעיקר בשכבות המוחלשות

ארז מלול: תודה רבה

עופר כסיף: רק תרשה לי

ארז מלול: בבקשה לסיים

עופר כסיף: ממשלה שמרסקת את החברה

עופר כסיף:  התוצאות הן גם פשיעה משתוללת, כפי שנאמר

עופר כסיף:  החברה מתפרקת בגלל ממשלת הכישלון הזאת

ארז מלול: תודה רבה

קריאה: עלילת דם

קריאה:  אתה לא מתבייש? מעליל עלילת דם

ארז מלול: הודעה לסגנית מזכיר הכנסת, בבקשה

ראדה חסייסי: תודה

ראדה חסייסי:  ברשות יושב-ראש הישיבה, אני מתכבדת להודיעכם, כי הונחו היום על שולחן הכנסת –     מסקנות הוועדה המיוחדת לצמצום פערים חברתיים בפריפריה בעקבות דיון מהיר בהצעתם של חברי הכנסת אלמוג כהן ונאור שירי בנושא: הפקרת העיר אופקים לאחר אירועי 7 באוקטובר

ראדה חסייסי:      מסקנות ועדת החינוך, התרבות והספורט בעקבות דיון מהיר בהצעתם של חברי הכנסת זאב אלקין, שרון ניר, משה פסל ומשה טור פז בנושא: סגירת אתר המורשת הלאומי גבעת התחמושת דווקא בזמן מלחמה

ראדה חסייסי:       מסקנות ועדת החינוך, התרבות והספורט בעקבות דיון מהיר בהצעתם של חברי הכנסת עידן רול, משה סולומון, לימור סון הר מלך, יבגני סובה, ניסים ואטורי ואורית פרקש הכהן בנושא: הקלות במוסדות אקדמיים עבור משפחות משרתי הקבע במלחמת חרבות ברזל

ראדה חסייסי:  תודה

ארז מלול: תודה רבה

ארז מלול: חבר הכנסת ואליד אלהואשלה – אינו נוכח

ארז מלול:  חברת הכנסת יסמין פרידמן, בבקשה, שלוש דקות לרשותך

יסמין פרידמן: אדוני היושב בראש, חבריי חברי הכנסת, כתבתי לי משהו ונאלצתי לשנות אותו, כי לפני שעה נרצח עוד אזרח

יסמין פרידמן:  אז מסתבר שהיום נרצחו שלושה אזרחים, ועוד לא נגמר היום

יסמין פרידמן:  בסופ"ש האחרון נרצחו חמישה אזרחים, אחת מהם – אימא לחמישה ילדים

יסמין פרידמן:       אני רוצה להזכיר לכם משהו

יסמין פרידמן:  "מי בעל הבית?" נשמע לכם מוכר המשפט הזה? "מי בעל הבית" היה הקמפיין של בן גביר בבחירות האחרונות

יסמין פרידמן:  בכל מקום שהגענו אליו נתלו שלטים: מי בעל הבית?; אנחנו בעל הבית; אני בעל הבית

יסמין פרידמן:  אותו בעל בית גם טרח והגיע לכל זירת פיגוע ואירוע, במיוחד בדרום, התסיס, רקד, שתל, הלהיט רוחות – וסחף המונים, יש לציין

יסמין פרידמן:       אך שנה פלוס אחרי, את מה שאנחנו ידענו מההתחלה מגלים כולם

יסמין פרידמן:  בעל הבית טוב בטיק טוק, טוב ברשתות, טוב בתקשורת

יסמין פרידמן:  בלנהל את הבית? פחות

יסמין פרידמן:  שורה של נטישות בעלי מקצוע; פיטורים של בעלי מקצוע; יועצים שהקשר בינם לבין ביטחון פנים הוא מה שנקרא מקרי במקרה הטוב; עבירות תנועה; עבירות – נקודה; כתבי אישום; הרשעות; וגיבוי – דווקא לשוטרים אלימים

יסמין פרידמן:  מי לעזאזל רוצה בעל בית כזה?     אז, אדוני, אולי כדאי שאפרט לך מה קורה בבית שאתה טוען שאתה הבעלים שלו

יסמין פרידמן:  רצח נשים – עלייה

יסמין פרידמן:  שמונה נשים נרצחו על רקע אלימות במשפחה, האחרונה – רק היום; רצח במגזר הערבי – עלייה

יסמין פרידמן:  36 אזרחים מהמגזר הערבי נרצחו מתחילת השנה; הפשיעה במגזר הערבי – עלייה; תחושת הביטחון האישי – ירידה חדה חדה חדה

יסמין פרידמן:       וזה שאתה מתגאה בחלוקת נשקים לכל דורש, מראה רק דבר אחד – אתה כושל בהגנה על האזרחים ומצפה מהם להגן על עצמם

יסמין פרידמן:  גם כן בעל בית

יסמין פרידמן:  אולי הבעיה היא בהגדרת מהו בית

יסמין פרידמן:  אולי עבורך בית זה רק אזור מסוים, נניח יהודה ושומרון

יסמין פרידמן:  אבל בית הוא גם האישה שנרצחה בעפולה וגם חבר המועצה שנרצח בבאקה אל-גרבייה

יסמין פרידמן:  תודה

ארז מלול: תודה רבה

ארז מלול:  חבר הכנסת יוראי להב הרצנו, בבקשה, שלוש דקות לרשותך

יוראי להב-הרצנו: אדוני היושב-ראש, חבריי חברי הכנסת, אתמול אזרחי ישראל קיבלו הצצה מפחידה לגבי סדרי העדיפויות של הממשלה הזאת

יוראי להב-הרצנו:  הממשלה קיצצה 14 מיליון שקל של תמיכה בלהט"בים והעבירה אותם לשונאי להט"בים

יוראי להב-הרצנו:  עשרות מיליוני שקלים אושרו אתמול במשאל טלפוני דחוף ויוקצו לרשות לחיזוק הזהות היהודית של אבי מעוז, ההומופוב שהבטיח לשלוח צעירים לטיפולי המרה, לבטל ניתוחים לטרנסים, לדחוף תכנים כהניסטיים, הומופוביים וגזעניים למערכת החינוך הממלכתית

יוראי להב-הרצנו:       ובמקביל, עשרות מיליוני שקלים קוצצו מפרויקטים מצילי חיים עבור להט"בים

יוראי להב-הרצנו:  לדוגמה, קיצוץ בתוכנית לצמצום אובדנות בקרב להט"בים, קיצוץ במסגרות חוץ-ביתיות ללהט"בים, קיצוץ בתוכניות לקידום סובלנות כלפי הקהילה הגאה, שבשנה החולפת סובלת מפי ארבעה בכמות האלימות כנגדנו במרחב הציבורי בישראל

יוראי להב-הרצנו:  קיצוץ בתוכנית להגנת ילדים ברשת, קיצוץ בתוכנית לצמצום זנות

יוראי להב-הרצנו:  אני רוצה לשאול אולי את חברי הקואליציה שיצביעו בעד אותם קיצוצים: מה יקרה לאנשים שחושבים להתאבד בלי מענה מתאים? מה יקרה להם?      

טלי גוטליב: אתה באמת - - - אתה רוצה תשובה על זה? אתה באמת רוצה תשובות?     

יוראי להב-הרצנו: מה יקרה לאותם אנשים ששוקלים להתאבד - - -      

טלי גוטליב: אתה באמת רוצה תשובה על זה?      

יוראי להב-הרצנו: כן, טלי גוטליב, אני רוצה תשובה, כי יש אנשים ש - - -      

טלי גוטליב: אז תקשיב לי – לא רק שיש מענה לאובדנות, חס וחלילה, או לנטייה אובדנית - - -      

יוראי להב-הרצנו: אתם מקצצים אותו עכשיו

יוראי להב-הרצנו:  אתם מקצצים בתקציב

טלי גוטליב: זה ממש לא, זה נכנס תחת הכותרת – לא, לא

יוראי להב-הרצנו: אתם מקצצים 14 מיליון - -      

טלי גוטליב: קיזזנו את מערך בריאות הנפש באופן שונה

יוראי להב-הרצנו: - - וגם בתוכנית לצמצום אובדנות

יוראי להב-הרצנו:  אז מה יקרה להם, טלי גוטליב? יש מענים – אתם מקצצים בהם

טלי גוטליב: ממש לא

טלי גוטליב:  יש מענים - - -      

יוראי להב-הרצנו: אז מה יקרה לאותם אנשים מהקהילה הגאה שחושבים להתאבד?      

טלי גוטליב: אני לא מסכימה איתך

טלי גוטליב:  ברוך השם, אנחנו נמצאים במקום שבו הלהט"ב הם חלק מאיתנו, ולכן גם הטיפול בהם הוא חלק מכל התקציב

יוראי להב-הרצנו: לכן אתם בוחרים לקצץ בתוכניות מצילות חיים, כן

יוראי להב-הרצנו:  יש קיצוץ של 14 מיליון שקלים בתוכניות, בתוכם התוכנית לצמצום או למניעת אובדנות בקרב להט"בים

יוראי להב-הרצנו:  אפרופו, צמצום סגירה - - -      

טלי גוטליב: לא סגירה

טלי גוטליב:  לא סגרו לך אף מקום

טלי גוטליב:  לא סגרו לך מקום, כי התוכנית לא מומשה

יוראי להב-הרצנו: מצמצמים תוכניות למסגרות חוץ-ביתיות

יוראי להב-הרצנו:  לאן ילכו בני הנוער שזרקו אותם מהבית עכשיו? לאן הם ילכו?  

טלי גוטליב: בדיוק למסגרות החוץ-ביתיות שקיימות

יוראי להב-הרצנו: 	סוגרים עכשיו

טלי גוטליב: אף מסגרת לא נסגרה

טלי גוטליב:  אף מסגרת לא נסגרה

יוראי להב-הרצנו: כן

יוראי להב-הרצנו:  אף מסגרת לא נסגרה? 14 מיליון שקלים אתם מקצצים עכשיו

טלי גוטליב: והמסגרות לא נסגרות

טלי גוטליב:  לא ייסגרו בתקציבים ספציפיים

יוראי להב-הרצנו: לא ייסגרו, לא ייסגרו

יוראי להב-הרצנו:  זה מזכיר לי – את יודעת, חברת הכנסת גוטליב, זה מזכיר לי הבטחה של יושב-ראש הכנסת אמיר אוחנה ביום השבעת הכנסת - - -      

טלי גוטליב: לא ייסגר בכלל

טלי גוטליב:  זה יכניס את המדינה לגירעון שהמדינה לא תצא ממנו

טלי גוטליב:  מה אתם חושבים, שאפשר לא לקצץ? מאיפה תביא לי כל חודש מיליארדים של שקלים למלחמה?      

יוראי להב-הרצנו: אה, אוקיי

יוראי להב-הרצנו:  אז עכשיו מ"יש מענים" – "אנחנו צריכים לקצץ במענים"

יוראי להב-הרצנו:  אז יש קיצוץ במענים

יוראי להב-הרצנו:  תראי לי עוד מקום בתקציב המדינה שיש בו קיצוץ בהיקף של 40%

ארז מלול: תלושי המזון

ארז מלול:  בתלושי המזון

יוראי להב-הרצנו: 	אתם מקצצים ב-40% בתוכניות של הלהט"בים

יוראי להב-הרצנו:  40% אתם מקצצים

ארז מלול: בתלושי המזון – 50%

יוראי להב-הרצנו: גם לצמצום אובדנות וגם למענים חוץ-ביתיים

יוראי להב-הרצנו:  אתם מקצצים

טלי גוטליב: גם תלושי המזון קוצצו

טלי גוטליב:  כסף צומח על העצים - - -     

יוראי להב-הרצנו: אתם מקצצים

ארז מלול: תודה רבה

יוראי להב-הרצנו: לא, לא

יוראי להב-הרצנו:  סליחה

טלי גוטליב: - - -         

ארז מלול: לא

ארז מלול:  ניהלת את הדיון

ארז מלול:  משפט אחרון

יוראי להב-הרצנו: חברת הכנסת גוטליב, זה מזכיר לי הבטחה של יושב-ראש הכנסת אמיר אוחנה, ביום שבו הושבעה הכנסת, שבה הוא אמר: "לא ייפגע ילד אחד, משפחה אחת"

יוראי להב-הרצנו:  מדובר פה בפגיעה אנושה בילדים, בבני נוער, בצעירים, באנשים, בחיים שלהם ובהזדמנויות שלהם בחיים

טלי גוטליב: ממש לא

ארז מלול: תודה רבה

יוראי להב-הרצנו: באמת, זו חרפה ובושה

ארז מלול: בבקשה לסיים, יוראי

יוראי להב-הרצנו: זאת בושה וחרפה

יוראי להב-הרצנו:  אני פשוט לא מצליח להבין איך אתם, חברי המפלגה הלאומית ליברלית, מרשים לתקציב הזה לעבור עם הקיצוצים הכואבים נגד חברות וחברי הקהילה הגאה

טלי גוטליב: הכסף צומח על העצים

טלי גוטליב:  הינה, עכשיו אני אדפיס כסף – אדפיס כסף להתמודד עם המלחמה

יוראי להב-הרצנו: תתביישו לכם

ארז מלול: תודה רבה

ארז מלול:  אני מזמין את חברת הכנסת מטי צרפתי הרכבי

יוראי להב-הרצנו: אה – כמה משרדים נסגרו? כמה כספים קואליציוניים נסגרו?      

טלי גוטליב: אני אדפיס - - -     

ארז מלול: יוראי, יוראי, אני רוצה להגיד משהו אישי

ארז מלול:  בסדר? אפשר?      היום הבת שלי חוגגת בת-מצווה – דינה מלול

ארז מלול:  עושים את זה באירוע מאוד מצומצם בגלל התקופה, רק בחיק המשפחה

ארז מלול:  אני מאחל לה מפה מזל טוב

ארז מלול:  שתמשיך להיות דינה המתוקה והחרוצה

ארז מלול:  שנזכה לראות נחת ונזכה לראות בחופתה

ארז מלול:  בעזרת השם, תעשה הרבה נחת

ארז מלול:  נשמח בפעם הבאה איתה, בתקופות הרבה יותר טובות והרבה יותר משמחות

ארז מלול:  תודה רבה לכם

ארז מלול:  תודה רבה

קריאות: מזל טוב

ארז מלול: תודה רבה

מטי צרפתי הרכבי: אז מזל טוב לדינה מלול, שכל משאלותיה יתגשמו

ארז מלול: אמן, אמן

ארז מלול:  תודה

מטי צרפתי הרכבי: ותוכל להיות מה שהיא רוצה

ארז מלול: אמן, אמן

מטי צרפתי הרכבי: כבוד היושב-ראש, כנסת נכבדה, היום אנחנו מציינים 157 ימים למלחמה

מטי צרפתי הרכבי:  134 חטופות וחטופים עדיין נמצאים בידי חמאס, והממשלה לוקחת את הזמן

מטי צרפתי הרכבי:  את יום האישה הבין-לאומי ציינו ביום שישי בעצב רב, מאחר ו-19 מאחיותינו נמקות בעזה, וכל זכויותיהן ניטלו מהן

מטי צרפתי הרכבי:  בשבוע שעבר דיברתי כאן על הסכנה שטמונה בגל ההתחמשות ועל העלייה באלימות כלפי נשים

מטי צרפתי הרכבי:  באותו יום עמד מספר הנרצחות מראשית 2024 על שבע נשים; הבוקר עוד אישה נפלה קורבן לטרור המגדר מבית, והיא הנרצחת התשיעית מתחילת השנה

מטי צרפתי הרכבי:       אתמול התקיים הסבב השני של הבחירות המוניציפליות, בחירות שבהן הושחתו שלטי חוצות שנשאו את פניהן של נשים, והממשלה לא פועלת למיגור התופעה – לא רק בבחירות המוניציפליות – שלטי נשים בכלל, בחירות שבהן כאשר ראש העיר הנבחר של בית שמש הודה בנאום הניצחון שלו לקודמתו, הגב' עליזה בלוף, הקהל צעק  "בושה" כלפי ראשת העיר היוצאת

מטי צרפתי הרכבי:  מועמדות חדשות נבחרו לראשונה, ראשות רשויות נבחרו מחדש, ואחרות הפסידו, לצערי

מטי צרפתי הרכבי:  בסיכום, מספר הנשים העומדות בראש רשות נותר זעום בדיוק כפי שהיה – 14 נשים בלבד מתוך 259 רשויות ברחבי הארץ

מטי צרפתי הרכבי:  רק 14 נשים עומדות בראש רשות

מטי צרפתי הרכבי:    בזירת חברות המועצה התמונה מעודדת מעט יותר

מטי צרפתי הרכבי:  ב-20 רשויות הושג ייצוג שוויוני לנשים במועצת העיר בהשוואה לשתי רשויות בלבד בבחירות 2018

מטי צרפתי הרכבי:  מספר חברות המועצה עלה לשיא חדש של 709 נשים – עלייה של 65% לעומת 2018

מטי צרפתי הרכבי:  השיח המגדרי חי ובועט ומאוד משמעותי

מטי צרפתי הרכבי:  אני בטוחה שהעלייה המשמעותית במספר הנשים במועצות הערים תבוא לידי ביטוי בעתיד בעלייה במספר ראשות הרשויות בבחירות הבאות, רק חבל שזה קורה כל כך לאט

מטי צרפתי הרכבי:      עוד כמה נתונים מעודדים לסיום

מטי צרפתי הרכבי:  ערכתי סקר, סקר שהזמנתי, והסקר עסק בעמדות הציבור כלפי מנהיגות נשית

מטי צרפתי הרכבי:  הסקר גילה ש-80% סוברים שנשים תרמו למהלך הלחימה מאז 7 באוקטובר

ארז מלול: בבקשה לסיים

מטי צרפתי הרכבי: 75% תומכים בשילוב נשים בתפקידי לחימה; 72% סוברים שיש צורך בשיתוף נשים בקבינט המלחמה; ו-65% מסכימים שאם היו נשים בראשות משרדי הממשלה שמטפלים בנושא המפונים – הטיפול היה טוב יותר

מטי צרפתי הרכבי:  הציבור הישראלי מבין שמנהיגות נשית היא המפתח לחברה טובה יותר לכולנו, השינוי הוא רק עניין של זמן

ארז מלול: תודה רבה

ארז מלול:  חבר הכנסת אבי מעוז – אינו נוכח

ארז מלול:  חבר הכנסת עודד פורר, בבקשה, שלוש דקות לרשותך

עודד פורר: אדוני היושב בראש, חברי הכנסת, לצערי, אנחנו נמצאים כבר יותר מחמישה חודשים בתוך האירוע הזה, ואנחנו רואים שממשלת ישראל הובילה אותנו למצב שבו גבולות המדינה הצטמצמו לבין גדרה לחדרה; מצב שבו בצפון מפונים ובדרום מפונים, כשברור לחלוטין – ושיהיה ברור לכולכם שככה לא נראה הניצחון המוחלט – ככה נראה הביזיון המוחלט

עודד פורר:      	באותו הזמן נשמעות אזעקות גם בקריית שמונה וגם באילת

עודד פורר:  הרגילו אותנו למצב הזה

עודד פורר:  זה עובר כאילו זה בסדר

ארז מלול: באילת זו הייתה אזעקת שווא, ידידי

עודד פורר: הח'ותים צוחקים עלינו

עודד פורר:  החיזבאללה חוגגים עלינו

טלי גוטליב: במקרה - - - זה היה אזעקת שווא

עודד פורר: אני שמח שאתם שמחים ומאושרים שזו הייתה אזעקת שווא, אבל אונייה דרך ים סוף – להגיע לאילת, כבר לא מגיעה

טלי גוטליב: ברור

עודד פורר: נתיבי השיט לישראל סגורים

עודד פורר:  אז אל תיתלו בזה שזו הייתה אזעקת שווא

עודד פורר:  אילת עדיין מאוימת על ידי הח'ותים, לא יעזור - -     

טלי גוטליב: ברור

טלי גוטליב:  אנחנו במלחמת קיום

טלי גוטליב:  אנחנו במלחמה – אנחנו במלחמת קיום - - -     

עודד פורר: - - ירי של עשרות טילים בלי שום תגובה של מדינת ישראל

עודד פורר:  אז אל תתגאו בזה שהייתה אזעקת שווא

עודד פורר:  חברים, תושבי אילת נמצאים תחת איום – תתעוררו

טלי גוטליב: כל המדינה - - -       

עודד פורר: 	הח'ותים צוחקים עלינו

עודד פורר:  החיזבאללה מסתלבטים עלינו וחוגגים עלינו

עודד פורר:  אני אגלה לכם עוד משהו: אחרי חמישה חודשים עדיין יורים עלינו מרצועת עזה

עודד פורר:  אז אל תדברו איתי על ניצחון מוחלט

קריאות: - - - ברור

עודד פורר: זה בכלל לא ברור

עודד פורר:  אתם בעבר הרגלתם אותנו

עודד פורר:  ראש הממשלה נתניהו הרגיל אותנו, הרגיל אותנו לזה שיורים עלינו מעזה, וזה טפטופים, וזה בסדר – הרגילו אותנו, עד שקרה מה שקרה

עודד פורר:  אחר כך ומאז 7 באוקטובר מתחילים להרגיל אותנו שזה בסדר שיורים עלינו כל יום מלבנון

עודד פורר:  זה בסדר שכבר ממשלת ישראל הנוכחית ויתרה על הגליל

עודד פורר:  זה בסדר

עודד פורר:  הובלתם אותנו למצב שבו אין ביטחון, ואין תקווה, ואין סיבה אמיתית להמשיך את הביזיון הזה, שאתם מאפשרים אותו באיך שמנוהל האירוע הזה

ארז מלול: תודה רבה

ארז מלול:  חברת הכנסת טלי גוטליב

טלי גוטליב: עם ישראל הנכבד, באתי לכנסת ישראל, חשבתי שיהיו כאן 120 אנשים חכמים ובעיקר – 120 אנשים אמיצים

טלי גוטליב:  אז על חוכמה אפשר להתווכח, אבל אומץ – הוא או קיים או לא קיים

טלי גוטליב:  כל מה שאני שומעת פה כשאני יושבת במליאה זה למה ראש הממשלה צריך ללכת ולמה הממשלה צריכה ליפול, כי לא שמעתי אף חבר כנסת – אגב, לא מהאופוזיציה ולא מהקואליציה – שואל את השאלות הבאות, קחו דוגמה: ב-11 בספטמבר 2023 – לא המצאתי – שלושה שבועות לפני תופת אוקטובר, עומד הרמטכ"ל הרצי הלוי, עומד בכנס לזכר מלחמת יום הכיפורים, עומד ואומר שיש חשד חמור לאיחוד זירות ושאסור לזלזל באויב, ובמילותיו, שאסור להיות בהערכת חסר את האויב

טלי גוטליב:  אז מה עשית, אדון הרצי הלוי, הרמטכ"ל? מה עשית ב-11 בספטמבר לקראת 7 אוקטובר? האם אתה הזזת כוחות לדרום, לדוגמה? התשובה היא לא; אגב – תפתחו סוגריים – מה שלא הפריע לו למלצר ולדברר ולאשרר את השקר שהייתה תזוזת כוחות מהדרום לסוכה בחווארה

טלי גוטליב:  לדובר צה"ל לקח חודשיים להוציא הודעה שזה שקר, אבל לא זאת השאלה

טלי גוטליב:  מה עשית, אדוני הרמטכ"ל, מ-11 בספטמבר עד 7 באוקטובר, כשאתה אומר שיש חשד לאיחוד זירות? שאלה אחת

טלי גוטליב: השאלה שלישית לרמטכ"ל: תגיד לי, אדוני הרמטכ"ל, מ-11 בספטמבר עד 7 באוקטובר, תראה לי מה עשית רק כדי למלא את מחסני האמל"ח, לאחר שהעברנו נשק לאוקראינה

טלי גוטליב:  שלוש שאלות קטנות

טלי גוטליב:  מישהו שאל את השאלה הזאת? לא

מיקי לוי: תחמושת אין לנו

טלי גוטליב: אני רק אומרת, אני רוצה לשאול

טלי גוטליב:  אני לא מפחדת לשאול שאלות

טלי גוטליב:  אני מוכנה לספוג את כל הרפש וכל הרעל וכל הדמוניזציה שאני עוברת כי אוי אוי אוי, אני נוגעת בפרות הכי קדושות

טלי גוטליב:  ומאתרגים פה את הרמטכ"ל

טלי גוטליב:  אף אחד פה מהאופוזיציה, אגב, משחר המלחמה לא אמר מילה

טלי גוטליב:  תגידו אתם – גם מהקואליציה, אגב – האלוף חירם – תת-אלוף חירם? אני לא סגורה על הדרגות

משה טור פז: תת-אלוף

טלי גוטליב: תת-אלוף חירם, הגיבור הזה, היום מקבל הערה פיקודית

טלי גוטליב:  מה הוא עשה? הוא הפגיז אוניברסיטה שהיו בה אמצעי אמל"ח ומחבלים

טלי גוטליב:  קיבלת על זה הערה

טלי גוטליב:  תגיד, אדוני הרמטכ"ל, מישהו העיר לך?  מישהו נתן לך איזושהי הערה?     

ארז מלול: תודה רבה

טלי גוטליב: אז אני רק אסיים בשני משפטים ואומרת: אדוני הרמטכ"ל החליט שהוא מקים הרי ועדת חקירה – דיברנו פה היום

טלי גוטליב:  הוא יחקור את עצמו, הפקודים שלו יחקרו את עצמם

טלי גוטליב:  הוא גם ביקש שהדוח יהיה מוכן בתוך שבועיים

טלי גוטליב:  מיקי, אדוני היו"ר - - -     

מיקי לוי: תחקיר מבצעי

טלי גוטליב: תקשיב, בכל הכבוד, אתה יודע, הבגדים שלי מכובסים, המילים שלי פחות

ארז מלול: טלי, טלי, אפשרתי לך משפט סיום, לא לענות תשובות

טלי גוטליב: אני מבהירה ואומרת – לא עונה תשובות, רק מבהירה ואומרת לכל מי שתוהה לרגע - -     

ארז מלול: תישארי בשאלות

טלי גוטליב: - - שאנחנו ניתן שיהיו כאן תחקירים צבאיים, והשב"כ: אני, כל נאום שלי יוקדש פה לאפיזודה וסוגיה של הצמרת - -     

ארז מלול: תודה רבה

טלי גוטליב: - - כי אני לא אתן שיכפישו פה דרג מדיני כשהיו פה – באמת, אני מחזיקה את עצמי – היו כאן דברים נוראיים שהתרחשו על מדינת ישראל

ארז מלול: תודה רבה

ארז מלול:  חברת הכנסת עאידה תומא סלימאן, בבקשה

עאידה תומא סלימאן: כבוד היושב-ראש, חברי וחברות הכנסת, היום הוא היום הראשון של חודש רמדאן

עאידה תומא סלימאן:  רמדאן כרים (אומרת בערבית:) אני מאוד מקווה שהחודש הזה יביא איתו יותר חמלה ויותר רגיעה ויאפשר לאנשים באמת לעבור את החודש בשלום

עאידה תומא סלימאן:      לצערי הרב, הסימנים הראשונים לא מנבאים את זה

עאידה תומא סלימאן:  למרות החלטת ראש הממשלה והקבינט וההצהרה כאילו יאפשרו חופש פולחן וכניסה חופשית, מי שצפה אתמול בכניסות למסגד אל-אקצא, באנשים שרצו להגיע ולהתפלל, ראה את השוטרים מפעילים את האלות שלהם גם על מבוגרים וגם על צעירים, גם על נשים וגם על גברים, ולצערי הרב, כנראה הממשלה מחליטה משהו ושר הכישלון הלאומי מבצע משהו אחר

עאידה תומא סלימאן:  הוא עדיין מתעקש, רוצה להבעיר את השטח, חשוב לו להבעיר את השטח וחשוב לו להראות שכאילו הבעיה העיקרית היא בעיה בין-דתית, למרות שהיא לא כזאת

עאידה תומא סלימאן:      לצערי הרב, אותו שר, שאם היינו במדינה שיש בה קצת קצת הבנה לזכויות האזרח הבסיסיות ולזכויות האדם הבסיסיות והזכות הבסיסית של לחיות – ואני לא אגיד לחיות בכבוד, אנחנו כבר מדברים על לחיות; מאז שנאם חברי חבר הכנסת אחמד טיבי לפני שעה, שעה וחצי עד עכשיו השתנתה הסטטיסטיקה של הנרצחים באוכלוסייה הערבית

עאידה תומא סלימאן:  הוא דיבר על 38 נרצחים מתחילת השנה, ועכשיו הפכנו ל-39 קורבנות פשיעה ורצח באוכלוסייה הערבית תוך שעה אחת, ואני מאוד מקווה שהמספר לא יטפס למעלה

עאידה תומא סלימאן:  ובינתיים השר שאחראי לכישלון הזה, אחראי להשתוללות הזו ולשפיכת הדמים הזו, עדיין מחפש דרך להבעיר את השטח ועדיין מדבר על כל דבר חוץ מאשר על הדברים שבסמכות שלו, חוץ מאשר על האחריות שלו כלפי האזרחים

עאידה תומא סלימאן:  הגיע הזמן שהשר הזה זה לא יתפטר – יפוטר בבושת פנים על הפשעים שהוא חולל מאז שנכנס

עאידה תומא סלימאן:  הגיע הזמן שהממשלה, שעדיין רוצה - -     

ארז מלול: תודה רבה

עאידה תומא סלימאן: - - רוצה בהמשך כהונתו, שגם היא תתפטר

ארז מלול: תודה רבה

ארז מלול:  חבר הכנסת ירון לוי, בבקשה, שלוש דקות לרשותך

ירון לוי: אדוני היושב-ראש, כנסת נכבדה, בחודשים האחרונים עמד כאן שר האוצר ודיבר על תקציב המדינה

ירון לוי:  הוא אמר שמדובר בתקציב אחראי – כל כך אחראי, שלראשונה דירוג - -     

ארז מלול: ששש

ארז מלול:  חבר הכנסת רביבו, זה מפריע

ירון לוי: - - האשראי של מדינת ישראל ירד

ירון לוי:  יש כסף לכולם - - -     

ארז מלול: השר חיים כץ, זה מפריע

ירון לוי: להמתין, השר, שתסיים?     

התיירות חיים כץ: הכול בסדר

התיירות חיים כץ:  אתה - - -     

ירון לוי: תודה

ירון לוי:  הוא אמר שמדובר בתקציב אחראי – כל כך אחראי, שלראשונה דירוג האשראי של מדינת ישראל ירד

ירון לוי:  יש כסף לכולם, הוא צעק כאן מעל הדוכן

ירון לוי:  שר האוצר רק לא סיפר לאזרחים שהכסף הזה מגיע מהכיס שלנו

ירון לוי:  כל בית בישראל, כל משפחה, מנהלים את התקציב החודשי והשנתי בהוצאות קבועות והוצאות משתנות

ירון לוי:  בתקציב הזה, הממשלה מעלה לכל בית בישראל את ההוצאות החודשיות הקבועות

ירון לוי:  העלאת המע"מ ל-18% גורמת לכך שכולנו נשלם יותר – נשלם יותר בסופר, נשלם יותר על החשמל, על המים, על הדלק; הכול יעלה לנו יותר כסף

ירון לוי:  עלק תקציב אחראי

ירון לוי:  ואם כל זה לא מספיק, אז הממשלה גם החליטה להעלות את מס הבריאות, ובתקציב הזה כל אחת ואחד מאיתנו ישלם יותר כסף עבור הבריאות

ירון לוי:       על משרדי הממשלה המיותרים אני לא אדבר

ירון לוי:  נדמה לי שאזרחי ישראל השלימו עם העובדה שבכנסת יש שרים שלא סוגרים את החודש וצריך לדאוג להם לפרנסה גם אם אנחנו בזמן מלחמה

ירון לוי:  תודה

ארז מלול: תודה רבה

ארז מלול:  חברת הכנסת שלי טל מירון – אינה נוכחת; חבר הכנסת ווליד טאהא – אינו נוכח

טלי גוטליב: רגע, דילגו על אריאל

ארז מלול: אה, סליחה, סליחה

ארז מלול:  חבר הכנסת אריאל קלנר

ארז מלול:  סליחה

ארז מלול: בבקשה

אריאל קלנר: אדוני היושב-ראש, כנסת נכבדה, חודש אדר ב' טוב ושמח

אריאל קלנר:  סיפור קצר, אדוני היושב-ראש, לחודש אדר

אריאל קלנר:  רב של בית כנסת קטן נפטר, עלה לשמיים וקיבל מקום בגן עדן

אריאל קלנר:  בעודו מטייל בגן עדן שם לב שאחד המתפללים בבית הכנסת שלו, נהג האוטובוס בעייתי במיוחד, קיבל מקום הרבה יותר מיוחד ממנו

אריאל קלנר:  פנה הרב אל הקדוש ברוך הוא ושאל: איך נהג האוטובוס, שישן בשיעורים שלי, קיבל מקום יותר טוב ממני בגן עדן? ענה לו הקדוש ברוך הוא: כשאתה היית מעביר שיעור, כולם ישנו; כשהוא נהג, 50 איש צרחו שמע ישראל

אריאל קלנר:       נזכרתי בזה בעקבות כנס הלשעברים ממערכות הביטחון, כנס INSS, בשבוע שעבר

אריאל קלנר:  מקומם, אדוני, בגן עדן מובטח

אריאל קלנר:  בזכותם, כל עם ישראל צריך לעשות תפילות הודיה שעה-שעה על הנס שאנחנו עדיין קיימים כשאלה היו בכירים במערכות הביטחון

אריאל קלנר:  זה היה כנס של עגל הזהב 2024

אריאל קלנר:  בניתוק מוחלט מהמציאות, בלי חשבון נפש מינימלי, הסבירו המומחים הדגולים שהלקח שלהם מ-7 באוקטובר הוא שחייבים להקים מדינה לרוצחים שלנו

אריאל קלנר:  חלקם הסבירו שהטבח היה באשמתנו, שהיינו צריכים לתת להם מדינה קודם, שרשות הרצח הפלסטינית היא הנציגות הלגיטימית שאיתה צריך לדבר

אריאל קלנר:       במקום לבחון מחדש את הדרך ולהבין שאם רשות הרצח הפלסטינית, שבכיריה מהללים את הטבח, שמשלמת למרצחים, כולל למרצחי הנוח'בה, שמחנכת שפלסטין היא מהים עד הנהר ושרצח יהודים הוא המעשה הנעלה ביותר, היא הנציגות, אז צריך לחשב את כל מסלול אוסלו מחדש, במקום זאת, הם שוב מדקלמים את אותן סיסמאות – סיסמאות, אדוני, של כת משיחית שאוסלו ומדינה פלסטינית הם "אלה אלוהיך ישראל" שלה

אריאל קלנר:  ואחרי זה, הם לועגים לימין, לנו, שאנחנו משיחיים

אריאל קלנר:       חלק מאותה חבורה קראו לפגוע בביטחון המדינה ולאי-התייצבות לשירות בגלל עילת הסבירות

אריאל קלנר:  כמו המלך בסיפור בגדי המלך החדשים, שהולך עירום ואיש לא מדבר, כך הם מגיעים עם קורות החיים שלהם, והקהל מאזין, והציבור צופה

אריאל קלנר:       אזרחי ישראל, אם מי שעומד לפניכם מדבר דברי הבל שהוכחו כשגויים והרסניים, וכל מה שיש באמתחתו זה קורות חיים, אז כנראה זה כל מה שיש לו, ומוטב לשמור מרחק ממנו ומעמדותיו

אריאל קלנר:  אל תדאגו להם, אזרחי ישראל, את גן העדן שלהם הם כבר הרוויחו

אריאל קלנר:  תודה רבה

ארז מלול: תודה רבה

ארז מלול:  חברת הכנסת שלי טל מירון – אינה נוכחת; חבר הכנסת ווליד טאהא – אינו נוכח; חברת הכנסת קארין אלהרר – אינה נוכחת; חבר הכנסת ניסים ואטורי – מוותר; חברת הכנסת גלית דיסטל אטבריאן – אינה נוכחת; חבר הכנסת יצחק פינדרוס – אינו נוכח

ארז מלול:  חבר הכנסת משה טור פז, בבקשה

משה טור פז: אדוני היושב-ראש, חבריי חברי הכנסת, לא בטוח שכולם שמו לב, אבל היום ראש חודש אדר, הסתיים בדיוק

טלי גוטליב: אריאל קלנר אמר עכשיו

משה טור פז: שמעתי

משה טור פז:  ונהפוך הוא, פורים, כמה מתאים, כמה מתאים לזמנים האלה

משה טור פז:  הרי הכול הפוך פה

משה טור פז:  הכול ונהפוך הוא, טלי

משה טור פז:  הינה, השבוע התראיינתי בכלי תקשורת חרדי

משה טור פז:  מה אמר לי המראיין? אתם רוצים להוציא אותנו מבית המדרש

משה טור פז:  אתם רוצים לשלוט עלינו, עליי ועל ילדיי

משה טור פז:  אני רוצה לשלוט פה? האירוניה כמעט התאבדה בו ברגע

משה טור פז:      אז אני רוצה להגיד לכם, חבריי חברי הכנסת, הינה הודעה דרמטית: מדינת ישראל היא מדינת חוק, כן, אמיתי

משה טור פז:  פוגל, לא ונהפוך הוא, זה על אמת

משה טור פז:  מדינת ישראל היא מדינת חוק

משה טור פז:  על ידי חוקים אנחנו עושים גם כשלא כל כך בא לנו

משה טור פז:  אנחנו למשל משלמים מס הכנסה, אגרות; אנחנו חוצים מעבר חצייה רק כשירוק; אנחנו שמים חגורת בטיחות, השר

משה טור פז:  כמו שהייתי אומר לתלמידים שלי, החיים הם לא פיקניק

משה טור פז:  חלק מהחוקים אני עושה כי אני מסכים איתם, וחלק מהם אני עושה כי זה החוק

משה טור פז:      והינה תגלית, גם היא חדשה – ונהפוך הוא: בין החוקים נמצא חוק גיוס חובה, חוק שירות הביטחון

משה טור פז:  החוק הזה מחייב כל גבר ואישה המחזיקים בתעודת זהות כחולה וכשירים רפואית להתגייס לשורות צבא ההגנה לישראל

משה טור פז:  הינה, חוק דווקא הגיוני, לא צריך לחלוק עליו

משה טור פז:  תסתכלו מסביב

משה טור פז:  בואו לא ניתמם – למדינתנו המון אויבים; בכל דור ודור עומדים עלינו לכלותנו

משה טור פז:  הרי זה לא ריפוי בעיסוק או חוג לפנסיונרים

משה טור פז:  מה שנדרש מאיתנו הוא להגן על חיינו, לכן יש חוק שירות ביטחון

משה טור פז:  בשפה הדתית, אולי אני לא אחדש לכם הרבה, אבל כתוב: "אלה החֻקים והמשפטים והתורֹת אשר נתן ה' בינו ובין בני ישראל"

משה טור פז:  יש חוקים ויש משפטים, דברים שאני מבין ושאני לא מבין

משה טור פז:       ואם כבר בשפת המקורות, עוד חודש וחצי נקרא בהגדה של פסח על יציאה מהכלל: "לכם ולא לו"

משה טור פז:  כיוון "שהוציא עצמו מהכלל, כפר בעיקר", אומרת התורה על ארבעת הבנים

משה טור פז:  והרשע שואל: "מה העבודה הזאת לכם?" אז אני שואל את חבריי, אחיי החרדים: מה העבודה הזאת לכם? באמת אתם עובדים? אי-אפשר גם לשרת בצבא וגם להיות אדם ירא שמיים? ובאופן ספציפי לאחיי, לאחיי ממפלגת ש"ס, אני אומר: הרי אתם, רובכם שירתם בצבא

משה טור פז:  רוב מצביעיכם משרתים

משה טור פז:  עכשיו צאו וקראו לתלמידיכם – היום אור לאדר ב', מייד, בסוף ראש חודש - -      

ארז מלול: תודה רבה

ארז מלול:  תודה

משה טור פז: - - אני קורא לכם – "מי יודע אם לעת כזאת הגעת למלכות": אל תחרישו

משה טור פז:  אדוני היושב-ראש, אל תעמדו מנגד

ארז מלול: תודה רבה

משה טור פז: קראו גם לתלמידיכם, גם למצביעיכם, גם למצביעי יהדות התורה, לשאת בנטל

משה טור פז:  תודה רבה

ארז מלול: תודה רבה

ארז מלול:  תודה רבה

ארז מלול:  חברת הכנסת קטי קטרין שטרית – מוותרת

ארז מלול:  חבר הכנסת יואב סגלוביץ' – אינו נוכח

קריאה: למה לא נוכח?     

ארז מלול: אה, לא ראיתי, הוא עמד עם הגב

משה טור פז: נוכח, נוכח

ארז מלול: בוא, בבקשה, נו

ארז מלול:  הוא חבר טוב

ארז מלול:  מה, אני לא אתן לו?     

יואב סגלוביץ': אדוני היושב בראש, חבריי חברי הכנסת, בכל מקום הוא רץ וצרח, קפץ וצרח, רץ מכל מקום וצעק: משילות, ביטחון אישי

יואב סגלוביץ':  מי האיש?     

משה טור פז: מי זה? מי זה?     

יואב סגלוביץ': איתמר בן גביר רץ וצעק ורץ וצעק, והיכן הוא היום?     

משה טור פז: איפה הוא?     

יואב סגלוביץ': השר לביטחון כלום ושום דבר

משה טור פז: איפה הוא?     

יואב סגלוביץ': הוא פוגע בביטחון האישי של מדינת ישראל ושל אזרחי מדינת ישראל

יואב סגלוביץ':  הפשיעה בחברה במדינת ישראל נוסקת

יואב סגלוביץ':  כל שנת 2023 החברה בישראל מדממת, החברה הערבית והחברה היהודית, אבל איתמר בן גביר לא השתנה

יואב סגלוביץ':  הוא רץ וקופץ, רץ וצועק

יואב סגלוביץ':  היום הוא בממשלה; יש שרים; יש תוכניות

יואב סגלוביץ':  הוא רץ וקופץ ומפרק כל דבר שזז

יואב סגלוביץ':  אבל הוא פוגע בביטחון האישי, קודם כול של אזרחי מדינת ישראל, ושל עוד אזרח אחד, שמו בנימין נתניהו

יואב סגלוביץ':  הוא פוגע לו בביטחון האישי כל כך, שהוא נראה מבוהל מכל החלטה, ומרוב בהלה הוא גם מקבל החלטה שהוא יפקיע מהשר הזה את האחריות להר הבית, וקורה הדבר הכי מוטרף שיכול להיות: ראש הממשלה יקבע מי ייכנס להר הבית ומתי יפרצו שוטרים

מיקי לוי: מפקד המחוז יצלצל אליו

יואב סגלוביץ': החלטה מסוכנת ביותר, שקיבל ראש ממשלה לא כשיר, שמינה אדם בלתי כשיר, שגורם נזק למדינת ישראל

יואב סגלוביץ':  39 נרצחים בחברה הערבית מתחילת השנה

יואב סגלוביץ':  בשנה הקודמת היו בעת הזו 30, ואז עמדתי כאן על הדוכן הזה ואמרתי: תראו, הגרף עולה ולא יורד, ואיפה אתם ממשלת ישראל, כלום ושום דבר

יואב סגלוביץ':       יושב השר דיכטר בצד אחד – הוא פעם עסק בענייניו של בן גביר, כי הוא היה בדוקאי שלו –  יושב מולו, יושב איתו בקבינט ושקט הס

יואב סגלוביץ':  שקט הס

יואב סגלוביץ':  שקט בממשלה, שקט בין השרים, שקט בכל מקום, כי לא אכפת לכם כלום מהביטחון האישי של מדינת ישראל

יואב סגלוביץ':  לרוץ בנגב ולהגיד ביטחון אישי – הוא אומר

יואב סגלוביץ':  ראיתם אותו מגיע לרצח הכפול שהיה בערד? מה פתאום; ראיתם אותו מגיע לפיגוע? מה פתאום

יואב סגלוביץ':  זה האיש, זאת דמותו

יואב סגלוביץ':  האיש שקופץ בחליפה, שראש הממשלה לא רצה להצטלם איתו, היום הוא מתחבק איתו

יואב סגלוביץ':  האסון של כולנו הוא נתניהו, הביטוי של זה הוא בן גביר

ארז מלול: תודה רבה

ארז מלול:  חברת הכנסת יוליה מלינובסקי

ארז מלול:  חברת הכנסת יוליה – אינה נוכחת

ארז מלול:  חבר הכנסת בועז טופורובסקי, בבקשה

ארז מלול:  אחרון הדוברים, אחרון אחרון חביב, אבל תהיה חביב

בועז טופורובסקי: חמוד, בטח

בועז טופורובסקי:  מה השעה? כלומר כמה זמן יש לנו?     

ארז מלול: שלוש דקות לרשותך

בועז טופורובסקי: תודה רבה אדוני היושב-ראש, חבריי חברות וחברי הכנסת ומי שיש כאן בממשלה – אני מניח שהשרים שם מאחור איפשהו, מקשיבים בקשב רב

בועז טופורובסקי:  לדעתי, העלאת מע"מ זו פעולה שמראה על חוסר הלב והאכפתיות שיש לממשלה

בועז טופורובסקי:  כי העלאת מע"מ לא מעלה רק לעשירים; היא לא מעלה רק לאלה שיש להם את הבתים הכי יקרים, את הרכבים הכי יקרים, היא מעלה לכולם, לכל מי שקונה בסופר –בירוחם או ברמת אביב גימל, בטבריה או באילת

בועז טופורובסקי:  זה מעלה את המחירים של החשמל לכולם, של המים, של כל מוצרי הצריכה הבסיסיים

בועז טופורובסקי:  אולי לא פירות וירקות, אבל תראו שזה מגיע אליהם, כי זה מעלה את מחירי הדלק, את מחירי ההובלה, את מחירי הקרטונים, את מחירי המים לגדל אותם, את מחירי הדשן

בועז טופורובסקי:      העלאה של אחוז במע"מ, שלא תתבלבלו, זה לא אומר שמשפחה המוציאה 1,000 שקלים, עכשיו יעלו לה ההוצאות בעוד עשרה שקלים, אלא זה הרבה יותר

בועז טופורובסקי:  כי אם המים לייצור מוצר עולים, והחשמל לייצור מוצר עולה, והמוצרים הבסיסיים לייצור מוצר עולים – אז הכול עולה

בועז טופורובסקי:  אבל כשמוכרים אותם מעלים את זה בקצת יותר – יותר מהאחוז במע"מ – ואז המוצר הבא עולה יותר, ונוצר מצב שמוצר – כמו נגיד בגד – לא יעלה בעוד אחוז, הוא יעלה בעוד עשרה אחוזים

בועז טופורובסקי:      זה מתחבר לחוסר האכפתיות וחוסר השוויוניות ובאמת חוסר האומץ להתעסק עם הדברים הרציניים שיש בממשלה הזו

בועז טופורובסקי:  כמו שהממשלה הזאת יש בה גורמים שמשום מה מפריע להם שמחלצים יתומים או שפוגעים בחפים מפשע

בועז טופורובסקי:  הם לא אוהבים את הקווים האפורים, הם אוהבים שחור ולבן: או שכולם אויבים או שכולם חברים; או שכולם ישלמו יותר – לא משנה אם אתה עשיר או עני – או שכולם ישלמו פחות; או שנהרוג את כולם, גם אם הם מחבלים, גם אם הם ילדים, גם אם הם זקנים, או שלא נהרוג את כולם; או שכולם אויבים או שאף אחד לא אויב

בועז טופורובסקי:      בדבר אחד הם כן מבדילים בין דם לדם: אם יש לך כוח פוליטי בתוך הממשלה הזאת, אתה יכול להיות חלק מקבוצה שלא משרתת, לא משלמת מיסים, ומקבלת כסף מאלה שמשלמים מיסים, ומקבלת הגנה מאלה שמשרתים

בועז טופורובסקי:  אתה יכול להיות חלק מקבוצה שבה יגידו לאלה שעובדים: עבדו יותר; לכל אלה שמשרתים – שרתו יותר; לכל אלה שמתנדבים – התנדבו יותר – אבל הקבוצה הזאת תקבל יותר קצבאות, יותר כסף, לא תצטרך לשרת, לא תצטרך לעבוד

בועז טופורובסקי:  הדבר הזה לא יכול להחזיק זמן

בועז טופורובסקי:       זו ממשלה בתקופה נוראית של מדינת ישראל, שרק מקצינה את ההבדל בין חלק מהאזרחים; זו ממשלה שאיפה שנוח לוקחת מכולם ואיפה שלא נוח לוקחת מאלה שלא נמצאים בממשלה; זו ממשלה שאמורה להיות ימין על מלא, אבל היא ממש לא ימין על מלא, היא דתי על מלא

גלעד קריב: שקרנים על מלא

בועז טופורובסקי: אין לי בעיות עם דת, יש לי בעיות כאשר אנשים שמדברים בשם הדת אומרים: אתה דתי – אתה לא תשרת, אתה דתי – אתה לא תעבוד, אתה לא דתי – אתה תשרת, אתה תעבוד, אתה תשלם בעבור הדתי

בועז טופורובסקי:  כל מיני דברים, שאי-אפשר להסביר אותם, רק מי שמאמין יכול להבין, מי שלא מאמין צריך לעבוד יותר ולשרת יותר

בועז טופורובסקי:      זו ממשלה שבאה ואומרת לעם ישראל שקרים

בועז טופורובסקי:  היא יודעת להרחיק את כל אלה שמהצפון ומהדרום מהבתים שלהם, ולהגיד להם שהם ישלמו יותר; להגיד להם שהם ירוויחו פחות; להגיד להם שהם ישרתו יותר; להגיד להם שהם ימותו יותר

בועז טופורובסקי:  זו ממשלה שמפחדת לטפל בבעיות העומק של מדינת ישראל

בועז טופורובסקי:  ממשלה שמנסה להפוך את מדינת ישראל לדתית יותר, לשמרנית יותר, לליברלית פחות, לשוויונית פחות, לממשלה ציונית פחות

משה סעדה: למה? למה? למה פחות?     

בועז טופורובסקי: אתה צודק, ציונית פחות

בועז טופורובסקי:  כי אצלה יש לך אלמנטים לא ציוניים בממשלה, שאומרים שזה בסדר שקבוצות שלמות באוכלוסייה לא ישרתו למען המדינה; לא ייתנו למען המדינה; לא ישלמו מיסים; וקבוצות אחרות, שבוא נקרא להן – הן אולי לא חלק מהממשלה: ליברלים, מעמד ביניים – פראיירים מבחינתם – יהיו יותר פראיירים; יעבדו קשה בשביל אותם אלה שלא עובדים קשה; ישרתו קשה בשביל אותם אלה שלא ישרתו קשה

בועז טופורובסקי:      ואנחנו אומרים כאן, אנחנו עדיין מדינה אחת אבל אני חלק מקבוצת אוכלוסייה הולכת וגדלה שבאה ואומרת: אנחנו לא נהיה פראיירים שלכם

בועז טופורובסקי:  ואני אומר לכם יש לי שלושה ילדים, אני לא אקבל אף אחד – לא אכפת לי אם הוא נשיא ארצות הברית, ראש ממשלת ישראל, רב גדול או חבר כנסת או שר – אף אחד שיגיד שהבנים שלי והבנות שלי הם בסדר בשביל לסכן את עצמם למען מדינת ישראל, והבנים שלהם או הבנות שלהם לא עושים את זה

ארז מלול: תודה רבה

בועז טופורובסקי: 	אני לא אקבל אף אחד שיבוא ויגיד שהילדים שלי צריכים לעבוד קשה מאוד בשביל אחרים, כשהילדים שלהם יעבדו הרבה פחות קשה

ארז מלול: תודה רבה

בועז טופורובסקי: אני לא אקבל אף אחד שיגיד לי מה אני צריך לעשות בשם אמונה שאני לא יכול להבין אותה

בועז טופורובסקי:  או שאנחנו נדע לעבוד ביחד עם זכויות וחובות שוות, או שהמדינה הזאת לא תהיה אותה מדינה

בועז טופורובסקי:  תודה רבה

ארז מלול: תודה רבה

ארז מלול:  אני מזמין את ידידי, חבר הכנסת ינון אזולאי לסכם את הדיון

ארז מלול:  בבקשה

גלעד קריב: הממשלה לא רוצה לומר לכם משהו? שר האוצר? כדאי שיעלה ויחגוג עוד הצלחה, כמו באג"ח זבל שהוא מכר לכל העולם

ינון אזולאי: אדוני היושב-ראש, חבריי חברי הכנסת, האמת, שמעתי פה את רוב הנאומים של החברים שעלו אחד לאחר השני

ינון אזולאי:  לא היו הרבה - - -      

נאור שירי: מסכים עם כולם

ינון אזולאי: הייתי יכול להסכים

ינון אזולאי:  אבל אני אגיד לך, נאור, לא היו הרבה שדיברו לעניין הצו

ינון אזולאי:  אתה למשל דיברת לעניין

ינון אזולאי:  אתה דיברת לעניין, ירון לוי דיבר לעניין

ארז מלול: חבר הכנסת ששון גואטה, אתה מפריע

ינון אזולאי: שמעתי

ינון אזולאי:  גם האחרון שדיבר, בועז, גם דיבר לעניין של זה

ינון אזולאי:  אבל מה, אתה יודע, דיברת לעניין, דיברתם כלכלה – בסדר

ינון אזולאי:  אבל היה מי שבא ובסוף ניסה לקחת את זה למקומות אחרים

ארז מלול: חברי הכנסת

ינון אזולאי: ניסה לקחת את זה למקום של פילוג

ינון אזולאי:  הוא אומנם עשה את זה כזה בחצי אלגנטיות

ינון אזולאי:       היום בישיבת הסיעה של ש"ס הגיעו אלינו חלק ממשפחות החטופים, וכל אחד סיפר את הסיפור – את הסיפור של הבת, של האימא, של האח, של כל מי שהיה שם

ינון אזולאי:  לא פעם מגיעות לשם משפחות של חטופים, ומשתדלים ושומעים ועושים הכול, גם על מנת לראות איך לסייע

ינון אזולאי:  הייתה שם אימא של רומי גונן, מירב לשם גונן, והיא אמרה: אני מבקשת מכם דבר אחד

ינון אזולאי:  לא בטוח שאתם יכולים לעזור לי; לא בטוח שפה האצבע שלכם

ינון אזולאי:  בממשלה יש, והיא ביקשה שנעשה את כל המאמץ בממשלה

ינון אזולאי:  יש לנו שישה שרים, וגם הובטח שכל מה שרק אפשר נעשה עד עכשיו וגם ייעשה כשתגיע העסקה עם ההחלטות, ככל שיהיו גם קשות; נצטרך להצביע ולעשות הכול על מנת לשחרר את החטופים

ינון אזולאי:  אבל בועז, אני חייב שתשמע רק את הדבר הזה

ינון אזולאי:  אמרה אימא של רומי: קשה לי לחזור על הסיפור של הבת שלי כל פעם

ינון אזולאי:  היא אומרת: לפעמים כשאתה חוזר על הסיפור אז משהו מקל עליך ואתה יכול לספר אותו שוב ושוב

ינון אזולאי:  אבל היה קשה לה לחזור על הסיפור

ינון אזולאי:  היא אומרת: לי כל פעם מחדש יותר קשה

ינון אזולאי:  והיא אמרה: אני  מבקשת מכם שתמשיכו עם האחדות

ינון אזולאי:  האחדות התרופפה, לצערנו

ינון אזולאי:  ב-7 באוקטובר, שמחת תורה, באותו רגע שזה קרה, ראינו את כל עם ישראל מגויסים, באמת – דתיים, חילונים, חרדים, לא חרדים, דתיים-לאומיים

ינון אזולאי:  באמת, כולם התגייסו, כל עם ישראל בתפארתו

ארז מלול: חברי הכנסת, בבקשה

ינון אזולאי:   אני לא חושב שאז שמענו איזה שיח של שנאה, איזה שיח של "אנחנו ואתם"

רון כץ: למה, עכשיו יש אותו?     

ינון אזולאי:   אני חושב שאתה לא מונח

בועז טופורובסקי: ינון, אני אוהב אותך, אבל אני שמעתי חלק מהאנשים לפני כן, והם האשימו את הצבא, והאשימו את השב"כ, והאשימו את השמאל, והאשימו את רבין, והאשימו אני לא יודע את מי

ינון אזולאי: בועז, אני לא יודע אם שמעת, ואני חושב שמעולם לא שמעת אותי מאשים צד כלשהו

ינון אזולאי:  אגב, איך אמרת? אמרת: אדם שמאמין אז הוא מאמין גם על הגיוס וגם על הפרנסה וגם על הכול

ינון אזולאי:  אני, כיהודי מאמין, מה שקורה – אני לא מתלונן

ינון אזולאי:  אני יכול לבכות, אני יכול לפעמים גם לשאול

ינון אזולאי:  יכול להיות שאני אקבל תשובה בדרך כלשהי

אלעזר שטרן: אבל אתה יכול לשנות, אתה צריך לשנות

ינון אזולאי: אני יכול גם בסופו של דבר לעשות השתדלות על מנת לשנות, ועושים את זה

ינון אזולאי:  ולכן גם יכול להיות שמצד אחד יותר קל לי לקבל את המקרים שקורים, גם כשקורה לי באופן אישי משהו

ולדימיר בליאק: אני גם יודע, ינון, שאתה לא תעזוב לחו"ל

ולדימיר בליאק:  אתה לא תטוס לחו"ל

ינון אזולאי:   שאני גם לא אטוס לחו"ל? אני משתדל לא לטוס לחו"ל

ינון אזולאי:  אני, שלוש פעמים בחיים שלי – כשאבא שלי נפטר, והיה מוכר פה, כולם מכירים אותו; רק תגיד למאיר כהן אבא שלי, אתה תראה אותו - - -      

בועז טופורובסקי: אבא שלך היה איש - - -      

ינון אזולאי: כשהוא נפטר – אני אספר לך סיפור, רק תבין מה זו אמונה

ינון אזולאי:  כשאמונה – תלך עם האמונה עד הסוף

ינון אזולאי:  אבא שלי היה חולה כמה פעמים

מאיר כהן: זכר צדיק לברכה

ינון אזולאי: 
	זכר צדיק לברכה, הריני כפרת משכבו

ינון אזולאי:  וכשהוא היה חולה כמה פעמים, הרבנים אמרו: לא צריך לפרסם את זה

ינון אזולאי:  יש גמרא שאומרת שהנס צריך להיות יותר גדול, תתפללו

ינון אזולאי:  ובאמת הוא היה כמה פעמים חולה במשך 12 שנה, ואף פעם לא ידעו, רק, אתה יודע, בקושי ידעו, והתרפא

ינון אזולאי:  בפעם האחרונה שהוא היה חולה כבר ידעו יותר

ינון אזולאי:  בשמחת תורה, אגב, אפרופו שמחת תורה, היינו סביב המיטה שלו כל הנכדים, כל הילדים, כולם היינו

ינון אזולאי:  ראינו שהמצב מידרדר, שרנו סביב המיטה שלו, ואז ברגע אחד הוא ברח מאיתנו

ינון אזולאי:  כנראה חוסר הכרה, אחר כך אמרו, אבל 30 יום היה בבית

ינון אזולאי:  במוצאי שמחת תורה פתאום התפרץ בכל התקשורת: אתם יודעים, השר לשירותי דת חולה, ואז התחילו תפילות, תפילות רבות התחילו

ינון אזולאי:  וכשהתחילו התפילות של כל עם ישראל, אני רוצה להגיד לך שאני אמרתי לקדוש ברוך הוא בעצמי, ואני אומר את זה: הרי אתה מבקש ממני כיהודי מאמין לקדש שם שמיים, שכל מה שאני אעשה, שיהיה קידוש שם שמיים

ינון אזולאי:  תשמע בקולי ואני אעשה, איזושהי עסקה שאתה עושה עם הקדוש ברוך הוא מבחינה אמונית – הקדוש ברוך הוא, אתה נותן לי ואני מחזיר לך

ינון אזולאי:  ובאמת היו תפילות רבות, היו תהילים והיו כל התפילות שאתה מכיר

ינון אזולאי:       אחרי 30 יום בדיוק, זה היה מוצאי בחירות של רשויות מקומיות ב-2018, בשעה 18:00 אבא שלי נפטר, החזיר את נשמתו

ינון אזולאי:  ואז אני מרגיש בלב שלי ואני אומר לקדוש ברוך הוא: תראה, עשינו תפילות, קבלות, כל מה שאתה רוצה

ינון אזולאי:  למה לקחת לנו אותו? מצד אחד אתה אומר:  תשמע, אתה יהודי מאמין, מה אתה כופר? מה אתה שואל את הקדוש ברוך הוא דבר כזה? אבל כן, מותר לך לשאול, אף אחד לא אומר שאסור לך לשאול

ינון אזולאי:  מותר לך לשאול

ינון אזולאי:  והלכתי ללוויה ואני עומד שם ואני שואל את עצמי – ובאו אלפים – ואני שואל את עצמי בלוויה ואני אומר: תגיד לי, כל אלה התפללו, וכל מי שהיה מסביב ומכיר אותו והתפלל, וגם אנשים שלא האמינו התפללו; באו אליי ואמרו: אם זה עוזר שאני אתפלל, אני אתפלל

ינון אזולאי:  זה טוב לך? תעשה את זה

ינון אזולאי:  אתה רוצה שאני אקבל על עצמי משהו? אני אעשה איזה מעשה טוב, אין בעיה, וזה קרה, אבל החמצה הייתה

ינון אזולאי:       הלכנו הביתה, ישבנו שבעה

ינון אזולאי:  באמצע השבעה קיבלתי תשובה, כיהודי מאמין

ינון אזולאי:  באו אלפים לנחם בימים האלה, כולל יושבי הבית הזה, ואני רואה את שטרן ואת מיקי ואת מאיר

ינון אזולאי:  באמת, כמעט כולם באו לנחם, כל יושבי הבית הזה באו, וכל יום אלפים, והגיעו, אני לא מגזים, אלפי סיפורים שלא הכרנו אותם

ינון אזולאי:  אלפי סיפורים

ינון אזולאי:  ואז אני מסתכל ואני אומר לקדוש ברוך הוא: תשמע, עכשיו אני מבין

ינון אזולאי:  קידוש שם שמיים לא נמדד במה שאני חושב, קידוש שם שמיים נמדד במה שנעשה באמת כמה שיותר רחב

ינון אזולאי:  ולכן, כשאתה מדבר על אמונה, וזה בסדר, אז כשאני אומר אמונה, האמונה שלי היא אבסולוטית; אמונה בקדוש ברוך הוא אצלי היא אבסולוטית

ינון אזולאי:  אני יכול לקבל שאתה רוצה לדבר, ואני אומר שצריך לדבר, ואני חושב שבדיבור אנחנו יכולים להצליח ובדיבור אנחנו נגיע להבנות

ינון אזולאי:  וכשאנחנו עוברים ימים כאלה קשים – היום אימא של רומי גם אמרה שהביאו בתקשורת אחד חרדי שאמר: זה קרה בגלל שעשו את זה בשבת

ינון אזולאי:  אני לא מסכים עם האמירה הזאת

ינון אזולאי:  מי אני שאחליט למה זה נעשה? אני בכלל יכול להגיע למחשבות למה החשבון הזה נעשה?      

בועז טופורובסקי: אתה צודק, אנחנו לא יודעים, אבל אני שואל שאלה

בועז טופורובסקי:  אמונה – כל אחד, איש באמונתו יחיה, זה בסדר

ינון אזולאי:   ולכן אני לא מתערב

בועז טופורובסקי: וגם לי יש תפיסת יהדות מסוימת

בועז טופורובסקי:  אבל עכשיו בסופו של דבר צריך לבנות בניין

בועז טופורובסקי:  אם לא יהיו בסוף הפועלים שיבנו את הבניין, אפשר להאמין עד מחר – הוא לא ייבנה

בועז טופורובסקי:  זאת אומרת, חסרים לנו חיילים

בועז טופורובסקי:  הבן שלי הולך להילחם כי הוא מאמין בזה

בועז טופורובסקי:  זה לא שתגיד: האמונה שלי אומרת שאני לא אוכל להילחם

בועז טופורובסקי:  אני נלחם בתפילה

בועז טופורובסקי:  מה יקרה? הבן שלי יגיד: גם האמונה שלי מונעת להילחם, גם אני אשב ואתפלל

ינון אזולאי: בועז, אני לא נכנס לוויכוח הזה

ינון אזולאי:  אתה יודע למה? כי לא באתי על העניין שאמרת את זה

ינון אזולאי:  אני באתי על עצם ההגשה של זה

ינון אזולאי:  אני מדבר על ההגשה

בועז טופורובסקי: כל אחד באמונתו

ינון אזולאי:   אני לא אמרתי לך על עצם זה

ינון אזולאי:  האמונה שלך היא כזאת והדרך שלך היא כזאת וזה בסדר

ינון אזולאי:  אני מכבד אותך, אגב

בועז טופורובסקי: גם אני קראתי את אותו תנ"ך, גם אני לפעמים קורא, אתה יודע, פה ושם רמב"ם ועוד

בועז טופורובסקי:  אני לא מתיימר להגיד שאני מעמיק כמוך, בטח לא כמו רבנים

ינון אזולאי:   למה לא? אתה יכול כמו כולם

בועז טופורובסקי: גם מההיכרות שלי עם היסטוריית ישראל וגם עם מה שכתוב בהרבה מאוד מקומות, לא יכול להיות שחלק מהיהודים, אומרים להם: תילחמו נגד אנשים שמנסים להרוג אותנו, וחלק, לא אומרים להם: אל תילחמו, הם אומרים: אנחנו לא נלחמים כי אנחנו מתפללים

בועז טופורובסקי:  פעם אמרו לקצת, אבל לא ל-66,000, כשעכשיו חסרים לנו אנשים

ינון אזולאי: אני קורא למה שעשינו עכשיו דיאלוג ושיח ולא ויכוח, בסדר?      

בועז טופורובסקי: נכון

בועז טופורובסקי:  לא, אני שואל

בועז טופורובסקי:  זה קצת לא נעים - - -      

ינון אזולאי:   אני מוכן גם לשבת איתך

ינון אזולאי:  אני לא הולך למקום הזה ואני לא הולך לענות על זה, וזה גם לא נכון שאולי אותך לא שומעים ואותי כן שומעים או משהו אחר, כמו שאתה אומר

ינון אזולאי:  אני רק אומר דבר אחד: אם מבקשים מאיתנו להמשיך את האחדות, אנחנו צריכים לעשות את זה, וגם אם יש בינינו מחלוקות זה בסדר, חילוקי דעות זה בסדר

ינון אזולאי:  אותו אחד שאמר על נובה – אני, אגב, מוקיע את זה, אבל איפה הבעיה? שאם התקשורת הייתה רוצה, הייתה מוצאת מספיק אנשים טובים, חרדים, שיבואו ויראו את הפרצוף היפה שלהם, אלא מה, חיפשה את החריג שבחריג – אגב, כי זה מביא להם כותרת

ינון אזולאי:  אין לי בעיה עם זה

בועז טופורובסקי: אין ספק, הכול בסדר

ינון אזולאי:   אבל אני אומר, אל תגידו שאתם נקיי כפיים בתקשורת

ינון אזולאי:  אל תגידו

בועז טופורובסקי: אני לא תקשורת, אני נציג ציבור

ינון אזולאי: לא אתה

ינון אזולאי:  אני מביא את המקום הזה

ינון אזולאי:  ולכן, הציפייה מאיתנו כשליחי ציבור - - -      

בועז טופורובסקי: אבל מה יקרה אם יום יבוא, ונגיד הציבור שאני חושב שאני מייצג אותו יבוא ויגיד: האמונה שלנו היא שאם מישהו לא עושה את זה אז אנחנו לא מממנים אותו, אנחנו לא שומרים עליו, אנחנו לא משרתים אם הוא לא משרת, אנחנו לא משלמים לו מיסים

בועז טופורובסקי:  זה מה שמדאיג אותי

בועז טופורובסקי:  האחדות דורשת משני הצדדים להידבר, וזה דורש משני הצדדים לצאת מאזור הנוחות

ינון אזולאי: בועז, אני חוזר ואומר, אתה ואני - - -     

בועז טופורובסקי: ומכיוון שאתם בשלטון, חובת ההוכחה היא עליכם

ינון אזולאי: גם כשהייתם בשלטון וגם כשאנחנו – אתה יודע, אני לא אוהב את זה – כשהייתם בשלטון אז לא עשיתם את זה, כשאלה בשלטון אז לא עושים את זה

ינון אזולאי:  אני יכול לרדת לזה

ינון אזולאי:  ואתה יודע מה, אתה מביא אותי למקום - - -     

בועז טופורובסקי: אבל עכשיו יש מלחמה

ינון אזולאי: אני אומר, וראינו את זה – קח אותי, כמתנדב באיחוד הצלה, בימים ובלילות

ינון אזולאי:  גם היום אני מתנדב, לצערי היום יוצא לי פחות ואני מתנדב פחות, אבל אני עושה את זה

ינון אזולאי:  תסתכל על ארגון זק"א, תסתכל על ארגון עזרה למרפא, על עזר מציון ועל כל הארגונים האלה

בועז טופורובסקי: גם אבא שלי, שהוא בן 80, מתנדב

בועז טופורובסקי:  גם אבא שלי, שהוא בן 80, מתנדב, אבל הוא עם פוסט-טראומה ממלחמת יום הכיפורים

בועז טופורובסקי:  זה שהוא מתנדב זה לא אומר שהוא לא יכול לשרת

בועז טופורובסקי:  הוא דאג שכל הילדים שלו ישרתו

בועז טופורובסקי:  הוא אמר: מי שלא משרת הוא לא ישראלי, ככה הוא לימד אותנו – הוא לא ציוני

בועז טופורובסקי:  אתה מבין? אז אני לא מנסה לכפות עליך את זה, אבל אל תגיד - - -      

ינון אזולאי: גם אני לא כופה עליך

בועז טופורובסקי: יש חובה של המדינה - - -     

ינון אזולאי: בועז, אני לא כופה עליך, ולא אכנס איתך – איפה החובה ואיפה לא החובה ומה כל אחד שומע ומה כל אחד – אני רק אומר לך, אני כן מצפה שכל שיח שיהיה, לא משנה מה, אם זה מעל הפודיום, אם זה בחדרים, אם זה בוועדות – שהשיח יהיה מכבד ומכובד

בועז טופורובסקי: ובאהבה

ינון אזולאי: זה מה שחשוב

בועז טופורובסקי: אני חושב שבאהבה - - - ננצח

ינון אזולאי: זה מה שחשוב

ינון אזולאי:  שלא ממקום של התגרות, שלא ממקום של שנאה חלילה או משהו כזה

ינון אזולאי:  אגב, אנחנו גם יודעים לעשות דברים ביחד

בועז טופורובסקי: - - -      

ינון אזולאי: זה לא סוד שאנחנו גם יודעים לעשות דברים ביחד

ינון אזולאי:       לגופו של החוק, אני רוצה רק – אופיר - - -     

אופיר כץ: עוד דקה

ינון אזולאי: עוד דקה

ינון אזולאי:  אני רק רוצה להגיד לגופו של הצו, אם היה צריך להביא אותו ללא תוכנית מאזנת, אני לא חושב שהיינו מביאים

ינון אזולאי:  ואם היו מביאים אני לא בטוח שהיינו בעד הצו הזה

ינון אזולאי:  כי אני מצטער על צו כזה, אני מצטער על דבר שעלול להביא, בעצם, לפגוע בציבורים - - -     אה, אדוני היושב-ראש, אפילו לא שמתי לב שהוחלף באמצע משהו

ינון אזולאי:  אני כל כך הרבה זמן מדבר שהתחלפו יושבי-ראש?      

משה סולומון: צריכים פה החלפות, כן

ינון אזולאי: אדוני היושב-ראש, קודם הזכרתי את הראשון, יו"ר הקואליציה

קריאה: - - -      

ינון אזולאי: אתה לא רוצה שאני אענה לך משהו

משה סולומון: אם יושב-ראש הקואליציה לא הבין, אתה חייב לחזור

אופיר כץ: אם זה כמו עם הכרטיסים - - -     

ינון אזולאי: אגב, אתה יודע, קודם עמדו פה ודיברו על הכרטיסים של דרעי, שוברי מזון של דרעי, 300 מיליון שקיצצו

ינון אזולאי:  אתה יודע מה אני שמח? שעל שוברי המזון האלה כל הזמן זעקו נגד

קריאה: - - -      

ינון אזולאי: עליזה, רק להודות לך

ינון אזולאי:  שנייה

ינון אזולאי:  אני יכול להודות לך? תודה, עליזה בראשי

ינון אזולאי:       אני רק רוצה להודות ליושב-ראש גפני; אני רוצה להודות שוב לצוות הוועדה, כי קודם לא כולם שמעו את זה; ליועצת המשפטית של הוועדה שלומית ארליך, לא רק על העבודה על זה, אלא על העבודה המקצועית בכלל, במיוחד בתקציב ובכל השנה

ינון אזולאי:  תודה רבה ובשורות טובות

משה סולומון: תודה רבה

משה סולומון:       חבריי חברי הכנסת, נא לשבת, תפסו מקומות

משה סולומון:  אנחנו עוברים להצבעה על הצעת החלטה בדבר צו מס ערך מוסף (שיעור המס על עסקה ועל יבוא טובין) (תיקון), התשפ"ד–2024

משה סולומון:  נא תפסו מקומותיכם

משה סולומון:  הצבעה

משה סולומון: בעד הצעת ועדת הכספים – 47 

משה סולומון: נמנעים – אין 

משה סולומון: 47 בעד, 29 נגד, אין נמנעים

משה סולומון:  אני קובע כי הצעת החלטה בדבר צו מס ערך מוסף (שיעור המס על עסקה ועל יבוא טובין) (תיקון), התשפ"ד–2024, התקבלה

משה סולומון:       חברי הכנסת, נעבור להצבעה על הצעת החלטה בדבר צו מס ערך מוסף (שיעור המס על מלכ"רים ומוסדות כספיים) (תיקון), התשפ"ד–2024

משה סולומון:  הצבעה

משה סולומון: בעד הצעת ועדת הכספים – 47 

משה סולומון: נמנעים – אין 

משה סולומון: 47 בעד, 29 נגד, אין נמנעים

משה סולומון:  אני קובע כי הצעת החלטה בדבר צו מס ערך מוסף (שיעור המס על מלכ"רים ומוסדות כספיים) (תיקון), התשפ"ד–2024, התקבלה

משה סולומון: [מס' פ/2967/25; דברי הכנסת, מושב ראשון, חוב' ל"ו, ישיבה 101; נספחות

משה סולומון: ] 

משה סולומון: חברי הכנסת, הנושא הבא על סדר-היום – הצעת חוק לפיצוי קורבנות טרור (פיצויים לדוגמה), התשפ"ד–2024, לקריאה השנייה והשלישית

משה סולומון:  אני מזמין את חבר הכנסת ינון אזולאי, בשם יושב-ראש ועדת החוץ והביטחון, להציג את הצעת החוק

משה סולומון:  בבקשה

ינון אזולאי: תודה רבה, אדוני היושב-ראש

ינון אזולאי:  כבוד השרים, חבריי חברי הכנסת, הייתם אומרים לי להישאר פה עם איזשהו לחצן של הצבעה, הייתי נשאר פה וזהו

ינון אזולאי:  רון, כן, זה חוק שגם אתה תצביע בעדו

רון כץ: כל מה שאתה רוצה - - -     

ינון אזולאי: לא, איפה

רון כץ: כל מה שתגיד

רון כץ:  אבל כן, זה כן

ינון אזולאי: אדוני היושב-ראש, כנסת נכבדה, אני מתכבד להציג בפני הכנסת לקריאה השנייה ולקריאה השלישית את הצעת חוק לפיצוי קורבנות טרור (פיצויים לדוגמה), התשפ"ד–2024, שיזמו חבר הכנסת יצחק פינדרוס וקבוצת חברי הכנסת

ינון אזולאי:  טרם אתחיל, אני רק רוצה להגיד לכם – היושב-ראש, אפשר קצת - - -     

משה סולומון: חברים במליאה, נא לשמור על השקט

משה סולומון:  נא לשמור על השקט

ינון אזולאי: השר מרגי - - -      

משה סולומון: השר מרגי איתנו

משה סולומון:  מישרקי, שמור על השקט

משה סולומון:  בבקשה

ינון אזולאי: אני רק רוצה להגיד שהצעת - - -     

יעקב מרגי: - - -      

ינון אזולאי: אהלן וסהלן

ינון אזולאי:  אתה יודע שאני יושב-ראש הסיעה שלך, את זה אל תשכח אף פעם

רון כץ: למי הערת עכשיו?     

ינון אזולאי: ליעקב מרגי

ינון אזולאי:       רגע לפני שאתחיל – על הצעת החוק, יושב-ראש הוועדה חבר הכנסת יולי אדלשטיין היה מאוד שמח ורצה לבוא ולהציג פה את החוק הזה, חוק שהוא קידם לאחר שחבר הכנסת פינדרוס וקבוצת חברי הכנסת הגישו אותו, אבל לצערנו, יושב-ראש הוועדה, נבצר ממנו בשל פטירת אימו – ואנחנו נשלח לו את תנחומינו – ומצד שני הוא לא רצה שהחוק הזה יתעכב אפילו דקה אחת, ולכן הוא ביקש שאציג את החוק הזה

ינון אזולאי:  נאחל לו בריאות איתנה, וכמובן, מן השמים תנוחמו

משה סולומון: אמן

ינון אזולאי: כיום, קורבנות מעשי טרור ובני משפחותיהם זכאים לתשלומים המגיעים להם מהמדינה באמצעות המוסד לביטוח לאומי

ינון אזולאי:  כמו כן, הם רשאים להגיש תביעות נזיקין ולתבוע פיצויים המגיעים להם עקב הפגיעה שנגרמה להם בשל אותו מעשה טרור

ינון אזולאי:       כידוע, במקביל לכך, למרבה הצער, המדיניות של הרשות הפלסטינית היא להעניק תגמול מיוחד למי שביצעו מעשי טרור

ינון אזולאי:  תגמול זה ניתן בשל העובדה שהועמדו לדין בישראל ונדונו לעונשי מאסר

ינון אזולאי:  החקיקה של הרשות מפורסמת ברבים וקובעת כי ככל שהעבירה הביטחונית חמורה יותר ותקופת המאסר ארוכה יותר כך גדל שיעורו של התגמול המיוחד שניתן למחבלים

ינון אזולאי:  מדיניות התשלום של הרשות הפלסטינית היא מקרה חריג ונדיר של מתן תמריץ ותגמול למעשה טרור, הכרה, הוקרה ותרומה לו, וככזאת היא ראויה לגינוי והיה ראוי כי תופסק

ינון אזולאי:       בפסק דינו של בית המשפט העליון בפרשת פלונים, נקבע כי העברת הכספים האמורה למחבלים כמשכורות היא פעולת אשרור המקימה אחריות נזיקית לחובת מי שמשלם משכורות כאמור

ינון אזולאי:  עם זאת, בפסק הדין לא הוכרה הזכות לקבלת פיצויים לדוגמה, המכונים גם פיצויים עונשיים, לגבי מי שאחריותו נובעת מאשרור בלבד של מעשה הטרור

ינון אזולאי:      הצעת החוק נועדה להסדיר את סוגיית קביעתם של פיצויים לדוגמה לקורבנות הטרור גם בתביעות נזיקין נגד מי שאחריותם נובעת מאשרור של מעשי הטרור

ינון אזולאי:  בכך הוועדה ביקשה להשיג שתי תכליות מרכזיות: ראשית, הפסקת הנוהג הראוי לגינוי של הרשות הפלסטינית לשלם תגמול למבצעי פעולות טרור; שנית, לסייע לנפגעי הטרור ומשפחותיהם בקבלת פיצוי

ינון אזולאי:       ההצעה מתייחסת למתן פיצויים לדוגמה הן במקרים שמעשה הטרור גרם למותו של אדם והן במקרים שמעשה הטרור גרם לנכות צמיתה של אדם

ינון אזולאי:  לפי ההצעה, במקרה שמעשה טרור גרם למותו של אדם, יורשיו יהיו זכאים לפיצויים לדוגמה ממבצע מעשה הטרור, ממתגמל הטרור או ממי שחבותו נקבעה לפי פקודת הנזיקין, בסכום של 10 מיליון שקלים

ינון אזולאי:  לעומת זאת, במקרה שמעשה הטרור גרם לנכות צמיתה של אדם, יהיה זכאי הנפגע לפיצוי לדוגמה בסכום של 5 מיליון שקלים

ינון אזולאי:  יש לציין כי החוק אינו מונע מיורשיו של אדם או מהנפגע לתבוע סעד אחר לפי כל דין

ינון אזולאי:  עם זאת, ככלל, יהיה על התובע להוכיח את התנאים הנדרשים לקבלת פיצויים בתביעת נזיקין

ינון אזולאי:       לעניין המקור הכספי למימוש פסקי דין שנקבעו בהם פיצויים לדוגמה, מוצע כי אלו יהיו מכל נכס של מתגמל הטרור, בין אם נתפס ובין אם הוקפא על ידי מדינת ישראל

ינון אזולאי:  בנוסף, ככל שמדובר במתגמל טרור שהוא הרשות הפלסטינית, מוצע כי מקור הכספים לא יהיה מהכספים המועברים מכוח חוקי היישום, אלא אך ורק מהכספים המוקפאים כהגדרתם בחוק להקפאת כספים ששילמה הרשות הפלסטינית בזיקה לטרור מהכספים המועברים אליה מממשלת ישראל – זאת, לאור עמדת גורמי הביטחון שהוצגה בהרחבה בדיוני הוועדה

ינון אזולאי:  עוד יובהר כי הפיצויים לדוגמה לא ינוכו מהכספים שמשולמים בידי המדינה או מוסד ממוסדותיה

ינון אזולאי:       כפי שאפרט להלן, במהלך דיוני הוועדה נערכו לא מעט שינויים בהצעת החוק

ינון אזולאי:  בין היתר, הוחלט להרחיב את ההגדרה של "מתגמל טרור" כך שהיא תכלול גם העברת כספים למבצע מעשה הטרור ולמי מטעמו

ינון אזולאי:  מטרת השינוי הייתה לתת מענה למקרים שבהם הכספים אינם מגיעים באופן ישיר למבצע מעשה הטרור עצמו אלא לגורמים אחרים

ינון אזולאי:  כמו כן, הוחלט כי ניתן יהיה לקבל את הפיצוי לא רק ממבצע מעשה הטרור וממתגמל הטרור אלא גם ממי שחבותו נקבעה לפי סעיפים 12–14 לפקודת הנזיקין, כלומר גם מי שהשתתף, סייע, ייעץ, או שידל למעשה וכן מי שמבצע מעשה הטרור היה שלוח שלו או עבד אצלו

ינון אזולאי:       באשר לתחולת החוק על חיילים או יורשיהם, הוחלט שלא להחריגם אלא להחיל את הוראות החוק רק על החיילים המוגדרים נפגעי איבה ובכך לא לסטות מהמצב הקיים כיום

ינון אזולאי:  עוד הוחלט כי תיקבע חזקה שלפיה הנתבע ייחשב כמתגמל טרור בשל מעשה טרור שגרם למוות או לנכות, אם מדיניות מתגמל הטרור מיושמת בדרך של חקיקה ראשית, חקיקת משנה או מתן הנחיות לתשלום כספים לצורך זה, כל עוד מתגמל הטרור לא הוכיח אחרת

ינון אזולאי:  הוראה זו נועדה להקל על נפגעי הטרור ומשפחותיהם בהוכחת הקשר בין מעשה הטרור ובין התגמול

ינון אזולאי:      הוועדה קיבלה את בקשתם של גורמי הביטחון לכניסה לתוקף מאוחרת של החוק

ינון אזולאי:  לאור זאת הוחלט כי מועד תחילתו של החוק ייקבע לתאריך 1 ביוני 2024

ינון אזולאי:  בנוסף, הוועדה דנה רבות בנושא תחולתו של החוק, וביקשה לבחון אפשרויות שונות להרחבת התחולה מעבר לתביעות תלויות ועומדות ותביעות שטרם התיישנו

ינון אזולאי:  עם זאת, לאור הדינים הקיימים, דיני הנזיקין ודיני ההתיישנות, הוחלט בסופו של יום שלא להרחיב את תחולת החוק מעבר לכך

ינון אזולאי:       בסופו של דבר הגענו להסדר ראוי, שכפי שציינתי הורחב במהלך דיוני הוועדה

ינון אזולאי:  אני סבור שהוא נותן מענה לקורבנות הטרור ובמקביל גם מבטא את ההוקעה החברתית הראויה לנוהג של הרשות הפלסטינית בתשלום תגמול למחבלים

ינון אזולאי:  כמובן, להצעת החוק לא הוגשו הסתייגויות

ינון אזולאי:  אבקש מחברי הכנסת לאשר את הצעת החוק בקריאה השנייה והשלישית

ינון אזולאי:      לסיום אני מבקש לומר מילה למר סנדר גרבר מניו יורק, אדם שאהבת ישראל ונצח ישראל בוערים בעצמותיו – הוא יושב איתנו פה למעלה

ינון אזולאי:  זה החוק שלו

ינון אזולאי:  ברוכים הבאים, ברוך הבא

ינון אזולאי:  ראוי להזכיר את ראש ישיבת בית מתתיהו, רב ברוך ויסבקר זצ"ל, שהיה לו רגש אחריות לכלל ישראל ונפשו קשורה בכל נפש מעם ישראל

ינון אזולאי:      הורתו של החוק הזה בביתו של ראש הישיבה

ינון אזולאי:  הגיעו לראש הישיבה, לשם גם הגיע מר סנדר גרבר עם עו"ד אשר שטוב, שסייע בנושא הזה רבות

ינון אזולאי:  הגיעו לשם נציגים, גם של דגל התורה כמובן – הרב פינדרוס, שנכח שם – וגם של ש"ס

ינון אזולאי:  באותו מפגש סוכם יחד עם ראש הישיבה שחבר הכנסת יצחק פינדרוס הוא האיש שיוביל את היוזמה הזאת

ינון אזולאי:  הוא החתים יותר מ-60 חברי כנסת, שזה למעלה ממחצית מחברי הכנסת בבית הזה

ינון אזולאי:  סנדר כמובן גייס גם את שר המשפטים לעניין, ובאמת יישר כוח גם לשר המשפטים יריב לוין, שנרתם למען העניין הזה, ואת יושב-ראש הוועדה חבר הכנסת יולי אדלשטיין, שעשה הכול על מנת שהחוק הזה יעבור

ינון אזולאי:  לכולם, כמובן, תודה וברכה

ינון אזולאי:      זה החוק השלישי שהוא מקדם במסגרת המאבק נגד הרשות הפלסטינית שמממנת טרור

ינון אזולאי:  ב-2008 הוא יזם את חוק טיילור פורס באמריקה ובמקביל יזם את חוק הקיזוז, שאושר בכנסת

ינון אזולאי:  החקיקה שעולה לדיון היום היא שלב נוסף במאבק נגד מימון הטרור ומתמקדת בקורבנות הטרור, השם ייקום דמם

ינון אזולאי:      אז קודם כול, תודה רבה לך

ינון אזולאי:  תודה רבה לכל מי שאיתך עוזרים ומסייעים

ינון אזולאי:  כמובן, תודה רבה לחבר הכנסת פינדרוס, שלקח את היוזמה בשתי ידיים ומקדם את זה

ינון אזולאי:  תודה רבה, אמרתי, ליושב-ראש הוועדה חבר הכנסת יולי אדלשטיין, אני חושב שזו גם הזכות שלי להיות ולעמוד פה; לצוות לשכתו – כמובן טינה; כמובן, לצוות הוועדה, אסף פרידמן וצוותו; ליועצת המשפטית לוועדה מירי פרנקל שור וצוותה – עו"ד עידו

טלי גוטליב: ולחברי הוועדה

ינון אזולאי: רגע, רגע

ינון אזולאי:  עו"ד גלעד, תודה רבה לכם

ינון אזולאי:  ולכל חברי הוועדה, חברי הכנסת – טלי, האמת, את נמצאת תמיד בכל ועדה, מעירה ומאירה, תודה רבה

ינון אזולאי:  בעזרת השם, אני מקווה שלא נצטרך להביא עוד חוקים שעוזרים לקורבנות

ינון אזולאי:  שיפסיקו קורבנות הטרור וידנו תגבר, בעזרת השם, תודה רבה

משה סולומון: תודה רבה

משה סולומון:  להצעת החוק לא הוגשו הסתייגויות, אך הוגשו בקשות לרשות דיבור

משה סולומון:  ראשון הדוברים, חבר הכנסת אביגדור ליברמן – אינו נוכח

משה סולומון:  חבר הכנסת עודד פורר, בבקשה

עודד פורר: מהסיעה שלנו רק אני מדבר

משה סולומון: אוקיי

משה סולומון:  בבקשה, לרשותך חמש דקות

עודד פורר: אני אדבר בקצרה

עודד פורר:  אדוני היושב בראש, חברי הכנסת, אדוני השר, אני רוצה לברך קודם כול את חבר הכנסת פינדרוס, שגם זיכה אותי בלהיות חתום שני על החוק הזה

עודד פורר:  מדובר בחוק חשוב מאין כמוהו, שמהווה חלק מהמאבק הבלתי-מתפשר בטרור

עודד פורר:  המאבק בטרור הוא דרך הכיס, וארגוני הטרור וכל מי שתומך בטרור חייבים להבין שלדבר הזה יש מחיר

עודד פורר:  בהקשר הזה, כן, יש לי – אי-אפשר בלי – גם מילה של ביקורת כלפי הממשלה במובנים האלה: חייבים לגבות את הכסף ולעקוב אחרי נתיב הכסף של כל ארגוני הטרור ובהם חמאס

עודד פורר:  יש הרבה מאוד כסף שמסתובב מסביב לכל האירוע הזה, כולל האירוע של אונר"א

עודד פורר:       לכן הצעת החוק הזו היא מבורכת, ראויה, רצויה, ואני גם מאמין שתוביל להגברת ההרתעה כנגד מבצעי הפיגועים

עודד פורר:  עדיף להצביע עליה כמה שיותר מהר, אדוני היושב-ראש

משה סולומון: תודה רבה

משה סולומון:   מאחר שכל חברי סיעת ישראל ביתנו לא דוברים, נעבור לחבר הכנסת יצחק פינדרוס

משה סולומון:  בבקשה, לרשותך חמש דקות

יצחק פינדרוס: אדוני היושב-ראש, חבריי חברי הכנסת, ראשית אני רוצה להתחיל, כמו ידידי ינון, עם תנחומים למי שהיה יד ביד במשך שנה בהובלת החוק הזה, חבר הכנסת יולי יואל אדלשטיין, שהיה אמור להציג את החוק הזה ולא נמצא כאן בעקבות פטירת אימו

יצחק פינדרוס:  כולנו שולחים לו תנחומים

יצחק פינדרוס:  אפשר לומר על ההצעה הזאת "בבניין ירושלים ננוחם", כי חלק מהבניין, ואנחנו בחודש אדר, זה להשמיד את הרשע, ו"ארור המן" זה חלק מהבניין שלנו

יצחק פינדרוס:  אנחנו בחודש אדר, זה הזמן, ולכן זו הנחמה הגדולה ביותר

יצחק פינדרוס:      אבל לא פחות, אדוני היושב-ראש, אני רוצה להזכיר, כפי שאמר ינון, שהחוק הזה נולד בטלפון שאני קיבלתי ממי שרק עכשיו מלאו 30 לפטירתו, הגאון הרב ברוך ויסבקר, ראש ישיבת בית מתתיהו, שהתקשר אליי יום אחד ואמר לי: תבוא אליי

יצחק פינדרוס:  לא הבנתי מה, מו – תבוא אליי היום

יצחק פינדרוס:  אנחנו, הליכודניקים, יודעים, יש להם מרכז; לנו יש דירקטוריון

יצחק פינדרוס:  חבר מועצת גדולי התורה קורא לך, אתה לא שואל שאלות, אתה נכנס לאוטו ונוסע

יצחק פינדרוס:       אני מגיע לשם ופוגש יהודי יקר מאוד, שמאז זכיתי להכיר אותו במשך שנה, כמו שאמרתי – זה היה בדיוק שנה מהיום – את מר סנדי גרבר, שיושב שם יחד עם מזכיר סיעת ש"ס צביקה יעקובזון, שכבר הספיק לברוח, וחבר הכנסת אליהו ברוכי

יצחק פינדרוס:  והוא מספר לי סיפור, סיפור מדהים

יצחק פינדרוס:  הוא אומר: תקשיב, הכספים המוקפאים – יש פסק דין שהם לא יכולים לשמש לפיצויי עונשין

יצחק פינדרוס:  בארצות הברית – כן, במדינות אחרות – כן, בישראל – לא

יצחק פינדרוס:  עכשיו, מי שנמצא פה בבית המחוקקים ובממשלה יכול לתאר לעצמו הרבה סיבות למה לא, אבל הוא אומר, יש גם פסק דין שלא

יצחק פינדרוס:  הוא אומר: תציע הצעת חוק

יצחק פינדרוס:  היום לספר שיש הצעת חוק שחתמו עליה חברי קואליציה ואופוזיציה כאחד, לצערנו הרב אחרי 7 באוקטובר זה דבר שהוא כמעט טריוויאלי, אני מדבר איתכם על מושב החורף, מי שזוכר איך מושב החורף נראה פה

יצחק פינדרוס: אני רוצה להסביר לכם בכמה משפטים – ובאמת אין הרבה זמן ואנשים כבר מותשים מהמע"מ – יושב פה מאיר סחיווסחורדר

יצחק פינדרוס:  אני הייתי תושב ביתר עילית כשההורים שלו נהרגו, והגיס שלהם היה שכן שלי, ואני ליוויתי אז את האירוע כשכן

יצחק פינדרוס:  אנחנו מדברים על פיגוע שהתרחש בתשס"א, יותר מ-22 שנה עברו מאותו אירוע

יצחק פינדרוס:  20 שנה האיש הלך מבית משפט לבית משפט, הגיע לעליון וחזרה, עבר את הטרטור הזה, ואמרו לו לא

יצחק פינדרוס:  למה? ישלחו אותו למי? למחבל שהתאבד? למהנדס שאף אחד לא יודע איפה חשבון הבנק שלו? חשבון הבנק שלו לא בבנק לאומי, שמישהו בארצות הברית חוטף קריזה אז מעקלים לו את החשבון, ויש רשות שמממנת ב-800,000 שקל בשנה את אותם מחבלים עד לרגע זה – רבותיי, עד לרגע זה – אותה רשות שהרבה אומרים להם: חבר'ה, מאלטרנטיבה למשהו – עד לרגע זה – 22 שנה

יצחק פינדרוס:  800,000 שקל בשנה מממנים את הרוצחים של ההורים שלו ושל בני המשפחה שלו בפיגוע בסבארו – ואנחנו שותקים

יצחק פינדרוס:      אז היום בזכות סנדי, בזכות כל חברי הכנסת שהצטרפו, בזכות ראש ישיבת בית מתתיהו, זכר צדיק לברכה – בזכות הפעילות הזאת נתחיל אולי במשהו לתת פיצויים לאותן משפחות, פיצויי עונשין, שלא יצטרכו להביא סדרת מומחים, שלא יצטרכו להביא סדרת אנשים שאותם ארגונים – ולא משנה אם קוראים להם רשות כזאת או ג'יהאד כזה, ולא מעניין אותי לא השם שלהם ולא איך קוראים להם – כל מי שעוסק ברצח, כל מי שעוסק בטרור, ישלם בכיסו

משה סולומון: תודה רבה

יצחק פינדרוס: אני רק רוצה להגיד תודה – אם תיתן לי עוד 30 שניות, כי אני הדובר האחרון בחוק הזה – 30 שניות

יצחק פינדרוס:  אני רוצה להגיד תודה באמת לד"ר תמר קלהורה ממשרד המשפטים, שמהרגע הראשון הבינה את החשיבות – לפעמים היו פחות הסכמות, יותר הסכמות, אבל נרתמה לעניין הזה, וכמובן, למירי פרנקל-שור, לגלעד נווה, שליוו אותנו כל הזמן, ולשני עורכי דין שהעמיד לנו סנדי: אשר שטוב וישראל רוזנברג, שעבדו איתנו יד ביד להגיע לחוק הזה

יצחק פינדרוס:  תודה רבה לכולם

משה סולומון: תודה רבה

משה סולומון:       חברי הכנסת, כעת נעבור להצבעה בקריאה השנייה על הצעת החוק לפיצוי קורבנות טרור (פיצויים לדוגמה), התשפ"ד–2024, כנוסח הוועדה

משה סולומון:  הצבעה

משה סולומון: בעד סעיפים 1–5 – 19 

משה סולומון: נמנעים – אין  

משה סולומון: 19 בעד, שניים נגד, אין נמנעים

משה סולומון:  אני קובע כי הצעת החוק אושרה בקריאה השנייה

משה סולומון:       נעבור להצבעה בקריאה השלישית על הצעת החוק לפיצוי קורבנות טרור (פיצויים לדוגמה), התשפ"ד–2024

משה סולומון:  הצבעה

משה סולומון: בעד החוק – 19 

משה סולומון: נמנעים – אין  

משה סולומון: 19 בעד, שניים נגד, אין נמנעים

משה סולומון:  אני קובע כי הצעת החוק לפיצוי קורבנות טרור (פיצויים לדוגמה), התשפ"ד–2024, התקבלה בקריאה השנייה והשלישית, ותיכנס לספר החוקים

משה סולומון:      כעת ביקש לברך חבר הכנסת צבי ידידיה סוכות

משה סולומון:  בבקשה

צבי ידידיה סוכות: תודה, אדוני היושב-ראש

צבי ידידיה סוכות:  חבר הכנסת פינדרוס, ביקשתי לעלות לכאן כדי להגיד תודה רבה

צבי ידידיה סוכות:  אני לא חושב ששמחתי אי-פעם להצביע על חוק כל כך חשוב פה בכנסת מאז שאני כאן

צבי ידידיה סוכות:  אני רואה את המשפחות השכולות כאן למעלה אחרי מאבק של עשרות שנים, ואני אומר לכם, משפחות שכולות ועורכי הדין שמלווים את המשפחות: כל הכבוד על הליווי של הדבר הזה

צבי ידידיה סוכות:  ראינו אתכם בוועדות, וסבלתם את הדבר הזה כל השנים; סוף-סוף מעט צדק, סוף-סוף הרשות הפלסטינית וכל מי שתומך בטרור וכל מי שמממן מחבלים, יתחיל להרגיש את זה בכיס

צבי ידידיה סוכות:      כשהתחילה הדרך הזאת, וחבר הכנסת פינדרוס התחיל עם החוק, היו פה הרבה שהיו סקפטיים לגבי ההצלחה שלו, אבל אתן האמנתן, משפחות יקרות, והדבר הזה סוף-סוף קורה היום, ברוך השם, בשעה טובה

צבי ידידיה סוכות:  אני כאן רק כדי לברך את חבר הכנסת פינדרוס ואת כל שאר מי שעבד קשה על החוק הזה

צבי ידידיה סוכות:  תודה רבה

משה סולומון: תודה רבה

משה סולומון: [מס' מ/1712; דברי הכנסת, חוב' י"ט, ישיבה 150; נספחות

משה סולומון: ] 

משה סולומון: חברי הכנסת, כעת נעבור לנושא הבא על סדר-היום – הצעת חוק לתיקון פקודת בתי הסוהר (תיקון מס' 66 – הוראת שעה – חרבות ברזל) (חופשה מיוחדת לאסיר), התשפ"ד–2024, לקריאה השנייה והשלישית

משה סולומון:  אני מזמין את חבר הכנסת צביקה פוגל, יושב-ראש הוועדה לביטחון לאומי, להציג את הצעת החוק

משה סולומון:  בבקשה

הוועדה לביטחון לאומי): תודה רבה

הוועדה לביטחון לאומי):  אדוני היושב-ראש, כנסת נכבדה, אני מתכבד להציג בפניכם את הצעת החוק לתיקון פקודת בתי הסוהר (תיקון מס' 66 – הוראת שעה – חרבות ברזל) (חופשה מיוחדת לאסיר), התשפ"ד–2024

הוועדה לביטחון לאומי):       אדוני היושב-ראש, במהלך השנתיים האחרונות חלה עלייה מתמדת בהיקפי הכלואים במתקני הכליאה שבאחריות שירות בתי הסוהר, שמתמודד עם מחסור במקומות הכליאה וצפיפות הולכת וגדלה

הוועדה לביטחון לאומי):  עלייה זו בהיקף הכלואים התגברה באופן חד בעקבות פרוץ מלחמת חרבות ברזל ועקב אלפי מעצרים שבוצעו במהלך המלחמה הן ברצועת עזה והן ביהודה ושומרון

הוועדה לביטחון לאומי):  בעקבות כך, חבריי חברי הכנסת, הכריז השר לביטחון לאומי על מצב חירום כליאתי

הוועדה לביטחון לאומי):  משמעות ההכרזה היא כי מנהלי בתי הסוהר רשאים להלין אסירים בניגוד להוראות הדין לעניין שטח מחיה מזערי ולעניין חובת ההלנה על מיטה

הוועדה לביטחון לאומי):  זה לא כיף, אבל ממש אין לנו ברירה, אדוני היושב-ראש

הוועדה לביטחון לאומי):      בנוסף, ננקטו שורה של צעדים שמטרתם הייתה התמודדות עם המחסור במקומות הכליאה, ובתוכם שימוש במנגנונים קיימים כמו השחרור המינהלי ושחרור על תנאי וכן שימוש במנגנונים ייעודיים, כמו קידום תוכניות בינוי למתקני כליאה, השמשת אגפים שהיו סגורים ועוד

הוועדה לביטחון לאומי):  אדוני היושב-ראש, אני יכול לומר לך שבימים אלה ממש הוספו תאים במקומות שהיו ציבוריים עד היום

הוועדה לביטחון לאומי):  נפתח אגף חדש בכלא "אלה" בבאר שבע, כך שבאמת נעשים פה מאמצים רבים

הוועדה לביטחון לאומי):      צעד נוסף שננקט הוא קידומה של הצעת החוק המונחת פה בפנינו, ואשר נועדה לסייע בהתמודדות עם העומס והצפיפות בבתי הסוהר

הוועדה לביטחון לאומי):  כיום פקודת בתי הסוהר מאפשרת לשר לביטחון לאומי, על פי בקשת אסיר או המלצת נציב בתי הסוהר, לתת לאסיר חופשה מיוחדת שלא תעלה על 96 שעות – בתנאים שייראו לשר

הוועדה לביטחון לאומי):       באופן דומה, בהצעת החוק אנחנו מציעים לתקן בהוראת שעה למשך שלושה חודשים את הפקודה, ולאפשר חופשה מיוחדת לאסירים

הוועדה לביטחון לאומי):  לצורך זה, חבריי חברי הכנסת, מוצע להקנות סמכות לנציב או לסוהר בדרגת גונדר שהוסמך לעניין זה, לתת לאסיר חופשה מיוחדת שלא תעלה על 45 ימים – בתנאים שייראו לשר

הוועדה לביטחון לאומי):  מארבעה ימים ל-45 ימים – כל זאת בשל העלייה בתפוסת האסירים מעבר לתקן הכליאה והמצב הביטחוני המיוחד

הוועדה לביטחון לאומי):       עוד קבענו בהצעת החוק בדומה להוראות קיימות בפקודה כי תקופת מאסרו של האסיר לא תוארך בשל חופשה זו

הוועדה לביטחון לאומי):  זאת אומרת, הוא לא יקבל קיצור של 45 ימים ואחרי זה יאריכו לו את זה, אלא יקבל חופשה שתקצר לו את השהות בבית הסוהר

הוועדה לביטחון לאומי):  בנוסף, נקבע בהצעת החוק כי הסדר זה יחול אך ורק על אסיר שהוא אזרח או תושב ישראל, שיתרת מאסרו אינה עולה על 45 ימים ביום יציאתו לחופשה

הוועדה לביטחון לאומי):  כלומר הוא יצא ל-45 ימים, ובעצם בזה יסיים את תקופת מאסרו

הוועדה לביטחון לאומי):  יתרת המאסר הוגדרה כתקופה שנותרה לאסיר לשאת עד לשחרורו בתום תקופת מאסרו המלאה

הוועדה לביטחון לאומי):      מעבר לכך, אדוני היושב-ראש, נקבע כי ההסדר לא יחול על אסירים שהוחרגו ממנגנון השחרור המינהלי

הוועדה לביטחון לאומי):  כלומר, מי שהורשע בעבירות ביטחון לא יזכה לזה; מי שהורשע בעבירות שלגביהן יש חזקת מסוכנות, לא יזכה לחופשה הזו

הוועדה לביטחון לאומי):  כמו, למשל, עבירות מין, עבירות אלימות במשפחה ועבירות אלימות חמורה

הוועדה לביטחון לאומי):       עוד הוצע להחריג עבירות חמורות נוספות, שבעיקרן הן עבירות המתה, וכן עבירות של כניסה והתפרצות למבנה, שמשטרת ישראל ציינה לגביהן כי הן מאופיינות בפגיעה קשה בתחושת הביטחון האישי של הציבור

הוועדה לביטחון לאומי):  לאור כל זאת, אבקש מחברי הכנסת לאשר את הצעת החוק בקריאה השנייה והשלישית

הוועדה לביטחון לאומי):      	תרשה לי, אדוני היושב-ראש, להודות לצוות הוועדה בראשות המנהלת, לאה גופר, ולייעוץ המשפטי בראשות מירי פרנקל שור, שסייעו ועבדו רבות לגבש הצעת חוק זו

משה סולומון: תודה רבה

משה סולומון:  להצעת החוק לא הוגשו הסתייגויות, אך הוגשו בקשות לרשות דיבור

משה סולומון:  ראשונת הדוברים, חברת הכנסת מירב מיכאלי – אינה נוכחת; חברת הכנסת נעמה לזימי – אינה נוכחת; חבר הכנסת גלעד קריב – אינו נוכח; חבר הכנסת אפרת רייטן מרום – אינה נוכחת; חבר הכנסת אביגדור ליברמן – אינו נוכח; חבר הכנסת עודד פורר – אינו נוכח; חבר הכנסת יבגני סובה – אינו נוכח; חברת הכנסת שרון ניר – אינה נוכחת; חברת הכנסת יוליה מלינובסקי – אינה נוכחת; חבר הכנסת חמד עמאר – אינו נוכח

משה סולומון:      חברי הכנסת, נעבור להצבעה בקריאה השנייה על הצעת לתיקון פקודת בתי הסוהר (תיקון מס' 66 – הוראת שעה – חרבות ברזל) (חופשה מיוחדת לאסיר), התשפ"ד–2024, כנוסח הוועדה

משה סולומון:  הצבעה

משה סולומון: בעד סעיף 1 – 10 

משה סולומון: נמנעים – אין 

משה סולומון: עשרה בעד, שניים נגד, אין נמנעים

משה סולומון:  אני קובע כי הצעת החוק אושרה בקריאה השנייה

משה סולומון:       נעבור להצבעה בקריאה השלישית על הצעת חוק לתיקון פקודת בתי הסוהר (תיקון מס' 66 – הוראת שעה – חרבות ברזל) (חופשה מיוחדת לאסיר), התשפ"ד–2024

משה סולומון:  הצבעה

משה סולומון: בעד החוק – 12 

משה סולומון: נמנעים – אין 

משה סולומון: 12 בעד, שניים נגד

משה סולומון:  אין נמנעים

משה סולומון:  אני קובע כי חוק לתיקון פקודת בתי הסוהר (תיקון מס' 66 – הוראת שעה – חרבות ברזל) (חופשה מיוחדת לאסיר), התשפ"ד–2024, נתקבל בקריאה השנייה והשלישית, וייכנס לספר החוקים

משה סולומון: [רשומות (הצעות חוק, חוב' מ/1726)

משה סולומון: ] 

משה סולומון: חברי הכנסת, הנושא הבא על סדר-היום – הצעת חוק לתיקון פקודת מס הכנסה (מס' 270) (תיקונים להגברת השקיפות בדיני המס ולעמידה בדרישות בין לאומיות בעניין חילופי מידע), התשפ"ד–2024, לקריאה ראשונה

משה סולומון:  אני מזמין את השר יעקב מרגי, בשם שר האוצר, להציג את החוק

משה סולומון:  בבקשה

משה סולומון:  לרשותך עשר דקות

יעקב מרגי: - - - במקום ההיסטוריה

משה סולומון: כדאי שתבדוק את זה, שלא יהיו פה שאלות קשות אחר כך

משה סולומון:  בבקשה, השר

משה סולומון:  לרשותך עשר דקות

טלי גוטליב: - - - לא חייבים - - -     

יעקב מרגי: אדוני היושב-ראש, חברתי חברת הכנסת טלי גוטליב, חבריי חברי הכנסת, אני מתכבד להציג את הצעת חוק לתיקון פקודת מס הכנסה (מס' 270) (תיקונים להגברת השקיפות בדיני המס ולעמידה בדרישות בין לאומיות בעניין חילופי מידע), התשפ"ד–2024, בשמו של שר האוצר, חבר הכנסת בצלאל סמוטריץ'

יעקב מרגי:      חוק זה, מטרתו יישום הסטנדרט הבין-לאומי שנקבע על ידי הפורום העולמי לשקיפות וחילופי מידע למטרות מס (להלן: Forum Global) והגברת השקיפות במערכת המס לשם מלחמה בהון השחור, באמצעות הוספת חובות דיווח לרשות המיסים

יעקב מרגי:  Global Forum הוא גוף הפועל תחת ארגון OECD ואחראי, בין היתר, על בחינת יישום החלפת מידע בין המדינות החברות בארגון ה-OECD מאז שנת 2000

יעקב מרגי:  הארגון עוסק – חברותיי, אני רוצה להקשיב לשיחה שלכן

יעקב מרגי:  אני רואה את הלהט

יעקב מרגי:  אני הפסקתי לקרוא

יעקב מרגי:  אני מקשיב

מירב בן ארי: לא, לא

מירב בן ארי:  זה - - -     

מיכל מרים וולדיגר: לא, הוא רוצה להיות שותף

יעקב מרגי: 20 מיליגרם לא עוזרים

יעקב מרגי:  הארגון עוסק ביישום תקנים בין-לאומיים בנושא שקיפות מס, והוא מבטיח את יישומם באמצעות מעקבים וביקורות עמיתים שהוא עורך באופן תדיר

יעקב מרגי:  כחלק מהליך הביקורת נמצא שבחקיקת המס הישראלית יש כיום כמה ליקויים בהקשר זה, שבשלהם החקיקה הישראלית אינה עומדת בדרישות של התקנים הבין-לאומיים של Global Forum

יעקב מרגי:      הליקויים העיקריים שנמצאו הם בדבר נגישות רשויות המדינה למידע על אודות נהנה סופי בישויות והסדרים משפטיים הפועלים בישראל, היעדר מידע בקשר לנאמנויות מסוימות הפועלות בישראל, והיעדר מידע בדבר עולים חדשים ותושבים חוזרים ותיקים

יעקב מרגי:  הליקויים האמורים מביאים הון שחור למדינת ישראל, ופוגעים באפשרות אכיפת דיני המס

יעקב מרגי:  כמו כן, ככל שלא יתוקנו הליקויים האמורים, יש סבירות גבוהה שמדינת ישראל לא תעבור את הביקורת שעורך ה-Global Forum בישראל בימים אלה

יעקב מרגי:       אם הליקויים שנמצאו לא יתוקנו וישראל לא תעבור את הביקורת, היא ככל הנראה עתידה להיכנס לרשימה שחורה של מדינות הנערכת על ידי האיחוד האירופי בנושא אי-ציות, ותהיה חשופה לסנקציות משמעותיות

יעקב מרגי:  בשל האמור, יש חשיבות רבה בתיקון הליקויים שנמצאו בהקדם האפשרי, ועל כן מוצעים בהצעת החוק כמה תיקונים אשר צפויים לתקן את הליקויים שנמצאו

יעקב מרגי:  יובהר שאין בהצעות אלה בכדי לשנות את החבות במס או בכדי לבטל פטורים שונים, אשר ימשיכו להינתן לפי הדין הקיים

יעקב מרגי:  תיקונים אלה עניינם רק בהגברת השקיפות

יעקב מרגי:      נוכח האמור, ולצורך הדחיפות בשיפור הציון של מדינת ישראל בביקורת הבין-לאומית הקרובה, על מנת למנוע את כניסתה לרשימה השחורה, של האיחוד האירופי, ולשפר את שקיפות מערכת המס בישראל, אבקש מחברי הכנסת להצביע בעד הצעת החוק, ולהעביר אותה לוועדת הכספים להכנה לקריאה שנייה ושלישית

יעקב מרגי:      וכדי לענות לבקשתה של חברת הכנסת טלי גוטליב, אני אשלים בנאום בעל פה

יעקב מרגי:  עוד כמה? עוד שש דקות וחצי

קריאה: למה?     

משה סולומון: אבל היא לא פה, אז אתה לא חייב - - -     

יעקב מרגי: אשר על כן, חבריי חברי הכנסת, אבקש להצביע בעד הצעת החוק בקריאה ראשונה

יעקב מרגי:  תודה רבה

משה סולומון: תודה רבה לאדוני השר

משה סולומון:  נעבור כעת לדיון האישי

משה סולומון:  ראשון הדוברים, חבר הכנסת יוסף עטאונה – אינו נוכח

משה סולומון:  חברת הכנסת מיכל מרים וולדיגר, בבקשה

מיכל מרים וולדיגר: כבוד היושב-ראש, כבוד השר, חברי כנסת נכבדים, אני רוצה לדבר על נושא שלכאורה לעוס, ודיברנו עליו לא מעט, אבל, מצד שני, לא דיברנו מעולם, וזה משפחות הפצועים

מיכל מרים וולדיגר:  הולכת לבקר לא מעט פצועים, נפגשת עם ההורים שלהם, נפגשת עם נשות הפצועים

מיכל מרים וולדיגר:  שומעת שוב ושוב את אותה טענה שנטענת, והיא שמדינת ישראל או משרד הביטחון לא רואה את המשפחה כתא משפחתי

מיכל מרים וולדיגר:  הוא מסתכל על הפצוע, ונותן לפצוע – יותר או פחות, אבל בהחלט רואה אותו

מיכל מרים וולדיגר:  כולל זה שהוא שם למשפחה עובדת סוציאלית שתלווה, לכאורה, את המשפחה

מיכל מרים וולדיגר:  אבל הכול בפריזמה של הפצוע, וזה חשוב, אבל זה לא מספיק

מיכל מרים וולדיגר:  כך מספרות לי משפחות

מיכל מרים וולדיגר:       עשיתי שיחת זום במוצאי שבת

מיכל מרים וולדיגר:  יזמה אותו אביטל שינדלר, שבעלה נפצע בכרם שלום

מיכל מרים וולדיגר:  משפחה שגרה בכרם שלום

מיכל מרים וולדיגר:  הילדים שלה ובעלה היו בתוך הממ"ד

מיכל מרים וולדיגר:  בעלה נפצע אנושות בתוך הממ"ד מול עיני ששת ילדיה

מיכל מרים וולדיגר:  הוא היה מאושפז – הוא עדיין מאושפז

מיכל מרים וולדיגר:  היום הוא באשפוז יום, אבל הוא היה מאושפז – בטיפול נמרץ במשך תקופה ארוכה בתל השומר

מיכל מרים וולדיגר:  הם גרו מחצית במלון אילת, יחד עם הקהילה

מיכל מרים וולדיגר:  בסופו של דבר, היא החליטה לנטוש את הקהילה ולעבור בשכירות ברמת גן כדי להיות לצד בעלה

מיכל מרים וולדיגר:  היא ארגנה את מפגש הזום

משה סולומון: נא לשמור על השקט במליאה, בבקשה

מיכל מרים וולדיגר:  עלו שבע נציגות מתוך קבוצת ווטסאפ שיש להן, שכוללת למעלה מ-70 נשות פצועים

מיכל מרים וולדיגר:  כחוט השני עברה שוב ושוב הטענה שאותן לא סופרים

מיכל מרים וולדיגר:  כלומר, כן מסתכלים בפריזמה של הפצוע, אבל המשפחה קורסת

מיכל מרים וולדיגר:  יש להם 12 טיפולים שמגיעים להם, טיפולים לנפש שלהם, שזה לנשים ולילדים, לא משנה כמה ילדים

מיכל מרים וולדיגר:  בסך הכול 12, זה לא מספיק לכלום ושום דבר

מיכל מרים וולדיגר:      כאשר הבעל משתחרר לאשפוז יום, הוא מגיע הביתה, אז זהו, נעלמה המעטפת

מיכל מרים וולדיגר:  כן, משרד הביטחון משלם להם עבור מוניות שהבעלים צריכים לנסוע בהן לטיפול יום

מיכל מרים וולדיגר:  אבל אם הבעל, הפצוע, צריך לנסוע – הוא לא מסוגל ללכת, הוא לא נע בחופשיות, הוא לא נוהג, ואם הוא צריך להגיע ללוויה של חבר, זה כבר לא משרד הביטחון

מיכל מרים וולדיגר:  אף אחד לא מממן

מיכל מרים וולדיגר:  העלות על הפצוע/המשפחה שלו בעצמו

מיכל מרים וולדיגר:  כנ"ל לגבי אובדן ימי עבודה: כשאישה יושבת לצד בעלה כשהוא מאושפז באשפוז מלא יש החזר ימי עבודה, אבל כשהוא משוחרר לאשפוז יום, ובעצם כל הנטל נופל על האישה – היא אמורה לטפל בבעל הפצוע, היא לא יכולה לחזור לעבודה, צריך לטפל ולעזור לו – לא משלמים לה עבור ימי אובדן עבודה

מיכל מרים וולדיגר:  להפך, היא עוד צריכה ללכת ולצאת - - -     

משה סולומון: תם הזמן

מיכל מרים וולדיגר: נגמר הזמן

מיכל מרים וולדיגר:  היא אמורה ללכת ולצאת ולחפש עוד מקום עבודה כדי להשלים את ההוצאות העודפות שעוד יש לה בשל הפציעה

מיכל מרים וולדיגר:  אז אני מבטיחה לך, אביטל, ולכל נשות הפצועים שדיברתי איתן, וגם כאלה שאתן מייצגות ולא דיברתי איתן: אנחנו נעבוד ונטפל גם בעניין הזה, כי בסופו של דבר תרמתם כל כך הרבה למדינת ישראל – מדינת ישראל תתרום גם לכם

מיכל מרים וולדיגר:  תודה

משה סולומון: תודה רבה

משה סולומון:  אני רוצה לשאול אם יש מישהו מהאופוזיציה שמעוניין לדבר

משה סולומון:  יש פה רשימה ארוכה

משה סולומון:  אז בבקשה, חברת הכנסת מירב בן ארי, בבקשה

משה סולומון:  בבקשה

יעקב מרגי: מה, לא סגרת את הרשימה?     

משה סולומון: הרשימה סגורה, אבל היא עדיין ארוכה, ורובם לא נמצאים פה, אז חבל

מירב בן ארי: תודה, אדוני היושב בראש

מירב בן ארי:  אני רוצה לנצל את המעמד הזה במליאה ולהודות לשר הרווחה, חבר הכנסת יעקב מרגי, שיש לי איתו עבודה של הרבה שנים יחד

מירב בן ארי:  לא הייתה לי הזדמנות להודות לך, כי האירוע המדובר התרחש ביום חמישי

מירב בן ארי:  יש לי כאן הרבה ביקורת על שרים בממשלה, אבל כשמגיע לפרגן למישהו, אני עושה את זה

מירב בן ארי:  גם עשיתי את זה גם ברשתות, אבל חשוב לי לומר גם כאן

מירב בן ארי:  אני חושבת שההתגייסות שלך לטובת פורום מיכל סלה, ובאמת ההבנה שאותם פתרונות בבית – גם של הכלבים, גם של ההגנה בתוך הבית – באמת גם חוסכים את אותו כסף על המקלטים, אבל בלי קשר זה מציל חיים ולא רק מציל חיים, אלא גם נותן איכות חיים כי האימא והילדים יכולים להישאר בבית

מירב בן ארי:  למרות הדיון הקשה שהיה כאן – ואתה יודע כמה היה לי קשה כי גם התקשרתי אליך בעצב מאוד גדול, והודיתי לך – גם חשוב לי להגיד שזה לא ברור מאליו

מירב בן ארי:  הרבה פעמים אנחנו מרגישים הרבה חושך כאן בעניין של נשים נפגעות אלימות

מירב בן ארי:  ואתה לקחת, מה שנקרא, את האירוע, נכנסת לאירוע, כמו שאומרים אצלנו

מירב בן ארי:  גם הבנתי מלילי בן עמי שהמנכ"ל שלך כבר ישב, ויצאתם לדרך

מירב בן ארי:       אני רוצה להודות לך

מירב בן ארי:  אני רוצה להודות לך בשמי, בשם פורום מיכל סלה, הם גם כתבו לי בסוף השבוע, ובאמת, בשם כל אותן נשים

מירב בן ארי:  אתה יודע, בשבוע שעבר צוין יום האישה, וכל הזמן התעסקנו פה בנשים שפרצו תקרת זכוכית

מירב בן ארי:  אסור לנו לשכוח את האנשים שתקועות עמוק ברצפת הבטון

מירב בן ארי:  ואתה עושה את זה מצוין, וכשמגיע, מגיע

מירב בן ארי:  אז תודה רבה

מירב בן ארי:  לא הייתה לי הזדמנות להודות לך כמו שצריך

מירב בן ארי:  תודה

משה סולומון: תודה רבה

משה סולומון:  חבר הכנסת אלעזר שטרן, אתה רוצה לדבר? אתה רשום כאן

אלעזר שטרן: מוותר

משה סולומון: חבר הכנסת מיקי לוי, בבקשה – גם מוותר; חבר הכנסת נאור שירי – מוותר

משה סולומון:  חברת הכנסת טלי גוטליב, בבקשה

משה סולומון:  בבקשה, לרשותך שלוש דקות

טלי גוטליב: אדוני היו"ר, מה קורה פה? אני חייבת שתסביר לי משהו

טלי גוטליב:  אולי השר ייתן לי תשובה

טלי גוטליב:  קבלו קטע, צ'יזבט, כי רק צ'יזבט יכול להיות הדבר הזה

טלי גוטליב:  החיילים שלנו בעזה עשו הרי עבודה מדהימה

טלי גוטליב:  אלה עזי רוח שאין לתאר

טלי גוטליב:  נלחמו בצפון הרצועה, בדרום הרצועה, עשו עבודה שאין שנייה לה

טלי גוטליב:  אבל ראש הממשלה והממשלה לא דיברו על כיבוש, אז אחרי שסיימו את העבודה בצפון הרצועה ובדרום הרצועה, מה לעשות, העזתים חוזרים – אגב, חמושים, בתוך עזה

טלי גוטליב:  מה מציעים משרד הביטחון, מערכת הביטחון, צמרת הביטחון, כל מיני גורמים במערכת הביטחון? הם מציעים את הדבר הבא – אמרנו שזה צ'יזבט: שהעזתים יקבלו נשק, כן, והם ישמרו על הסחורות ויחלקו את הסחורות למי שבאמת צריך לקבל סיוע הומניטרי

טלי גוטליב:  בטח, יבואו מול העזתי החמוש חמאסי חמוש וחייל ישראלי

טלי גוטליב:  הוא יירה בחמאסי? הוא יירה בחייל שלי, ברור

טלי גוטליב:  וזה מה שחושבת צמרת הביטחון

טלי גוטליב:  ואני אמורה לעמוד מנגד

טלי גוטליב:      אבל הצ'יזבט לא נגמר, מקימים להם נמל

טלי גוטליב:  איזה קטע, עזה הולכת להפוך למדינה בחסותי, כי אני בקואליציה

טלי גוטליב:  אני צריכה לצעוק על ראש הממשלה ולהגיד לו: אדוני ראש הממשלה, מה קורה פה? מה המשמעות של רציף – אבל תראו איך מכבסים את הסיפור לאנשי הימין

טלי גוטליב:  הימין, מספרים לו את אותו דבר פשוט: לא, זה רציף זמני

טלי גוטליב:  רפסודה, רפסודה קטנה תהיה לה שם בים, ממנה יורידו אניות לתוך רפיח

טלי גוטליב:  רציף זה נמל, זה נושאת מטוסים, לצורך העניין, שהולכת לשמש מקום להכנסת סחורות

טלי גוטליב:  אז יגידו לכם: תקשיבו – אני כבר שמעתי מה אומרים לנו – באופן הזה אתם באמת תביאו את הסחורות לאן שהן צריכות להגיע

טלי גוטליב:  נו, בטח, מתחילת הכנסת הציוד ההומניטרי אומרים לנו: אנחנו שולטים בזה

טלי גוטליב:  אחר כך: לא אנחנו שולטים בזה, ארגונים שולטים בזה

טלי גוטליב:  איזה ארגונים, אנחנו לא יודעים

טלי גוטליב:  אונר"א? אונר"א זה חמאס, לא ניתן לאונר"א? אבל אז מתאם פעולות הממשלה בשטחים מתראיין לארצות הברית ואומר שאי-אפשר בלי אונר"א ביהודה ושומרון

טלי גוטליב:  כל זה קורה, אבל זה לא צ'יזבט, זאת האמת

טלי גוטליב:  עזה, שממנה יצאה תופת על ישראל, הולכת להתחזק

טלי גוטליב:  אחרי הפעילות ההירואית שעשה צה"ל, הם הולכים להקים לעצמם מדינה

טלי גוטליב:  הרי  זה מה שביידן רוצה

טלי גוטליב:  זה מה שקורה פה, וזה מה שאתם לא מבינים

טלי גוטליב:       אז אני אזכיר לכם, רק לסיום, את הדבר הבא: או שאתם רוצים להיות עיוורים לחלוטין והמציאות לא מעניינת אתכם

טלי גוטליב:  אדוני ראש הממשלה, אני רוצה שתזכיר לביידן את הדבר הבא: ח'אלד משעל התראיין לפני ארבעה שבועות ואמר שמהנהר לים ומהצפון למפרץ עקבה, על דעת כל הפלסטינים, תהיה מדינה אחת, והיא פלסטין; אין מקום לחזון הציוני, והם לא יוותרו בשביל החזון הציוני על רגב אדמה, כך אמר ח'אלד משעל בזמן מלחמה

טלי גוטליב:  בעודנו מדברים פה – אדוני היו"ר, חצי דקה

טלי גוטליב:  בעודנו מדברים פה עשו מחווה לילדים בעזה; בעודנו מדברים פה, יש מעבר של ילדים עזתים ליהודה ושומרון, ובמקביל פותחים מחסומים ביהודה ושומרון, שמשם תיפתח עלינו תופת

משה סולומון: תודה רבה

טלי גוטליב: לכן אני רק אומרת, כדי שאני לא אעמוד כאן בעוד נאום, אז אולי אני אזכיר לנתניהו עוד משהו קטן

טלי גוטליב:  מנחם בגין הדגול - - -     

משה סולומון: תם הזמן

טלי גוטליב:  20 שניות, יש לך סמכות

משה סולומון: זה הרבה

טלי גוטליב: אבל יש לך סמכות, וזה יעניין אותך

משה סולומון: אבל כבר נתתי לך עשר שניות

טלי גוטליב: אז 15

משה סולומון: אוקיי

טלי גוטליב: מנחם בגין הדגול, ביוני 1982 נוסע לארצות הברית

טלי גוטליב:  את מי הוא פוגש? את ביידן, שהיה סנטור

טלי גוטליב:  והסנטור ביידן אומר למנחם בגין: אם אתה לא תסור למרות ארצות הברית, לא תקבל כסף

טלי גוטליב:  מה אומר לו מנחם בגין: אוי אוי אוי, פוס? לא, לא, לא, לא, תודה, תודה, נעשה מה שאתה אומר? מנחם בגין – ממנו צריך ללמוד – אמר לביידן שלא מאיימים על ישראל ושישראל תגן על עצמה

טלי גוטליב:  אז אדוני ראש הממשלה, הן עם לבדד ישכן ובגויים לא יתחשב

טלי גוטליב:  אנחנו לא קולוניה ולא כוכב בדגל ארצות הברית

משה סולומון: תודה רבה

משה סולומון:  חבר הכנסת אופיר כץ, בבקשה

משה סולומון:  לאחר מכן – חברת הכנסת צגה מלקו, לאחר מכן

אופיר כץ:  תודה רבה, אדוני היושב-ראש

אופיר כץ:  אדוני השר, חבריי חברי הכנסת, מנשה זלקה, קפטן הפועל חדרה, בתחילת הקריירה שלו כשחקן כדורגל, הפסיק את הקריירה בשביל שירות קרבי של שלוש שנים בצנחנים

אופיר כץ:  למרות הקריירה שלו כשחקן בליגת-העל, שהרבה שם בעצם מוגדרים כספורטאים מצטיינים, הוא בחר כן להתגייס למילואים ב-7 לאוקטובר, והוא אמר את זה, באמת בגאון ובביטחון ובגאווה גדולה

משה סולומון: הוא בחר להתגייס לקרבי לפני כן

אופיר כץ: כן

אופיר כץ:  ואני מצטט, הוא אמר כך: "במלחמה יש הרוגים ופצועים

אופיר כץ:  אין לי טיפת חשש, אני אומר לעם בישראל, לתושבים הנפלאים, שמפוצצים אותנו במשאיות מכל טוב: אנחנו לא חוששים, נעשה את העבודה"

אופיר כץ:  איזה איש

אופיר כץ:  הוא היה 115 ימים במילואים, עצר הכול והלך לשרת את המדינה שלנו

אופיר כץ:  ביום שבת האחרון קרה אירוע שהפך לי, ואני בטוח שלרבים מכם, את הבטן

אופיר כץ:  במשחק בין הפועל חדרה לסח'נין, אוהדי סח'נין – האמת היא שלא כל כך מפתיע – שוב חצו את הגבול: ביזו את ההמנון בצרחות ובצעקות, וצעקו לזלקה "מחבל" "רוצח" וקללות חמורות אחרות שהוא העדיף לא לספר

אופיר כץ:  למה? למה קיללו אותו? כי הוא עשה מילואים, כי הוא הלך להגן על המדינה, על אזרחי המדינה

אופיר כץ:  אלו שקיללו אותו – ואלו לא כל אוהדי סח'נין, אבל אלו שעשו את זה אמורים להיות אזרחים, אזרחי מדינת ישראל

משה סולומון: נא לשמור על השקט, עליזה

אופיר כץ: הם אמורים להיות אזרחי מדינת ישראל בעלי זכויות וחובות, אבל בפועל אלו גיס חמישי אל מול המדינה; מקללים לוחם ששומר על המדינה, ששומר עליהם

אופיר כץ:  לא שמעתי אותם אומרים משהו על המעזים של חמאס

אופיר כץ:  אני שואל מה הם חושבים לעצמם, אותם אוהדי סח'נין – שאם חמאס היה מגיע לסכנין, הוא לא היה שוחט אותם? הוא היה שוחט אותם ואת כל מי שהם מכירים, כי ראינו מה החמאס עשה גם לאזרחים ערבים: השפיל אותם, התעלל בהם ובסוף גם רצח אותם

אופיר כץ:  אז אתם מקללים לוחם צה"ל שעזב את הכול, הלך לשמור על המולדת, הלך לשמור על האזרחים? אותו אתם מקללים? אין לכם טיפת בושה, אזרחי מדינת ישראל? עלק אזרחי מדינת ישראל

אופיר כץ:  אתם באמת בושה למדינת ישראל

אופיר כץ:  האנשים האלה שצעקו לו, צגה, הם אנשים ששונאים אותנו

אופיר כץ:  הם שונאים את כל מה שבנינו פה, הם שונאים את הצבא, הם שונאים את המדינה שלנו, הם שונאים את הדגל שלנו

אופיר כץ:  כל מה שבנינו הם שונאים

אופיר כץ:       ואתה, מנשה היקר, אני כאן כדי להודות לך על מי שאתה, על מה שאתה, על מה שאתה מייצג

אופיר כץ:  אני כאן כדי להודות לך שגם אחרי השנאה שירו עליך, אתה עלית, אחרי הניצחון המתוק הזה בדקה ה-90, כשאתה עטוף בדגל ישראל, וריגשת את כולנו

אופיר כץ:  אני רוצה להודות לך

אופיר כץ:  אתה אמרת בסוף המשחק, אתה התראיינת ואמרת שהניצחון הזה הוא חשוב, הדגל הוא חשוב, כי בשם הדגל והמדינה, החיילים שלנו נהרגים בעזה

אופיר כץ:  אתה דוגמה ומופת

אופיר כץ:     לגבי בני סח'נין, אני מכיר את המגבלות שיש בהתערבות של המדינה, של הכנסת, של הממשלה, בכל מה שקשור לעולם הספורט, כי אז אתה מקבל סנקציות והרחקות למיניהן

אופיר כץ:  אבל אנחנו צריכים לעשות הכול ולהשתמש בכל הכלים שעומדים לרשות ההתאחדות וכל המינהלת וכל מי שיכול, בארגז הכלים הקיימים בענישה, לתת להם פשוט את המקסימום

אופיר כץ:  זה דבר שאנחנו לא יכולים לאפשר

אופיר כץ:  אוהדי סח'נין, אני בז לכם

אופיר כץ:  מנשה, אני מצדיע לך

משה סולומון: תודה רבה, תמו הדוברים

משה סולומון:  אדוני השר, תרצה לסכם? אדוני השר - - -      

קריאה:   - - -     

משה סולומון: רק שאלתי אותו

משה סולומון:  תודה, אדוני השר

משה סולומון:       חברי הכנסת, נעבור להצבעה על הצעת חוק לתיקון פקודת מס הכנסה (מס' 270) (תיקונים להגבלת השקיפות בדיני המס ולעמידה בדרישות בין-לאומיות בעניין חילופי מידע) התשפ"ד–2024, בקריאה הראשונה

משה סולומון:  הצבעה

משה סולומון: בעד ההצעה להעביר את הצעת החוק לוועדה – 8 

משה סולומון: נמנעים – אין 

משה סולומון: שמונה בעד, אין מתנגדים

משה סולומון:  אני קובע כי הצעת חוק לתיקון פקודת מס הכנסה (מס' 270) (תיקונים להגבלת השקיפות בדיני המס ולעמידה בדרישות בין-לאומיות בעניין חילופי מידע) התשפ"ד–2024, אושרה בקריאה הראשונה ותעבור לדיון בוועדת הכספים לצורך הכנתה לקריאה השנייה והשלישית

משה סולומון: כעת הודעה למזכיר הכנסת, בבקשה

דן מרזוק: ברשות יושב-ראש הישיבה, אני מתכבד להודיעכם, כי הונחו היום על שולחן הכנסת –      לקריאה השנייה ולקריאה השלישית: הצעת חוק הביטוח הלאומי (תיקון מס' 244 והוראת שעה), התשפ"ד–2024, שהחזירה ועדת העבודה והרווחה; הצעת חוק ביטוח בריאות ממלכתי (תיקון מס' 69 והוראת שעה), התשפ"ד–2024, שהחזירה ועדת הבריאות; הצעת חוק תקציב נוסף לשנת הכספים 2024, התשפ"ד–2024, שהחזירה ועדת הכספים; הצעת חוק הקפאה והפחתה של דמי הבראה בשנת 2024 לשם תקצוב הטבות לחיילי מילואים, התשפ"ד–2024, שהחזירה ועדת העבודה והרווחה; הצעת חוק חדלות פירעון ושיקום כלכלי (תיקון מס' 4 – הוראת שעה – נגיף הקורונה החדש) (תיקון מס' 2) (הארכת תוקף – חרבות ברזל), התשפ"ד–2024, שהחזירה ועדת החוקה, חוק ומשפט

דן מרזוק:  תודה

משה סולומון: תודה רבה

משה סולומון: [רשומות (הצעות חוק, חוב' מ/1727)

משה סולומון: ] 

משה סולומון: כעת נעבור לנושא הבא על סדר-היום – הצעת חוק הכללת אמצעי זיהוי ביומטריים ונתוני זיהוי ביומטריים במסמכי זיהוי ובמאגר מידע (הוראת שעה) (בקשה מקוונת להנפקת מסמך זיהוי), התשפ"ד–2024, לקריאה הראשונה

משה סולומון:  אני מזמין את שר הפנים חבר הכנסת משה ארבל להציג את הצעת החוק, בבקשה

משה סולומון:  אדוני השר, לרשותך עשר דקות, בבקשה

הפנים משה ארבל: תודה רבה, אדוני היושב-ראש

הפנים משה ארבל:  משה ארבל, שר הפנים – שם ותפקיד

הפנים משה ארבל:  אדוני היושב-ראש, חברי הכנסת, כבוד שר הרווחה, על כל פשעים תכסה אהבה

הפנים משה ארבל:  אני שמח לבשר על הצעת החוק שמוגשת כאן, ואני מקווה מאוד שהיא תעבור בתמיכת הקואליציה והאופוזיציה כאחד

הפנים משה ארבל:  בהמשך למבצע "מרתון דרכון", שבאמת הביא בשורה גדולה לאזרחי ישראל כולם, ובתקופה קצרה מאוד הנפקנו קרוב לחצי מיליון דרכונים, אנחנו עומדים כרגע בהיערכות מוגברת ברשות האוכלוסין וההגירה לקראת הקיץ הקרוב, וכן לשיפור וייעול השירות לאזרחי ישראל

משה סולומון: גם לקראת הבחירות היה עוד איזה מבצע

הפנים משה ארבל: נכון מאוד

הפנים משה ארבל:  הנפקנו גם ביום הבחירות עצמו 2,000 תעודות זהות בכמה לשכות כדי לאפשר לכלל אזרחי ישראל לממש את זכותם הדמוקרטית

הפנים משה ארבל:       הצעת החוק הכללת אמצעי זיהוי ביומטריים ונתוני זיהוי ביומטריים במסמכי זיהוי ובמאגר מידע (הוראת שעה) (בקשה מקוונת להנפקת מסמך זיהוי), התשפ"ד–2024

הפנים משה ארבל:  ב-7 באוקטובר החלה מתקפה משולבת מרצועת עזה שכללה ירי טילים אל מרחב עוטף עזה ועד גוש דן וחדירת מחבלים ליישובי עוטף עזה ושדרות

הפנים משה ארבל:  מאז ועד היום מדינת ישראל נמצאת במצב לחימה אשר בעקבותיו רבים מתושבי הנגב המערבי נאלצו לעזוב את בתיהם ופונו לבתי מלון, אכסניות או חלופות מגורים אחרות

הפנים משה ארבל:  נוסף על כך גם תושבי המדינה ביישובים הסמוכים לגבול הצפון פונו מבתיהם כחלק מהיערכות צה"ל להגן על הגבול הצפוני והיישובים הסמוכים לו

הפנים משה ארבל:  בעקבות האמור, התושבים המפונים אינם מצויים בשגרה שמאפשרת להם להתייצב בלשכות האוכלוסין וההגירה לצורך הנפקת דרכונים ותעודות זהות

הפנים משה ארבל:  כמו כן, בעקבות הלחימה גויסו חיילי מילואים רבים, וגם הם אינם מצויים בשגרה המאפשרת התייצבות בלשכות לצורך הנפקת מסמכי זיהוי

הפנים משה ארבל:  נוסף על כך, מצב החירום ונסיבותיו גרמו לסגירת חלק מלשכות רשות האוכלוסין, וגם ללשכות שנשארו פתוחות לקהל ישנם תושבים שנמנעים מלהגיע

הפנים משה ארבל:      בשל כך מוצע בהצעת חוק זו כי ניתן יהיה להגיש בקשות דרך האינטרנט – מקוונות – להנפקת דרכונים ותעודות זהות בלי צורך להתייצב בלשכת האוכלוסין

הפנים משה ארבל:  ההסדר מוצע כהוראת שעה שתהיה תקפה למשך כחצי שנה, עם אפשרות להארכה לתקופה של חצי שנה נוספת

הפנים משה ארבל:  יצוין שמסמכי הזיהוי שיונפקו באמצעות הגשת בקשות מרחוק יהיו בהתאם למוצע בתוקף למשך חמש שנים בלבד

הפנים משה ארבל:       בחודש אוקטובר 2023 הצטרפה מדינת ישראל לתוכנית הפטור מוויזה לארצות הברית, ואזרחי ישראל יכולים להיכנס לארצות הברית כתיירים בלא צורך בוויזה, בכפוף למילוי טופס אינטרנטי וקבלת אישור אלקטרוני

הפנים משה ארבל:  אפשרות זו פתוחה בפני אזרחים ישראלים בעלי דרכון ביומטרי בלבד

הפנים משה ארבל:  יצוין כי בשלב זה, בהתאם לכללים שנקבעו על ידי משרד החוץ האמריקני, מסלול הפטור מוויזה לא יחול על בגיר שהדרכון הביומטרי שלו בתוקף לחמש שנים אלא רק אם הדרכון בתוקף לעשר שנים, ועל כן, הגשת בקשה מקוונת לא תועיל למי שמעוניין למי שמעוניין לקבל פטור מוויזה בעזרת דרכון שיונפק בעקבות בקשה מקוונת

הפנים משה ארבל:  הבקשות הללו יאפשרו הנפקת דרכונים לחמש שנים ליתר המדינות שלא זקוקות לכך

הפנים משה ארבל:       בחקיקה זו יהיה כדי להקל באופן משמעותי על אזרחי ישראל, להקל את העומסים בלשכות ולתת שירות טוב יותר לכל הבאים בשערי רשות האוכלוסין וההגירה

הפנים משה ארבל:  לאור האמור, אבקש לתמוך בהצעת חוק זו בקריאה ראשונה

הפנים משה ארבל:  תודה רבה

משה סולומון: תודה רבה, אדוני השר

משה סולומון:  כעת נעבור לדיון האישי

משה סולומון:  מאחר שישנה רשימה ארוכה ואני רואה שאין נוכחות במשכן, אקרא את מי שנוכח, ואם יגיעו יותר, אאפשר רשות דיבור

משה סולומון:  חבר הכנסת מיקי לוי, חבר הכנסת מיקי לוי – מוותר; חבר הכנסת נאור שירי, היה פה – מוותר; חברת הכנסת טלי גוטליב, היא נוכחת – מוותרת; חברת הכנסת צגה מלקו – מוותרת

משה סולומון:  חבר הכנסת ינון אזולאי, בבקשה

ינון אזולאי: תודה רבה לך, אדוני היושב-ראש

ינון אזולאי:  כבוד השר, חבריי חברי הכנסת, השרים – פעם אתה לבד היית שרים, עכשיו אתה רק שר, אבל חברי - - -     

משה סולומון: העביר אחריות עם כל - - -     

ינון אזולאי: השאלה באיזה כיוון, אבל בסדר

ינון אזולאי:      אדוני השר, אני חייב להגיד - - -     

משה סולומון: "על כל פשעים תכסה אהבה", אמרת כבר

ינון אזולאי: אם קיימת כזאת, אבל אני מאמין שכן

ינון אזולאי:      אדוני השר, אני חייב לפרגן לך, ולא בגלל שאתה חברי למפלגה

ינון אזולאי:  כל נושא הדרכונים – בכל מקום שתגיד, יגידו שעשית מהפכה בהוצאת הדרכונים

ינון אזולאי:  אפילו נאור שירי שעומד - - -     

יעקב מרגי: בעל כורחו - - -     

ינון אזולאי: לא, לא בעל כורחו

ינון אזולאי:  נאור שירי לא אומר בעל כורחו

ינון אזולאי:  כשיש לו משהו, למשל, יש לו בעיה עם ההנחה בארנונה

ינון אזולאי:  לחלק מגיע הנחה בארנונה, נגדים, נכון?      

הפנים משה ארבל: קצינים

ינון אזולאי: קצינים – מגיע להם, ולאחרים לא

ינון אזולאי:  והוא עכשיו בדיוק עומד לבדוק את העניין הזה עם השר

ינון אזולאי:  יש בזה בעיה

הפנים משה ארבל: מדובר באפליה

ינון אזולאי: מדובר באפליה, אומר השר

ינון אזולאי:  וגם השר צריך – לא רק שמדובר באפליה, אתה צריך גם לעשות, איך מתקנים את האפליה הזאת

ינון אזולאי:  לא סתם נאור שירי עומד ליד השר, הוא לא צריך את התמונה הזאת, אני גם לא מאמין שמצלמים

ינון אזולאי:  חשובה לו תמונה עם שר הפנים, שלא תחשוב

ינון אזולאי:  לפריימריז שלו זה יועיל, אצלך בפריימריז – יכול להיות שיעשה לך בעיה

ינון אזולאי:  אה, אתה עומד גם ליד שר הרווחה

ינון אזולאי:  אתה מסודר

ינון אזולאי:  אבל, כבוד השר, אני רק מבקש ממך, החוק שעכשיו הבאת בפנינו להצבעה הוא חוק טוב

ינון אזולאי:  יש רק דבר אחד שתמיד אומרים לנו, אתה יודע: אנחנו באים להועיל וחלילה יוצא שבמידה מסוימת מזיקים

ינון אזולאי:  ולמה אני מתכוון? אתה אומר, עכשיו כל ההגשה תהיה באינטרנט

ינון אזולאי:  מה יקרה עוד עשר שנים, עוד חמש נשים? יהיו עובדים שיגידו: שמע, אנחנו צריכים פחות עובדים

ינון אזולאי:  ואז כל פעם מצמצמים, כמו שקרה בסניפי הבנקים

ינון אזולאי:  אומרים לך: אנחנו סוגרים, מייעלים את המערכת, מייעלים, מייעלים, מה קרה? העמלות נשארות גבוהות, ופה בעצם בסופו של דבר עובדים הלכו הביתה ואנחנו יודעים מה קרה

ינון אזולאי:       אני גם רוצה שתתייחס לנושא, למשל, של אדם שאין לו אינטרנט, או אישה מבוגרת שאין לה אינטרנט

ינון אזולאי:  הייתי מביא את הדוגמה של סבתא שלי, סבתא פרלה, מרכסים, אני רואה שגם אתה יודע, שתחיה לאורך ימים ושנים, אישה מיוחדת

ינון אזולאי:  קודם כול גם אגיד לה מילה טובה, שתהיה לה נחת רוח מכל הנכדים והנינים, במיוחד ממני

ינון אזולאי:  אני לא יודע מה קורה איתי, כמה נחת יש לה ממני, אבל אני משתדל לעשות לה את זה

ינון אזולאי:  אישה מדהימה עם יכולות

ינון אזולאי:  הקב"ה יאריך ימיה בטוב ושנותיה בנעימים

משה סולומון: אמן

ינון אזולאי: תאר לך שהיא מחליטה מחר לטוס – אני לא רואה את זה בכיוון, בוא, אם היא טסה, אני טס איתה, ואתה מבין את המצב

ינון אזולאי:  והיא רוצה – מה תגיד לה, לכי לאינטרנט? כלומר, צריך להמשיך ולמצוא את הפתרון, שאותם אלה שמגיעים, שיהיה להם בצורה יותר מקילה, כי אני מאמין שגם יהיה פחות לחץ

ינון אזולאי:       אז אתה צריך להתייחס גם לנושא הזה וגם לנושא האגרות – אגב, באינטרנט כבר היום הן יותר זולות, ואני מאמין שזה ילך וירד

ינון אזולאי:  אבל חשוב מאוד – לא שאתה מוזיל את האגרות ואז עובדים יפוטרו, אלא להוזיל אגרות, לייעל את המערכת, עובדים יישארו, ואפשר להשתמש בהם לעוד דברים ופחות ביקורת

ינון אזולאי:       אגב, תעודות זהות שמגיעות היום, לוקח להם זמן רב גם להנפיק אותן

ינון אזולאי:  צריך גם את זה לקצר

ינון אזולאי:  נכון, אותו יום, ביום הבחירות עשיתם תעודות זהות זמניות

ינון אזולאי:  הדבר טוב, הדבר מבורך, אבל צריך לראות איך אנחנו עושים שבשגרה גם דרכונים, גם תעודות זהות, כמה שיותר מהר יקבלו אותם – בתוך 48 שעות, 72 שעות

ינון אזולאי:  אני חושב שזה דבר שיירשם לזכותך

ינון אזולאי:  כמובן, אם זה לזכותך, אז אותו דבר גם לזכותי, לכן אני מפרגן לך את זה בכיף

ינון אזולאי:  אז תודה רבה, אדוני

משה סולומון: תודה רבה

משה סולומון:  וכעת אזמין את אדוני שר הפנים משה ארבל, לסכם את הדיון

משה סולומון:  בבקשה

הפנים משה ארבל: אדוני היושב-ראש, כבוד השר, חבריי חברי הכנסת, חבר הכנסת ינון אזולאי, אני רוצה להתייחס לנקודות שהעלית

הפנים משה ארבל:  ראשית, בנוגע לאוכלוסייה מבוגרת שמתקשה בנגישות לאינטרנט, היום הנחיתי את מנכ"ל רשות האוכלוסין וההגירה בכל הנוגע לתעודת זהות

הפנים משה ארבל:  תעודות זהות של אזרחים שמעל גיל 70 הן יהיו בתוקף unlimited, בלי הגבלה

הפנים משה ארבל:  כי התוקף הזה גורם לאנשים להצטרך להגיע ללשכה

הפנים משה ארבל:  הוא נועד כדי לשמר איזשהו רף של הביומטריה, אבל ברוב המקרים, אנשים מעל גיל 70 – אין הרבה שינויים ביומטריים שמצדיקים את זה, ביחס לתעודות זהות

ינון אזולאי: רק שאלה בנושא הזה, אדוני השר, למה לא לעשות לאזרחים ותיקים, ברגע שיצאו לפנסיה, ויוצאים לחופשה שלהם, להתחיל להוציא כבר שיהיה, למה יעכבו אותם בגיל 70? יכול להיות שזה מתאים מגיל 67 - - - זה הולך ונעשה, גם אצל נשים וגם לגברים זה יגיע בסוף ל-67, יכול להיות שזה הזמן

הפנים משה ארבל: אנחנו נבחן את הנושא

ינון אזולאי: תודה

הפנים משה ארבל: ביחס לדרכונים, אנחנו באמנה שנקראת איקאו, שזו אמנה בין-לאומית של דרכונים, וכן יש צורך בתוקף

הפנים משה ארבל:  אני מתחילת התהליך עמדתי על כך ששערה משערות ראשם של אף אחד מהעובדים לא תיפגע בתהליך הזה, גם צופה פני עתיד

הפנים משה ארבל:  קודם כול בהוראת השעה, אנחנו בודקים את זה לחצי שנה ועוד חצי שנה נוספת

הפנים משה ארבל:  דבר שני, תוקף הדרכון ביוזמתנו קצר יותר, כדי לייצר מוטיבציה לאנשים כן להגיע ללשכה, וכן לשמר את הצורך בעובדים, שימשיכו לתת שירות

הפנים משה ארבל:  המשימה המרכזית היא איזונים

הפנים משה ארבל:  לייצר איזון בין הצורך הגובר, גידול האוכלוסייה, לבין היכולת שלנו להימתח עד הקצה לתת שירות

הפנים משה ארבל:  הלשכות ימשיכו לתת שירות, אזרחים שרוצים לנסוע לארצות הברית יהיו חייבים להגיע ללשכה, גם סבתא פרלה תצטרך לבוא ללשכה אם היא רוצה לנסוע לארצות הברית

הפנים משה ארבל:  אבל יחד עם זאת, באותה נשימה - - -     

ינון אזולאי: - - - למרוקו - - -     

הפנים משה ארבל: גם טוב

הפנים משה ארבל:  יחד עם זאת, באותה נשימה, הדרכונים הללו שמונפקים באמצעים מרחוק ייצרו מציאות שבה מי שכן יש לו נגישות לאינטרנט יוכל לעשות את זה, ובסוף, אותם אנשים שאין להם נגישות לאינטרנט, יהיו להם תורים זמינים, יהיו להם תורים קלים

הפנים משה ארבל:  נשמור מצד אחד גם על העובדים – וגם על היכולת לתת שירות בצורה המהירה והטובה ביותר

ינון אזולאי: ומה שנאור העלה?     

הפנים משה ארבל: הסוגיה הזו היא סוגיה שלא קשורה להצעת החוק הזו

הפנים משה ארבל:  היא בבדיקה כרגע גם עם משרד הפנים

הפנים משה ארבל:  אני לא מתכוון לפגוע בקציני צה"ל

הפנים משה ארבל:  אנחנו כמובן, גם מול משרד האוצר, רוצים להשוות את סוגית ההנחה באופן כזה שיהיה שיפוי לרשויות המקומיות בסוגיה הזאת

הפנים משה ארבל:  הנושא הזה נמצא כרגע בדרג המקצועי בבחינה מעמיקה

הפנים משה ארבל:  המטרה המרכזית היא באמת להכיר ולהוקיר את חיילי המילואים כולם – נגדים, קצינים וגם חיילים פשוטים

הפנים משה ארבל:  אין פשוטים

הפנים משה ארבל:  כל חייל וחייל שמשרת את מדינת ישראל, בטח בזמן מלחמה, חייב לקבל את הזכות הזו

הפנים משה ארבל:  יחד עם זאת, אנחנו חייבים לשמור על היציבות הכלכלית של הרשויות המקומיות

הפנים משה ארבל:  תודה רבה

משה סולומון: תודה, אדוני השר

משה סולומון:       חברי הכנסת, נעבור להצבעה על הצעת חוק הכללת אמצעי זיהוי ביומטריים ונתוני זיהוי ביומטריים במסמכי זיהוי ובמאגר מידע (הוראת שעה) (בקשה מקוונת להנפקת מסמך זיהוי), התשפ"ד–2024, בקריאה הראשונה

משה סולומון:  הצבעה

משה סולומון: בעד ההצעה להעביר את הצעת החוק לוועדה –7 

משה סולומון: נמנעים – אין  

הפנים משה ארבל: זה עובר לוועדה המשותפת – זה הסיפור

הפנים משה ארבל:  ועדת הכנסת - - -     

מירב בן ארי: של ועדת פנים

משה סולומון: ועדת הכנסת - - -      שבעה בעד, אין מתנגדים

משה סולומון:  אני קובע כי הצעת חוק הכללת אמצעי זיהוי ביומטריים ונתוני זיהוי ביומטריים במסמכי זיהוי ובמאגר מידע (הוראת שעה) (בקשה מקוונת להנפקת מסמך זיהוי), התשפ"ד–2024, אושרה בקריאה הראשונה ותעבור לדיון בוועדת הכנסת לצורך קביעת ועדה

משה סולומון: [רשומות (הצעות חוק, חוב' מ/1729)

משה סולומון: ] 

משה סולומון: כעת, חברי הכנסת, נעבור לנושא הבא על סדר-היום – הצעת חוק לתיקון פקודת העיריות (הוראת שעה – החלטה על הטלת ארנונה כללית לגבי שנת הכספים 2024), התשפ"ד–2024, לקריאה הראשונה

משה סולומון:  אני מזמין את שר הפנים חבר הכנסת משה ארבל להציג את הצעת החוק

משה סולומון:  בבקשה

הפנים משה ארבל: מכובדי היושב-ראש, חבריי חברי הכנסת, לפני שאציג את הצעת החוק, אנחנו לאחר סבב שני של הבחירות לרשויות המקומיות, שנערך אמש

הפנים משה ארבל:  הבחירות הללו בשני הסבבים נערכו בתנאים מאתגרים בזמן מלחמה

הפנים משה ארבל:  משרד הפנים עמד באתגר החשוב הזה בהצלחה רבה

הפנים משה ארבל:  אני רוצה להודות למנכ"ל המשרד עו"ד רונן פרץ, למפקח הארצי על הבחירות ריאן גאנם, ולכל מנהלי ועובדי משרד הפנים, על עבודה מאומצת להצלחת ותקינות מערכת הבחירות

הפנים משה ארבל:      הצעת חוק לתיקון פקודת העיריות, תיקון 156, הוראת שעה – הטלת ארנונה לגבי שנת הכספים 2024, התשפ"ד–2024

הפנים משה ארבל:  ובכן, סעיף 276(א) לפקודת העיריות קובע שהחלטת מועצת העירייה בדבר הטלת ארנונה כללית תתקבל לא יאוחר מיום 1 ביולי שלפני שנת הכספים שלגביה מוטלת הארנונה

הפנים משה ארבל:  לצד זאת נקבעה בסעיף 276(ב) לפקודת העיריות הוראה מיוחדת לגבי קבלת החלטת מועצה בדבר הטלת ארנונה בשנה שנערכות בה בחירות

הפנים משה ארבל:  כך, נקבע כי אם התקיימו בחירות לראשות העירייה בתקופה שמיום 1 במאי שלפני שנת הכספים שלגביה מוטלת הארנונה ועד 31 בינואר של שנת הכספים האמורה, תתקבל החלטת המועצה לא יאוחר משלושה חודשים מיום תחילת הכהונה של ראש העירייה, על מנת לאפשר קבלת החלטה על ידי המועצה הנכנסת ולא על ידי המועצה היוצאת

הפנים משה ארבל:       הבחירות הכלליות לרשויות המקומיות היו אמורות להיות ב-31 באוקטובר 2023, ובהתאם לכך, ובהסתמך על הסמכות שהוקנתה לרשויות המקומיות לאשר לאחר הבחירות את צו הארנונה על ידי המועצה הנכנסת, לא אישרו המועצות היוצאות ברשויות המקומיות את צו הארנונה לשנת 2024

הפנים משה ארבל:  ב-24 באוקטובר 2023 פורסם חוק לדחיית הבחירות הכלליות לרשויות המקומיות, שדחה את הבחירות הכלליות לרשויות המקומיות, שהיו אמורות להתקיים באוקטובר 2023, לסוף ינואר 2024; זאת, על רקע מצב המלחמה שבו הייתה מצויה מדינת ישראל בימים הללו, והקשיים המשמעותיים שנבעו מקיום מערכת בחירות במהלך התקופה ההיא

הפנים משה ארבל:  דבר זה היה משאיר על כנו את תחולת ההוראה הקבועה בדבר קבלת החלטת מועצה בדבר הטלת ארנונה לשנת 2024 בהתאם לחריג האמור בסעיף 276(ב) לפקודת העיריות, דהיינו, לא יאוחר משלושה חודשים מיום תחילת הכהונה של ראש העירייה

הפנים משה ארבל:       ב-4 בינואר 2024 קבעה הממשלה צו לדחיית הבחירות הכלליות לרשויות המקומיות, ולפיו נדחה שוב מועד הבחירות ל-27 בפברואר 2024

הפנים משה ארבל:  דחייה זו הובילה לכך שסעיף 276(ב) לפקודה לא חל על קבלת החלטת מועצה לגבי שנת 2024 באשר מועד זה, של 27 בפברואר, חורג ממסגרת הזמנים המנויה בו, ולכן המועד לקבלת החלטה לגבי צו הארנונה לשנה זו חלף ב-1 ביולי 2023

הפנים משה ארבל:  משמעות הדבר, בהתאם לכך, היא שרשות מקומית לא תוכל לפעול לשנות את צו הארנונה לשנת 2024, ותידרש לפעול בכל הנוגע להטלת ארנונה לשנת 2024 בהתאם לצו הארנונה של שנת 2023, בתוספת שיעור העדכון האוטומטי הקבוע בחוק

הפנים משה ארבל:      על רקע האמור, מוצע בהצעת החוק הזו לתקן את סעיף 276 לפקודת העיריות בקביעת הוראת שעה להטלת ארנונה לשנת הכספים 2024

הפנים משה ארבל:  יצוין שהוראת השעה לא תחול רק על עיריות אלא גם על מועצות מקומיות וגם על מועצות אזוריות

הפנים משה ארבל:       במסגרת זו מוצע לקבוע שברשויות המקומיות שייערכו בהן בחירות לראש הרשות המקומית עד ליום 31 במרץ 2024 יחול הכלל הקבוע כיום, שלפיו החלטת המועצה בדבר הטלת ארנונה לשנת 2024 תתקבל לא יאוחר משלושה חודשים מיום תחילת הכהונה של ראש העירייה

הפנים משה ארבל:  כלומר, לגבי הרשויות שבהן נערכו בחירות במועד של סוף פברואר תתקבל החלטת המועצה עד 19 ביוני 2024, ולגבי הרשויות שבהן התקיים סיבוב שני אתמול תתקבל החלטת המועצה עד 30 ביוני 2024

הפנים משה ארבל:       לגבי רשות מקומית שהבחירות לאותה רשות היו אמורות להתקיים במועד הבחירות הכלליות ולא התקיימו בה בחירות והן נדחו למועד מאוחר יותר – כאשר הדברים נוגעים לרשויות שתושביהן, כולם או חלקם, פונו על פי החלטת הממשלה, ובשים להחלטת הממשלה שהתקבלה בדבר דחיית מועד הבחירות לחודש נובמבר 2024, מוצע לקבוע הוראה מיוחדת שלפיה יתאפשר למועצה היוצאת לקבל החלטה לגבי צו הארנונה לשנת 2024 עד ליום 15 באפריל 2024 באופן שיאפשר קבלת החלטה על ידי המועצה המכהנת כיום, למרות המורכבות הכרוכה בקבלת החלטה כאמור בתקופת בחירות; זאת, על רקע הצורך למנוע הקפאת מצב ומתן אפשרות לאורגן המוסמך של הרשות המקומית לקבל החלטה בדבר הטלת הארנונה המותאמת לשנת 2024

הפנים משה ארבל:       לאור האמור, אבקש לתמוך בהצעת החוק

הפנים משה ארבל:  תודה רבה

משה סולומון: תודה רבה, אדוני השר

משה סולומון:  מאחר שרשימת הדוברים ארוכה ואין נוכחות כאן, אני אקריא אך ורק את מי שנוכח, ואם מישהו יצטרף, אני אתן לו את רשות הדיבור

משה סולומון:  חבר הכנסת מיקי לוי – מוותר

משה סולומון:  אדוני השר, תרצה לסכם?      אם כך, נעבור להצבעה על הצעת חוק לתיקון פקודת העיריות (הוראת שעה – החלטה על הטלת ארנונה כללית לגבי שנת הכספים 2024), התשפ"ד–2024, בקריאה הראשונה

משה סולומון:  הצבעה

משה סולומון: בעד ההצעה להעביר את הצעת החוק לוועדה – 4 

משה סולומון: נמנעים – 1 

משה סולומון: ארבעה בעד, אין מתנגדים

משה סולומון:  אני קובע כי הצעת חוק לתיקון פקודת העיריות (הוראת שעה – החלטה על הטלת ארנונה כללית לגבי שנת הכספים 2024), התשפ"ד–2024, אושרה בקריאה ראשונה, ותעבור לדיון בוועדת הפנים והגנת הסביבה לצורך הכנתה לקריאה השנייה והשלישית

משה סולומון: [רשומות (הצעות חוק, חוב' מ/1728)

משה סולומון: ] 

משה סולומון: חבריי חברי הכנסת, הנושא הבא על סדר-היום – הצעת חוק לתיקון ולהארכת תוקפן של תקנות שעת חירום (חרבות ברזל) (הארכת מעצר לחשוד בעבירת ביטחון) (תיקון), התשפ"ד–2024, לקריאה ראשונה

משה סולומון:  אני מזמין את השר יעקב מרגי, שר הרווחה, בשם שר המשפטים, להציג את הצעת החוק, בבקשה

משה סולומון:  בבקשה, אדוני השר, לרשותך עשר דקות

יעקב מרגי: תודה רבה, אדוני היושב-ראש

יעקב מרגי:  חבריי חברי הכנסת, מכובדי שר הפנים, תשמע, יוצא לי יותר להקריא פה חוקים בשם שרים אחרים, כנראה ברווחה הכול תקין

יעקב מרגי:  אני לא מבין, אין תיקוני חקיקה?      

ינון אזולאי: שם לא עובדים

יעקב מרגי: לא עובדים? הייתי מוכן לאתגר אותך

יעקב מרגי:  הכול תקין

יעקב מרגי:  תלמד לפרגן, אדוני

ינון אזולאי: אין בעיה

ינון אזולאי:  רשות דיבור, אם אפשר

יעקב מרגי: אדוני היושב-ראש, כנסת נכבדה

הפנים משה ארבל: הוא רוצה הודעה אישית

יעקב מרגי:  אתה יודע, אדוני היושב-ראש, יש אמרה שחברים אין במפלגה שלך, יש במפלגה השנייה

יעקב מרגי:       אדוני היושב-ראש, חבריי חברי הכנסת, מכובדי השר - -      

משה סולומון: תרצה להגיב על זה?      

יעקב מרגי: - - הצעת חוק לתיקון ולהארכת תוקפן של תקנות שעת חירום (חרבות ברזל) (הארכת מעצר לחשוד בעבירת ביטחון) (תיקון), התשפ"ד–2024

יעקב מרגי:  אני מביא את זה בשמו של שר המשפטים יריב לוין

יעקב מרגי:  בעקבות מתקפת הטרור הרצחנית ברצועת עזה על מדינת ישראל, שבמהלכה אלפי מחבלים חדרו משטח רצועת עזה לשטחה של ישראל מהיבשה ומהאוויר ומהים ותקפו באכזריות אזרחים וחיילים, נתפסו בשטחה של מדינת ישראל מעל 150 מחבלים, אשר בנוגע לרובם מתקיים הליך חקירה פלילי בחשד לעבירות ביטחון

יעקב מרגי:  על עצורים אלה נוסף מספר גדול מאוד של מחבלים אשר נתפסו במהלך ימי התמרון הקרקעי ברצועת עזה, וגם בנוגע לחלקם מתקיים הליך חקירה פלילי

יעקב מרגי:       הלחימה הנמשכת והחקירה המורכבת והעצומה בהיקפה של אירועי הטבח, שכוללת גם השגת מידע טקטי שנוגע ללחימה עצמה, מציבות בפני גופי החקירה אתגרים חסרי תקדים

יעקב מרגי:  נוכח האמור עלה צורך דחוף ומיידי בהתקנת תקנות שעת חירום

יעקב מרגי:  ביום כ"ג בחשוון התשפ"ד (7 בנובמבר 2023) הותקנו תקנות שעת חירום (חרבות ברזל) (הארכת מעצר לחשוד בעבירת ביטחון), תשפ"ד–2023 – להלן: תקנות שעת חירום – אשר שינו והאריכו את התקופות המפורטות בסעיף 17(א), (ב) ו-(ד) לחוק המעצרים, כולל הארכת תקופת המעצר עד להבאה בפני שופט

יעקב מרגי:  תקנות שעת חירום הותקנו לתקופה של שלושה חודשים

יעקב מרגי:       נוכח הצורך הביטחוני והחקירתי בהמשך הארכת מעצרם של העצורים האמורים, קידמה הממשלה הצעת חוק להארכת תוקפן של תקנות שעת חירום, תוך כדי התאמתן

יעקב מרגי:  הצעת החוק הממשלתית כללה הארכת תוקף של התקנות לשעת חירום עד למועד כ"ד באדר ב' תשפ"ד, 3 באפריל 2024

יעקב מרגי:  עם זאת, בדיונים בוועדת החוקה, חוק ומשפט של הכנסת הוחלט על אישור שלב זה של הארכת תוקפן רק עד יום י' באדר ב' תשפ"ד, 20 במרץ 2024

יעקב מרגי:  לאור הצרכים הביטחוניים והחקירתיים המחייבים המשך ההסדרה האמורה עולה צורך בהארכה נוספת של תקנות שעת החירום במסגרת הארכת תוקף החוק, זאת, לתקופה שתאפשר התקדמות בחקירה ובגיבוש ההסדרים החקיקתיים הנדרשים בהתאם, כל זאת בהתאם לבקשה של גופי אכיפת החוק

יעקב מרגי:       לפיכך, הצעת חוק זו מבקשת לתקן את סעיף 1 לחוק להארכת תוקף תקנות שעת החירום, ולהאריך את תוקף התקנות עד לתאריך י"ב בסיוון תשפ"ד, 18 ביוני 2024

יעקב מרגי:  אשר על כן, אני מבקש מחברי הכנסת הנוכחים להצביע בעד הצעת החוק בקריאה ראשונה

יעקב מרגי:  תודה רבה לכם

יעקב מרגי:       דרך אגב, אני רוצה לומר לכם שאני כולי נסער

יעקב מרגי:  אני עדיין הולך ללבן את זה

יעקב מרגי:  אני מקבל מגורמי המקצוע שלי במשרד שמחבל בן 13

יעקב מרגי: 5, במקום לשים אותו בכלא, במעצר בבית כלא, הוא נהנה מזכויות אזרחיות של מדינת ישראל ורוצים לשים אותו במוסדות של חסות הנוער שלנו

יעקב מרגי:  הינה, אני אומר לכם, על פניו אני הולך להתנגד

יעקב מרגי:  הילד הזה צריך להישאר במעצר בבית כלא ישראלי, לא במסגרות של חסות הנוער

יעקב מרגי:  לא ייתכן שבזמן שנערי ישראל סובלים ממחסור וישנן רשימות המתנה, אני אאכלס את המתקנים של חסות הנוער שלי במחבלים

יעקב מרגי:  אני מכאן הולך לטפל בזה, לא הולך לשתוק

יעקב מרגי:  אני אדאג שגם היועצים המשפטיים יבינו לגודל השעה

יעקב מרגי:  מ-7 באוקטובר נגמרה אותה התנהגות פייסנית כלפי מחבלים

יעקב מרגי:  נקודה

משה סולומון: תודה רבה, אדוני השר

משה סולומון:  האם חברי הכנסת שנוכחים במליאה רוצים לדבר? מהאופוזיציה

ינון אזולאי: אני

משה סולומון: תודה

משה סולומון:  חבר הכנסת ינון אזולאי, רוצה להגיב לדברי השר?     

ינון אזולאי: לא, לא להגיב - - -     

משה סולומון: בבקשה, שלוש דקות

ינון אזולאי: אדוני היושב-ראש, כבוד השרים, חבריי חברי הכנסת, רק בקצרה, כבוד השר מרגי, שר הרווחה

ינון אזולאי:  אתה יודע, פרגנתי מקודם לשר הפנים, עכשיו צריך לפרגן גם לך, ובשמחה אני עושה את זה כי אני ממך לומד הרבה, שר רווחה מצליח

ינון אזולאי:      לפני שאני אתחיל לפרגן לך, רק להגיד לך דבר אחד

ינון אזולאי:  אמרת, חברים יש רק במפלגה השנייה

ינון אזולאי:  אני לא רוצה לייעץ לך לעבור למפלגה השנייה, כי אני יודע שטוב לך אצלנו כי אנחנו אחים ולא חברים

יעקב מרגי: - - -     

ינון אזולאי: אז אני מקווה שאתה לוקח את זה כמשפחה ולא כחברים בתוך המפלגה

יעקב מרגי: - - - כאחים

משה סולומון: אני מבין שהוא פחד מהאמירה שלך

ינון אזולאי: לא, אני לא - - -     

יעקב מרגי: לא - - -     

ינון אזולאי: ההפך

ינון אזולאי:  אנחנו מפרגנים אחד לשני

משה סולומון: אנחנו היינו בדרך לעימות

ינון אזולאי: אנחנו מפרגנים אחד לשני

ינון אזולאי:  אני חייב להגיד לכם שגם בתקופה הזאת אני הסתובבתי אצל מפונים

ינון אזולאי:  תמיד שמעתם שהשרים – בכלל של ש"ס

ינון אזולאי:  לא שאני אעיד על השרים של ש"ס, אבל על השר יעקב מרגי, כולם מפרגנים על היעילות

ינון אזולאי:  ובאמת, כבוד השר, תדע לך שאנשים אוהבים אותך ואתה עושה את זה בחן וחסד

ינון אזולאי:  ואיך אמרת עכשיו? רק על החלק האחרון בדבריך, שאתה הולך לטפל בעניין של חסות הנוער

ינון אזולאי:  אגב, באמת צריך לעשות שם טיפול, בשביל להוסיף עוד תקנים, אתה צודק – אבל שיכניסו מחבל צעיר במקום ילד שלנו, שצריך?      גם אם היה מקום; אתה יודע מה? גם אם היה מקום, זה לא אמור להיות במקום הזה

ינון אזולאי:  הוא לא אמור להיות שם, שיימק בכלא עד סוף ימיו

ינון אזולאי:  אנחנו לא צריכים לתת לו את הפתרונות האלה

ינון אזולאי:  אני לא מקבל

ינון אזולאי:  ילד מחבל, הוא גדל בבית עקום, הוא גדל בבית של מחבלים, של טרוריסטים

ינון אזולאי:  הוא וההורים שלו צריכים להישאר שם, ואני מאמין שגם תצליח

ינון אזולאי:  וכמו שאמרת, לפעמים, גם אם צריך להבהיר את זה ליועצים המשפטיים, אני מאמין שתעשה את זה, כמו שאתה יודע לעשות את זה: בצורה תקיפה אבל בצורה נעימה

ינון אזולאי:  שיבינו שלדבר הזה אין עוד צד, יש רק צד אחד

ינון אזולאי:       אני מחזק את ידך

יעקב מרגי: תודה

ינון אזולאי: תמשיך להיות מי שאתה, כמו שאתה

ינון אזולאי:  תודה

משה סולומון: תודה רבה

משה סולומון:  אדוני השר, תרצה לסכם?     

יעקב מרגי: לא, לא

יעקב מרגי:  אחרי דברים כאלה - - -     

משה סולומון: אחרי דברים כאלה

משה סולומון:       חברי הכנסת, נעבור להצבעה על הצעת חוק לתיקון ולהארכת תוקפן של תקנות שעת חירום (חרבות ברזל) (הארכת מעצר לחשוד בעבירת ביטחון) (תיקון), התשפ"ד–2024, בקריאה הראשונה

משה סולומון:  הצבעה

משה סולומון: בעד ההצעה להעביר את הצעת החוק לוועדה – 5 

משה סולומון: נמנעים – אין 

משה סולומון: חמישה בעד, אין מתנגדים

משה סולומון:  אני קובע כי הצעת חוק לתיקון ולהארכת תוקפן של תקנות שעת חירום (חרבות ברזל) (הארכת מעצר לחשוד בעבירת ביטחון), התשפ"ד–2024, אושרה בקריאה הראשונה ותעבור לדיון בוועדת החוקה, חוק ומשפט לצורך הכנתה לקריאה השנייה והשלישית

משה סולומון: הודעה למזכיר הכנסת, בבקשה

דן מרזוק: ברשות יושב-ראש הישיבה, אני מתכבד להודיעכם, כי הונחה היום על שולחן הכנסת, לקריאה שנייה ולקריאה שלישית, הצעת חוק סיוע להורים לילדים עד גיל שלוש (תיקוני חקיקה), התשפ"ד–2024, שהחזירה ועדת הכספים

דן מרזוק:  תודה

משה סולומון: תודה רבה

משה סולומון:       חברי הכנסת, תם סדר-היום

משה סולומון:  הישיבה הבאה תתקיים מחר - - -     

קריאות: - - -         

משה סולומון: לפני תום סדר-היום, יושב-ראש הקואליציה, חבר הכנסת אופיר כץ, מבקש להודיע הודעה

): אדוני היושב-ראש, חבריי השרים, חברי הכנסת, ועדת הכנסת החליטה כי ועדת הכספים תדון בהצעת חוק שירותי הדת היהודיים (תיקון מס' 27) (רזרבה לכיסוי הוצאות), התשפ"ד–2024 (מ/1724)

):  הודעה בלבד

משה סולומון: תודה רבה

משה סולומון:       חברי הכנסת, תם סדר-היום

משה סולומון:  הישיבה הבאה תתקיים מחר, יום שלישי ב' באדר ב' התשפ"ד, 12 במרץ 2024, בשעה 11:00

משה סולומון:  ישיבה זו נעולה